
BEVEZETÉS 


Rudolf Otto A szent című könyve mindmáig emlékezetes visszhangnak örvend. 
Sikere a szerző egészen sajátos és új nézőpontjának köszönhető; művében ugyanis 
nem isten és a vallás fogalmával foglalkozott, hanem a vallásos tapasztalás külön- 
böző formáit kívánta elemezni. Ottót pszichológiai éleslátása és kettős — teológiai 
és vallástörténészi - előképzettsége tette rá képessé, hogy e tapasztalás tartalmát 
és sajátos vonásait kibogozza. A racionális és spekulatív elemet mellőzve, a vallás- 
nak elsősorban az értelem számára nem hozzáférhető oldalával foglalkozott. Lu- 
ther nyomán megértette, mi a hívő ember számára az „eleven isten”: nem a filozó- 
fusok istene ez, mint például Erasmusé, nem , eszme", nem elvont fogalom és nem 
is morális allegória, hanem sokkal inkább egyfajta borzasztó hatalom, amely az is- 
teni , haragban" nyilvánul meg. 

A szent című könyvében Rudolf Otto ennek a rémületes és irracionális tapaszta- 
lásnak a lényegi vonásait dolgozza ki. Szembetalálkozik a Szent, a mysterium tre- 
mendum, a megnyomorító túlerővel rendelkező majestas előtti rémület érzésével; 
szembetalálkozik a mysterium fascinansszal szemben érzett jámbor, félelemmel ele- 
gyes tisztelettel. Mindezeket a tapasztalatokat Otto numinosnak (a latin numen = 
istenség szóból) nevezi, mert isteni hatalom egyik részének megnyilvánulásából 
származnak. A numinózus mindenen kívül áll, ,egészen más" nem hasonlítható 
hozzá semmiféle emberi, a világmindenség semmilyen más jelensége. A numinó- 
zussal szemben az embert önnön teljes semmisségének érzése keríti hatalmába, 
úgy érzi, ,csupán kreatúra", vagy, miként Ábrahám mondta az Úrnak: , nem 
egyéb pornál és hamunál". A szent mindig olyan valóságként nyilvánul meg, 
amely egészen másfajta, mint a , természetes" valóságok. Noha a nyelv a tremen- 
dumot, a majestast vagy a mysterium fascinanst a természettől vagy az ember profán 
szellemi életéből kölcsönzött szavakkal fejezi ki, ez az analogizáló kifejezésmód 
éppen abból fakad, hogy képtelenek vagyunk az egészen mást megnevezni: a 
nyelv mindent, ami a normális emberi tapasztaláson túlmutat, kénytelen olyan 
szavakba öltöztetni, amelyek a normális tapasztalásból származnak. 

Rudolf Otto vizsgálódásai még ma is érvényesek. A jelen munkában mégis más 
utat választunk. A szent jelenségét egész sokféleségében kívánjuk megvilágítani, 
és nemcsak irracionális oldalát tartjuk szem előtt. Nemcsak a vallás nem racionális 
és racionális elemei közötti viszony érdekel bennünket, hanem a szent a maga egé- 
szében. A szent első meghatározása pedig a következő: a profán ellentéte. 


A szent megnyilatkozik 


Az ember azért tud a szentről, mert az megnyilatkozik, és a profántól tökélete- 
sen különbözőnek bizonyul. A szentnek ezt a megnyilatkozását itt a hierophánia 
szóval kívánjuk jelölni (görögül hierosz = szent; phainomai = megmutatkozni). 


Használható kifejezés ez, mert semmi egyebet nem fejez ki, mint azt, amit etimoló- 
giai összetétele tartalmaz: nevezetesen, hogy valami szent mutatkozik meg ne- 
künk." Azt mondhatnánk, hogy a vallások története, a legkezdetlegesebbektől a 
magasan kifejlettekig — nagyszámú hierophániából, vagyis szent valóságok meg- 
nyilatkozásából áll. Töretlenül folytonos út vezet a legelemibb hierophániától (pél- 
dául a szent megnyilvánulásától valamilyen tárgyban, kőben vagy fában) a legma- 
gasabb rendi hierophániáig (a keresztény ember számára Isten Jézus Krisztusban 
való megtestesüléséig). Mindig ugyanazzal a titokzatos folyamattal állunk szem- 
ben; az „egészen más”, nem a mi világunkhoz tartozó valóság olyan tárgyakban 
nyilatkozik meg, amelyek , természetes", , profán" világunk szerves alkotórészei. 

A modern nyugati ember kissé kényelmetlenül érzi magát a szentség nem egy 
megnyilvánulásmódjával szemben: nehezen képes felfogni, hogy miként nyilvá- 
nulhat meg bizonyos emberi lények számára a szent kövekben vagy fákban. Rövi- 
desen látni fogjuk azonban, hogy nem a kő, mint olyan imádatáról, vagy a fa, mint 
olyan kultuszáról van szó. A szent követ és a szent fát nem, mint követ vagy mint 
fát tisztelik — azért tisztelik őket, mert hierophániák, mert olyasmi mutatkozik 
meg bennük, ami már nem kő vagy fa, hanem a szent, az „egészen más”. 

Nem lehet eléggé hangsúlyozni, hogy minden hierophánia - még a legelemibb 
is - paradoxon. 

A tárgya, amennyiben a szent nyilatkozik meg benne, valami , egészen mássá" 
lesz, mindazonáltal továbbra is megmarad annak, ami, hiszen továbbra is része 
kozmikus környezetének. A szent kő továbbra is kő ; látszólag (pontosabban : pro- 
fán nézőpontból) miben sem különbözik az összes többi kőtől. Azok számára 
azonban, akiknek a kő, mint szent nyilatkozik meg, közvetlen valósága természet- 
fölötti valósággá alakul át. Más szavakkal: azon emberek számára, akiknek vallási 
élményük van, az egész természet kozmikus szentségként nyilvánulhat meg. 
Ilyenkor a kozmosz egésze hierophániává válik. 

Az archaikus társadalmak embere arra törekedett, hogy a szentben vagy a meg- 
szentelt tárgyak közelségében éljen. Érthető ez a törekvés, mert a , primitív" , vala- 
mint az összes premodern társadalom számára a szent egyet jelentett az erővel és 
végső soron a valósággal. 

A szent: valami, ami léttel telített. A szent erő egyszerre jelent valóságot, örök- 
kévalóságot és hatóerőt. A szent és a profán közötti ellentét gyakran a reális és az 
irreális vagy pszeudoreális közötti ellentétnek látszik. (Azt természetesen nem 
várhatjuk, hogy az ősi nyelvekben megtaláljuk a reálisnak és irreálisnak ezeket a 
filozófiai kifejezéseit.) Ezért érthető, hogy a vallásos ember arra vágyik, hogy ré- 
szesedjék a valóságból, s erővel telítődjék. 

Vizsgálatunknak azt kell megmutatnia, hogy a vallásos ember mindig arra tö- 
rekszik, hogy szent univerzumban éljen, következésképpen egész élményvilága 
másmilyen, mint a vallásos érzés nélküli emberé, azé az emberé, aki deszakralizált 
világban él. Tegyük azonban mindjárt hozzá: a teljesen deszakralizált világ, koz- 
mosz az emberi szellem történetében új felfedezésnek számít. Nem feladatunk 
megmutatni, mely történelmi folyamatok révén és a szellemi beállítódás miféle 
változásai következtében deszakralizálta világát a modern ember és tért át a pro- 
fán létezésre. Elégedjünk meg azzal a megállapítással, hogy a modern társadalmak 





"Vö. M. Eliade: Die Religionen und das Heilige, Salzburg, 1954. 27. Skk. 


nem vallásos emberének egész élményvilágára a deszakralizáció jellemző, követ- 
kezésképpen ez az embertípus egyre nehezebben leli meg újra az ősi társadalmak 
vallásos emberének létdimenzióit. 


A világban-lét két fajtája 


Fejtegetéseink tárgyai: a szent tér és az emberi lakóhely rituális felépítése, a kü- 
lönböző vallásos időélmények, a vallásos embernek a természethez és az eszközök 
világához fűződő kapcsolatai, magának az emberi életnek a szentsége, és az a 
szakralitás, amely életfunkcióihoz (táplálkozás, szexualitás, munka) tapadhat. 
Mindezen fejtegetésekből ki fog derülni, mekkora szakadék választja el a vallásos 
tapasztalást a profántól. Csupán arra kell gondolnunk, hogy mivé vált a város és a 
ház, a természet, az eszközök és a munka a modern, nem vallásos ember számára, 
és azonnal megértjük, miben különbözik ő az ősi társadalmak emberétől, vagy 
akár csak a keresztény Európában élő paraszttól. A modern tudat számára vala- 
mely fiziológiai aktus (táplálkozás, szexualitás stb.) pusztán a szerves élet jelensé- 
ge, akárhány tabu tapad még ma is hozzá. (Tabuk, amelyek például az , illendő 
evés" bizonyos szabályainak betartására kényszerítenek, vagy a társadalmi morál- 
lal ellentétes szexuális viselkedést tiltják.) A primitív emberek számára azonban 
egy ilyen aktus sohasem csupán fiziológiai, hanem , szakramentum": a szenttel 
összekapcsolódó, vagy azzá váló. 

Az olvasó rövidesen látni fogja, hogy a szent és a profán a világban-lét két mód- 
ja, két egzisztenciális helyzet, amelyeket az ember történelme során alakított ki. A 
világban-létnek ezekkel a fajtáival nemcsak a vallástörténet és a szociológia foglal- 
kozik, azok nemcsak történelmi, szociológiai és néprajzi kutatások tárgyai; a szak- 
rális és a profán létmódot az ember által a kozmoszban elfoglalt különböző hely- 
zetek szabják meg, és ezek ennél fogva érintik a filozófust és minden kutatót, aki 
az emberi létezés valamennyi dimenzióját meg akarja ismerni. 

Emiatt, jóllehet e kis könyv szerzője vallástörténész, szándéka szerint nemcsak 
szaktudományának látószögéből szemléli témáját. A hagyományos társadalmak 
embere természetesen homo religiosus, viselkedése azonban az általános emberi vi- 
selkedés kereteibe illik, és ezért az egyben a filozófiai antropológia, a fenomenoló- 
gia és a pszichológia tárgya is. 

A szakrális felé fordult világban való létezés sajátosságait megmutatandó pél- 
dákat fogunk felsorakoztatni, amelyeket különböző korok és kultúrák nagyszámú 
vallásából válogattunk ki. 

Semmi sincs, ami a példát, a konkrét tényt pótolná. Hiábavaló lenne a szent tér 
struktúrájáról értekezni, ha nem mutatnánk meg konkrét példákon, miként hoz- 
nak azok létre ilyen teret, és miben különbözik ez minőségileg az őt körülvevő 
profán tértől. Példákkal számunkra a babilóniaiak, az indiaiak és a kínaiak, a kva- 
kiutl törzs és más primitív népek szolgálnak. 

Igaz, kultúrtörténeti szempontból nem teljesen veszélytelen térben és időben 
egymástól ily távoli népektől származó vallási tényeket egymás mellé állítani. 
Ilyenkor könnyet hasonló tévedésekbe eshetünk, mint a 19. százat egyes gondol- 


kodói, nevezetesen Tylor és Frazer, akik feltételezték, hogy az emberi szellem min- 
dig egyféleképpen reagál a természeti jelenségekre; A kultúretnológia és a vallás- 
történet azóta megmutatta, hogy ez nem mindig van így: „az embereknek a termé- 
szettel szembeni reakcióit” gyakran sokkal inkább a kultúra, végső soron tehát a 
történelem határozza meg. 

Mi azonban mégis inkább a vallásos élmény sajátos vonásait akarjuk megmutat- 
ni, mintsem annak számtalan változatát és a történelem által meghatározott külön- 
bözőségeit. Mintha csak úgy akarnánk jobban megérteni a költészet jelenségeit, 
hogy egy sor össze nem illő példát vonultatunk fel, és Homérosz, Vergilius, vala- 
mint Dante mellett indiai, kínai, illetve mexikói verseket is idézünk; tehát egyrész- 
ről olyan műveket, amelyek történelmileg összefüggnek egymással (Homérosz; 
Vergilius, Dante), másrészről olyan alkotásokat is, amelyek egyéb művészi hagyo- 
mányokhoz tartoznak. Irodalomtörténeti szempontból tehát óvatosan kell bánni 
az ilyen egymás mellé állításokkal, ám ezek rögvest értékessé válnak, mihelyt a 
költészet jelenségét mint olyat akarjuk leírni, és a lényeges különbséget akarjuk 
megmutatni a költői és a célhoz kötött, mindennapi nyelv között. 


A szent és a történelem 


Fő feladatunk, hogy bemutassuk a vallásos élmény sajátos dimenzióit, és meg- 
mutassuk, miben különbözik ez a profán világélménytől. Nincs szándékunkban 
elidőzni annál a számtalan formánál, amelyet a vallásos világélmény az idők fo- 
lyamán magára öltött. 

Nyilvánvaló például, hogy a földanya, az emberi és mezőgazdasági termékeny- 
ség, a női szentség stb. jelképrendszere és kultusza csak a földművelés felfedezése 
után fejlődhetett ki, és hozhatott létre gazdagon tagolt vallási rendszert, s hogy 
egy földművelés előtti, vadászatra szakosodott társadalom a földanya szentségét 
nem ugyanazon a módon és nem ugyanazzal az intenzitással tapasztalhatta. Van- 
nak tehát a vallásos élménynek olyan eltérései, amelyek gazdasági, kulturális és 
szociális különbözőségekből, egyszóval: a történelemből magyarázhatók. Mégis, 
az egykoron nomád életmódot folytató vadászok és a letelepült szántóvetők visel- 
kedése között található hasonlóság számunkra ma végtelenül fontosabbnak lát- 
szik, mint a köztük felfedezhető különbségek: mindegyik egy megszentel koz- 
moszban él, mindegyiknek egy olyan világszentségben van része, amely mind az 
állat-, mind a növényvilágban megnyilvánul. Hasonlítsuk csak össze egzisztenciá- 
lis helyzetüket a modern társadalom bármelyik tagjáéval; aki egy deszakralizált 
kozmoszban él, és azonnal felismerjük, miben különböznek egymástól. Egyúttal 
világossá válik a különböző kultúrákból származó vallási tények összehasonlításá- 
nak érvényessége is: mindezek a tények egy és ugyanazon viselkedésen alapulnak 
- a homo religiosus viselkedésén. 

Tekinthetjük e kis könyvet általános bevezetésnek is a vallástörténetbe, mivel a 
szent jelenségformáit és az ember helyzetét írja le egy vallási értékekkel telített vi- 
lágban. Szigorú értelemben azonban nem vallástörténeti mű, mert szerzője nem 


törekedett arra, hogy a felsorolt példákat a mindenkori kultúrtörténeti összefüggé- 
sekbe ágyazza. Ehhez ugyanis több kötetre lenne szükség. 


Saint-Cloud, 1956. április 


Mircea Eliade 


I. A SZENT TÉR ÉS A 
VILÁG SZAKRALIZÁCIÓJA 


A tér homogenitása és a hierophánia 


A vallásos ember számára a tér nem homogén. Törések és szakadások találha- 
tók benne; olyan részeket tartalmaz, amelyek minőségileg különböznek a többitől. 
„Ne jöjj ide közel - mondja az Isten Mózesnak —, vedd le a te sarudat lábaidról, mert a 
föld, melyen állasz, szent föld." (2, Mózes, 3, 5) Létezik tehát egyfajta szent, vagyis 
„erővel feltöltött”, jelentőségteli tér, és léteznek más, nem szent terek, következés- 
képpen nincs struktúra és szilárdság nélküli, egyszóval , formátlan" tértartomány. 
A térnek ezt az inhomogenitását a vallásos ember úgy éli meg, mint a szent, vagy- 
is az egyedül valóságos, valóságosan létező tér és minden egyéb közötti ellentétet, 
ami azt mint formátlan tágasság veszi körül. 

Ama vallásos tapasztalás, hogy a tér nem homogén, olyan ősélmény, amelyet 
egyfajta , világalapítással" azonosíthatunk. Nem elméleti okoskodásról van itt szó, 
hanem olyan elsődlegesen vallásos élményről, amely megelőz minden a világra 
vonatkozó reflexiót, mert ez teremti meg azt a , szilárd pontot", középtengelyt, 
amelyből minden jövőbeli tájékozódás kiindul. Mivel a szent hierophánia révén ad 
jelt magáról, nemcsak a tér homogenitásában következik be törés, hanem ezen túl- 
menően egy abszolút valóság is megnyilatkozik, amely ellentétben áll a körülötte 
lévő végtelen tágasság nem-valóságával. A szent megnyilatkozásával alapozódik 
meg ontológiailag a világ. Az ismertetőjegyek és tájékozódási lehetőség nélküli, 
határtalan, homogén térben a hierophánia egyfajta abszolút , szilárd pontot", 
központot" tár fel. 

Érthető, hogy a szent tér e felfedezésének — ennek a kinyilatkoztatásnak — mek- 
kora egzisztenciális értéke van a vallásos ember számára: mert semmi sem kez- 
dődhet, történhet meg előzetes tájékozódás nélkül; a tájékozódásnak azonban va- 
lamilyen szilárd pont az előfeltétele. A vallásos ember ezért mindig is arra töreke- 
dett, hogy „a világ középpontjában" telepedjék meg. A világot meg kell alapíta- 
nunk, hogy élhessünk benne - márpedig a profán tér homogenitásának és vi- 
szonylagosságának , káoszában" semmiféle világ nem jön létre. A szilárd pont, a 
középpont" felfedezése vagy projekciója a világteremtéssel azonosul; meggyőző 
példák kapcsán később még látni fogjuk, hogy a rituális tájékozódásnak és valami- 
féle szent tér felépítésének világteremtő jelentősége van. 

A profán ember számára ezzel szemben a tér homogén és semleges, nem hasad 
minőségileg különböző részekre. A geometriai tér minden irányban osztható és 
körülhatárolható, de struktúrájából nem következik semmiféle minőségi differen- 
ciálódás, következésképpen tájékozódás sem - gondoljunk csak a geometria bár- 
mely klasszikusának térdefiníciójára. Két dolgot persze szigorúan külön kell vá- 
lasztanunk. Mégpedig a homogén és semleges geometriai tér, fogalmát és a ta- 

pasztalt , profán" teret, amely a szintúgy tapasztalt szent tér ellentéte, és itt egye- 
dül ez érdekel bennünket. A homogén tér fogalmával, amely már az ókor óta a fi- 
lozófiai és a tudományos gondolkodás egyik alkotórésze, valamint a fogalom tör- 
ténetével itt nem kell foglalkoznunk. Bennünket az érdekel, hogy miként tapasz- 
talja a teret egy nem vallásos ember, tehát olyasvalaki, aki elutasítja a világ szakra- 
litását, és csak a , profán", minden vallásos előfeltevéstől megtisztított egzisztenci- 
át fogadja el. 

Azonnal tegyük hozzá, hogy valójában nincs teljesen profán létezés. A profán 
élet mellett döntő embernek, bármennyire deszakralizálja is a világot, sohasem si- 
kerül teljesen megszabadulnia a vallásos viselkedéstől. Fejtegetéseink során ez 
még világosabbá válik majd, s látni fogjuk, hogy még a legnagyobb mértékben de- 
szakralizált létezésben is megmutatkoznak a világ vallási értékelésének nyomai. 

Egyelőre azonban hagyjuk figyelmen kívül a problémának ezt az oldalát, és 
szorítkozzunk a két szóban forgó tapasztalás - a szent és a profán tér tapasztalásá- 
nak - összehasonlítására. A szent tét megnyilatkozása „szilárd pontot" nyújt az 
embernek, s ezáltal lehetővé teszi számára, hogy tájékozódjék a kaotikus homoge- 
nitásban, , megalapítsa a világot" és valóban éljen. A profán tapasztalás ezzel 
szemben ragaszkodik a tér homogenitásához és viszonylagosságához. Ebben a tér- 
ben lehetetlen az igazi tájékozódás, mert a , szilárd pont" ontológiailag már nem 
egyértelműen megalapozott: a mindenkori esetleges feltételek szerint jelentkezik 
és tűnik el. Tulajdonképpen tehát már nincs is ,, világ" , csupán egy széttört univer- 
zum töredékei léteznek, végtelenül sok, többé vagy kevésbé semleges , hely" for- 
mátlan tömege, amelyek között az ember az ipari társadalomban zajló élet kötele- 
zettségeitől hajtva ide-oda mozog. 

Ám még a profán térélményen belül is felmerülnek olyan értékek, amelyek a 
vallásos térélményre jellemző inhomogenitásra emlékeztetnek. Vannak például 
helyek, amelyek minőségileg különböznek a többitől: az otthon, az első szerelmet 
övező táj vagy bizonyos helyek egy idegen városban, amelyet fiatal korunkban lá- 
togattunk meg. Mindezek a helyek még a teljesen vallástalan ember számára is 
megőrzik sajátos, , egyedülálló" jelentőségüket: magánvilágának „szent helyei". 
Mintha az ilyen helyeken még a nem vallásos ember számára is olyan valóság nyi- 
latkoznék meg, amely elüt mindennapi létezésének valóságától. 

A profán ember , kriptovallásos" viselkedésével van itt dolgunk. Vizsgálódása- 
ink során további példákat is fogunk találni vallási értékek és vallásos viselkedés 
ilyen letompítására és deszakralizációjára, és kísérletet fogunk tenni jelentőségük 
megértésére. 


Theophániák és jelek 


A térnek a vallásos ember által tapasztalt inhomogenitását megvilágítandó tet- 
szés szerinti vallást említhetnénk. Válasszunk egy egészen kézenfekvő példát, 
mondjuk egy modern város templomát. A hívő ember számára ez a templom más 
térben áll, mint az utca, amelyben található. A templom-belsőbe vezető ajtó arra 
utal, hogy itt megtörik a térbeli folyamatosság. 


A két tér között emelkedő küszöb a két létezési mód, a profán és a vallásos kö- 
zötti szakadékot is jelzi. Egyszerre az a korlát, választóvonal, határ, amely a két vi- 
lágot elválasztja, és az a paradox hely is, amelyen e két világ találkozik, és ame- 
lyen létrejöhet az átmenet a profánból a szakrális világba. 

Hasonló rituális funkciót tölt be az emberi lakóhely küszöbe is, és épp ezért tu- 
lajdonítottak ennek mindig oly nagy jelentőséget. Számos rítus kíséri a ház küszö- 
bének átlépését: meghajolnak előtte, vagy a földre vetik magukat, jámboran meg- 
érintik kezükkel stb. A küszöbnek vannak , felvigyázói", istenek és szellemek, 
amelyek meggátolják emberi ellenségek és démoni, valamint betegséghozó hatal- 
mak bejárását. A küszöbön áldozatot mutatnak be az őrködő istenségeknek. A kü- 
szöbön állva mondták ki egyes régi keleti kultúrákban (Babilon, Egyiptom, Izrael) 
az ítéletet. A küszöb és az ajtó közvetlenül és konkrétan mutatják a térbeli konti- 
nuitás megszűnését. Ebben rejlik nagy vallási jelentőségük: egyszerre szimbólu- 
mai és közvetítői az átmenetnek. 

Mindez magyarázatot ad arra is, miként helyezkedhet el a templom egészen 
más térben, mint a környező lakóépületek és munkahelyek. Az emberek a bekerí- 
tett szent területen elhagyják a profán világot. Korai kultúrfokon a meghaladás e 
lehetőségét a nyílás különböző képi ábrázolásaival fejezték ki: itt, a bekerített szent 
területen léphet kapcsolatba az ember az istenekkel; kell lennie tehát egy felfelé 
vezető , ajtónak", amelyen át az istenek leereszkedhetnek a földre, és az emberek 
szimbolikusan felemelkedhetnek az égbe. 

Rövidesen látni fogjuk, hogy ez sok vallásra jellemző: a szent tér alkotja a „nyí- 
lást" felfelé, és biztosítja a kapcsolatot az istenek világával. 

Minden szent térhez valamilyen hierophánia kapcsolódik: benne tör át a szent- 
ség, amely kozmikus környezetéből meghatározott területet kiemel és minőségileg 
megváltoztat. Midőn Jákob, Haranba menekülve, álmában létrát látott, amely az 
éggel érintkezett és amelyen fel- és alászálltak az angyalok, és fentről meghallotta 
isten hangját, aki ezt mondta: „Én vagyok az Úr, Ábrahámnak, a te atyádnak istene”, 
ekkor felébredt, és rémülten. felkiáltott: , Mily rettenetes e hely. E hely nem egyéb, ha- 
nem Istennek háza, és ez a mennyeknek kapuja.” Vette azt a követ, amelyet feje alá tett, 
felemelte azt oszlopnak, olajat öntött rá, és azt a helyet Béthelnek, azaz isten házá- 
nak nevezte. (Teremtés, 28, 12-19.). A „mennyeknek kapuja” kifejezésben gazdag 
és összetett jelképrendszer található: a theophánia éppen azáltal szentel meg vala- 
mely helyet, hogy felfelé „nyitottá” teszi, s mint az egyik létnódból a másikba 
való paradox átmenet pontját, kapcsolatba hozza az éggel. A továbbiakban még 
jobb példákat is találunk majd olyan szentségekre, amelyek , az istenek kapui", te- 
hát az ég és a föld közötti átmenet helyei. 

Sok esetben még a szó szigorú értelmében vett theophániára, hierophániára 
sincs szükség elegendő egy jel, amely tudtul adja a hely szentségét. , A marabut 
(pap), aki a 16. század vége felé El-Hemelt alapította, egy forrásnál töltötte az éjszakát, és 
vándorbotját a földbe rejtette. Másnap reggel, midőn folytatni akarta útját, és magához 
akarta venni botját, azt látta, hogy az gyökeret eresztett és kihajtott. Ebben isten akaratá- 
nak jelét pillantotta meg, s ezen a helyen telepedett meg." Mert a jel, amelyben vallásos 
jelentőség lakozik, valami abszolútumot hordoz, és véget vet a viszonylagosság- 
nak és zavarodottságnak. Parancsoló módon hírt ad magáról valami nem e világ- 
ról való szentként, és ezzel irányt szab, bizonyos viselkedést ír elő. 

Ha sehol sem mutatkozik jel, akkor az emberek előteremtik azt. Egyfajta ráolva- 
sással élnek például, amihez állatok segítségét veszik igénybe; az állatok mutatják 
meg a helyet, amely alkalmas szentély vagy falu alapítására. Ilyenkor olyan szent 
formák és alakok felidézéséről van szó, amelyek lehetővé teszik a tájékozódást a 
homogén térben. Jelre vágynak, amely véget vet a feszültségnek és az iránytalan- 
ságból született félelemnek, vagyis abszolút támpontot teremt. Valamilyen vadál- 
latot vesznek például űzőbe, s ahol elejtik, azon a helyen állítják fel a szentélyt. 
Vagy szabadon engednek valami háziállatot - például egy bikát -, néhány napig 
keresik, és azon a helyen áldozzák fel, amelyen megtalálták. Azután felállítják az 
oltárt, és köré építik a települést. Mindezekben az esetekben állatok tárják fel a 
hely szentségét, ami azt jelenti, hogy az emberek nem szabadon választják a szent 
helyet, csupán kereshetik és titokzatos jelek segítségével megtalálhatják. 

E néhány példa megmutatta, hogy a vallásos ember számára különböző módo- 
kon nyilvánulhat meg valamely szent hely. A hierophánia mindezekben az esetek- 
ben megszüntette a tér homogenitását, és valamilyen , szilárd pontot" tárt fel ben- 
ne. Mivel azonban a vallásos ember csak szentségtől telített légkörben képes élni, 
ezért számos olyan technikával fogunk találkozni, amelyek a tér szentté avatására 
szolgálnak. A szent, mint láttuk, az egyáltalán valóságos hatalom, hatóerő, az élet 
és a termékenység forrása. A vallásos ember kívánsága, hogy szentségben éljen, 
azt jelenti, hogy az objektív valóságban kíván élni, nem akar a szubjektív élmé- 
nyek végtelen viszonylagosságának foglya maradni: egy valóságos és hatni képes 
- nem pedig illuzórikus - világban kíván állni. 

S ez a vágy a vallásos embernek abban a szükségletében fejeződik ki legerőtelje- 
sebben, hogy egy megszentelt világban, tehát szent térben akar élni. Ez az igény 
készteti, hogy tájékozódási technikákat alakítson ki, amelyek voltaképpen a szent 
tér létrehozására szolgálnak. Ne higgyük azonban, hogy ebben emberi művet lát, 
hogy erőfeszítései révén az ember szentté tehet valamilyen teret. A rituálé, amely- 
nek révén szent teret hoz létre, csak annyiban hatásos, amennyiben az istenek mű- 
vét idézi fel. Hogy azonban jobban megérthessük a szent tér rituális létrehozásá- 
nak szükségességét, először is a , világra" vonatkozó hagyományos felfogással kell 
foglalkoznunk, s ekkor azonnal világossá válik számunkra, hogy a vallásos ember 
számára minden ,, világ" : „szent világ”. 


Káosz és kozmosz 


A hagyományos társadalmak egyik jellegzetessége a számukra magától értető- 
dő ellentét az általuk lakott terület és az azt körülvevő ismeretlen és meghatáro- 
zatlan tér között. A terület, amelyen élnek: a , világ" (pontosabban: ,a mi vilá- 
gunk"), a kozmosz; a többi már nem kozmosz, hanem egyfajta , másik világ", ide- 
gen, kaotikus tér, amelyben kísértetek, démonok és , idegenek" (akiket a démo- 
nokkal és a holtak lelkével azonosítanak) lakoznak. 

Első pillantásra úgy látszik, hogy az imént említett térbeli törés a lakott, rende- 
zett, ,kozmosszá tett" terület és a rajta kívüli ismeretlen tér ellentétére tehát a 
kozmosz" és a , káosz" közötti ellentétre — vezetendő vissza. Látni fogjuk azon- 

ban, hogy mindegyik lakott terület csak azért „kozmosz”, mert előzőleg megszen- 
teltetett, az istenek műve, vagy pedig kapcsolatban áll az istenek világával. A „vi- 
lág" (vagyis a , mi világunk") olyan univerzum, amelyben a szent már megnyilat- 
kozott, és amelyben ezért lehetővé és megismételhetővé vált a síkok áttörése. 

Könnyű belátni, hogy a vallási mozzanat már magában hordozza a , kozmológi- 
ai mozzanatot" : a szent nyilvánítja ki az abszolút valóságot, és ezáltal tájékozó- 
dást tesz lehetővé, amennyiben határokat szab, és így létrehozza a világrendet, 
megalapítja a világot. 

Igen világosan tűnik fel mindez a védikus földfoglalási rituálékban: a földfogla- 
lás csak egy Agninak felszentelt tűzoltár emelésével válik jogszerűvé. , Azt mond- 
ják, hogy az ember letelepedett, mihelyt tűzoltárt (gárhapatya) emelt, és mindazok, akik 
tűzoltárt emelnek, jogszerűen telepedtek le." (Satapatha Bráhmana VII, I, I, 1-4.) A tűz- 
oltár emelésével Agni jelenvalóvá válik, és ezzel létrejön a kapcsolat az istenek vi- 
lágával: az oltártér szent térré válik. A rituálé jelentése azonban még összetettebb. 
Csak ha összes részletét figyelembe vesszük, akkor értjük meg, miért jelent vala- 
mely terület megszentelése kozmikussá tételt. Az Agni-oltár emelése nem egyéb, 
mint a teremtés mikrokozmikus méretekben történő megismétlése. A vizet, amely- 
lyel az agyagot összekeverik, az ősvízzel azonosítják; az agyag, amely az oltár ta- 
lapzata, maga a föld; az oldalfalak a levegőt képviselik stb. 

Miközben az oltárt építik, verseket szavalnak, amelyek tudtul adják, hogy ép- 
pen a kozmosz mely részét teremtik meg (Satapatha Bráhmana I, 9, 29. stb.). A tűz- 
oltár emelése tehát — egyedül ez teszi érvényessé a földfoglalást — a kozmogóniá- 
val azonosul. 

Az ismeretlen, idegen, be nem népesített (gyakori értelemben: a , mieinktől" 
még be nem népesített) terület egyelőre a káosz cseppfolyós, lárvaszerű állapotá- 
ban leledzik. Amennyiben az ember elfoglalja, a kozmogónia rituális megismétlése 
révén kozmosszá változtatja. Aminek a ,mi világunkká" kell lennie, azt először 
„meg kell teremteni”, és minden teremtés példaképe a világegyetemnek az istenek 
által történő teremtése. Amikor a skandináv telepesek elfoglalták Izlandot (land- 
náma), és földjét művelésre fogták, vállalkozásukat nem tartották sem önálló telje- 
sítménynek, sem profán emberi munkának. Tettük az ő szemükben csupán vala- 
milyen ősi tett megismétlése volt: a káosz kozmosszá alakítása az isteni teremtés 
aktusa révén. Amikor megművelték a kopár földet, valójában azoknak az istenek- 
nek a tettét ismételték meg, akik rendet teremtettek a káoszban, és struktúrát, ala- 
kot és normákat kölcsönöztek neki." 

Az emberek akár megműveletlen földet művelnek meg, akár egy már , más" 
emberi lények által lakott területet hódítanak meg és foglalnak el, a rituális birtok- 
ba vételnek mindig és minden egyes esetben a kozmogóniát kell megismételnie. 
Mert az ősi társadalom szemében minden, ami nem a , mi világunk", még egyálta- 
lán nem , világ" . 

Valamely területet csak akkor teszünk a „a miénkké”, ha azt , újrateremtjük" , 
tehát felszenteljük. Ez a vallásos magatartás az ismeretlen földdel szemben az új- 
kor elejéig még a Nyugaton is megőrződött. A spanyol és a portugál konkvisztá- 
dorok Jézus Krisztus nevében vették birtokukba az általuk felfedezett és meghódí- 
tott földeket. A kereszt felállításával a terület megszenteltetett és ezáltal bizonyos 





"Vö. M. Eliade: Der Mythos der ewigen Wiederkehr. Düsseldorf 1953, 23. Skk. 

értelemben , újjászületett". Mert Krisztus által , a régiek elmúltak és imé mindenek 
megújultak”. (2. Kor. 5, 14.) Az újonnan felfedezett földet a kereszt , megújította" , 
,újrateremtette" . 


A hely megszentelése, 
mint a kozmogónia megismétlése 


Fontos megértenünk, hogy ismeretlen területek kozmikussá tétele mindig meg- 
szentelést jelent: aki rendet teremt valamely térben, az istenek példaszerű művét 
ismétli meg. A kozmikussá tétel és a felszentelés közötti szoros kapcsolat már kez- 
detleges kultúrfokon kimutatható, például azoknál az ausztráloknál, akiknek gaz- 
dasága meg a gyűjtögetésen és a vadászaton alapul. Az achilpák - egy arunta 
törzs — hagyománya szerint a mitikus korban Numbakula isteni lény „tette kozmi- 
kussá" területüket, teremtette meg ősatyjukat, és alapította meg intézményeiket. 
Numbakula egy gumifa törzséből készítette el a szent karót (kauwa-auwa), vérrel 
szentelte fel, felmászott rajta, és eltűnt az égben. Ez az oszlop világtengely, mert a 
föld körülötte válik lakhatóvá, változik tehát , világgá". Ezért játszik az achilpák- 
nál a szent karó olyan jelentős rituális szerepet; nomád vándorlásaik során mindig 
magukkal viszik, és mindig arra veszik az útjukat, amerre a karó mutat. Így az 
achilpák még állandó helyváltoztatás közben is mindig a „saját világukban” ma- 
radhatnak, s egyúttal kapcsolatban lehetnek az éggel, amelyben Numbakula el- 
tűnt. Ha az oszlop eltörik, ez katasztrófát, bizonyos fokig a , világ" végét, a káosz- 
ba való visszahullást jelenti. Spencer és Gillen arról számolnak, hogy az egész tör- 
zsön halálos rémület lett úrrá, amikor egyszer eltört a szent karó; a törzs tagjai egy 
ideig körbe-körbe kóvályogtak, végül leültek a földre, hogy meghaljanak." 

Ebből a példából különösen világosan derül ki az, hogy a szent karó egyszerre 
játszik kozmológiai és üdvhozó szerepet. A kauwa-auwában egyrészt az a karó 
testesül meg, amellyel Numbakula kozmikussá tette a világot, másrészt az achil- 
pák azt hiszik, hogy általa kapcsolatban maradnak az égi tartománnyal. Az emberi 
létezést azonban csak ez az állandó kapcsolat teszi lehetővé. Az achilpák , világa" 
csak olyan mértékben válik az ő világukká, amilyen mértékben fel tudja idézni a 
Numbakula által elrendezett és megszentelt kozmoszt. Nem lehet a transzcen- 
densre való , nyílás" nélkül, más szavakkal a , káoszban" élni. Ha elvész a túlvilá- 
gival való kapcsolat, a világban való létezés is lehetetlenné válik — és az achilpák 
tovább már nem akarnak élni. 

Valahol letelepedni egyet jelent e terület megszentelésével. A letelepedett népek 
számára, akik a nomádoktól eltérően egyszer s mindenkorra meg kívánnak tele- 
pedni valamilyen helyen, egy ilyen döntés életfontosságú, amelytől az egész kö- 
zösség létezése függ. Letelepedni valamilyen helyen, azt berendezni és belakni, 
olyan cselekedetek, amelyek egzisztenciális választást előfeltételeznek, mégpedig 
annak az univerzumnak a választását, amelyet , meg akarnak teremteni" és ezáltal 
önmagukra vállalni. Ez az , univerzum" azonban mindig annak a példaszerű uni- 





"B. Spencer és F. J. Gillen: The Arunta, London 1926. 388. o. 

verzumnak az utánzása, amelyet előzőleg az istenek már megteremtettek, és 
amelyben maguk is lakoznak: az emberi univerzum részesül tehát az isteni mű 
szentségében. 

Az achilpák szent karója , tartja" világukat és biztosítja kapcsolatukat az éggel. 
Ezzel a kozmológikus képpel újból és újból találkozunk: világoszlopok tartják az 
eget, és egyúttal megnyitják az utat az istenek világa felé. A kelták és germánok 
egészen a kereszténység felvételéig megőrizték az efféle szent oszlopok kultuszát. 
A 800 körül íródott Chronicum Laurissense brevéből tudjuk, hogy Nagy Károly egyik 
szászok elleni háborújában (772) Eresburg városában leromboltatta az ottani , hí- 
res Irminsul" kultikus helyi és szent faképződményt. Fuldai Rudolf 860 körül ezt 
kiegészíti egy olyan megjegyzéssel, miszerint ez a híres oszlop az , univerzum" 
oszlopa, amely mindent hordoz (universalis columna guasi sustinens omnia). Ugyan- 
ezzel a kozmológikus képpel találkozunk a rómaiaknál (Horatius: Ódák, III. 3.), a 
régi Indiában, ahol a skambháról, a világoszlopról beszélnek (Rigvéda 1, 105; X, 89. 
4. stb.), sőt még a Kanári-szigetek lakóinál és olyan egymástól távol fekvő kultú- 
rákban is, mint a kvakiutloké, és a nadáknál Flores szigetén. A kvakiutlok azt hi- 
szik, hogy egy rézkaró szeli át a három kozmikus szintet (alvilág, föld és ég); ahol 
behatol az égbe, ott található a , felső világ kapuja". E világoszlopnak az égen lát- 
ható képe a tejút. Az istenek művét, az univerzumot az emberek mértékarányosan 
ismétlik és utánozzák: így például az axis mundi, amely az égen tejútként látható, a 
kultikus épületekben mint szent karó bukkan elő ; tíz-tizenkét méter hosszú céd- 
rustörzs, amelynek több mint a fele kiáll a kultikus épület tetejéből. Ez az oszlop 
főszerepet játszik a ceremóniák során, mert ez kölcsönöz a háznak kozmikus 
struktúrát. A rituális dalokban a házat , a mi világunknak" nevezik, és a beavatan- 
dó jelöltek, akik benne laknak, tudtul adják: , A világ középpontjában vagyok.... a vi- 
lág oszlopánál vagyok...." stb." Világoszlop és szent oszlop, valamint kultikus épület 
és univerzum között ugyanezt az azonosítást találjuk meg a már említett nad"ák- 
nál is. Az áldozati karót „égi karónak" nevezik, és ez tartja az eget." 


A , világ középpontja" 


A kvakiutl-neofiták felkiáltása: „A világ középpontjában vagyok!", a szent tér 
egyik legmélyebb jelentőségét fedi fel. Ahol a hierophánia áttörte a síkokat, ott 
egyszerre jött létre , nyílás" felfelé (az isteni világba) vagy lefelé (az alsó régiókba, 
a holtak világába). A három kozmikus sík - a föld, az ég és az alvilág - kapcsolat- 
ba lép egymással. 

Mint az imént láttuk, a kapcsolatot néha egy olyan világoszlop képével fejezik 
ki, amely tartja, összekapcsolja az eget és a földet, és amelynek alapja az alsó világ- 
ban (az alvilágban) gyökerezik. Ez a kozmikus oszlop csak a világ közepében áll- 
hat, mert az egész lakható világ körötte terül el. Mindebben tehát vallási elképze- 
lések és kozmológiai képek következményét kell látnunk, amelyek összefüggnek 





-Werner Müller: Weltbield und Kultur der Kwakiutl-Indianer, Wiesbaden, 1955. 17-20. o. 
* P. Arndt: Die Megalithenkultur des Nad"a (Antropos, 27, 1932), 61-62. o. 

egymással, és abban a , rendszerben" fejeződnek ki, amelyet a hagyományos társa- 
dalmak „világrendszerének” nevezhetünk: 


a) valamilyen szent hely megtöri a tér homogenitását; 

b) ezt a törést valamely „nyílás” szimbolizálja, amely lehetővé teszi az 
egyik kozmikus régióból a másikba való átmenetet (az égből a földre és a földről az 
alvilágba) ; 

c) az éggel való kapcsolat különböző képekkel fejezhető ki, amelyek mind- 
egyike az axis mundira vonatkozik: oszlop (universalis columna), létra (Jákob létrá- 
ja), hegy, fa, inda stb.; 

d) a világtengely körül terül el a „világ” (vagyis a mi világunk), következés- 
képpen a tengely „közepén”, a „föld köldökén” található a mi világunk, s ez világ kö- 
zepe. 


Nagyszámú mítosz, rítus és vallási elképzelés alapul ezen a hagyományos „vi- 
lágrendszeren”. Nem kívánjuk itt valamennyit felsorolni, csupán néhány példára 
szorítkozunk, amelyek különböző kultúrákból erednek, és alkalmasak rá, hogy be- 
mutassák, milyen szerepet játszik a szent tér a hagyományos társadalmak életé- 
ben. (Vizsgálódásunk szempontjából nem jelent különbséget, hogy ez a szent tér 
mint szent hely, mint kultikus épület, avagy mint város, illetve mint világ jelentke- 
zik-e.) Mindenütt a világ közepének jelképrendszerébe fogunk ütközni, amely a 
legtöbb esetben fényt deríthet a vallási magatartásra a térrel szemben, „amelyben 
élünk”. 

Vegyünk először egy olyan példát, amelyből azonnal kiviláglik e jelképrendszer 
egysége és sokfélesége: a kozmikus hegyét. Említettük már, hogy a hegy is szere- 
pel azon képek között, amelyek az ég és a föld közötti kapcsolatot ábrázolják, te- 
hát benne is a világ közepe testesül meg. Az ilyen mitikus vagy valóságos — he- 
gyek, amelyek a világ közepén találhatók, sok kultúrában játszanak szerepet. Ilyen 
a Meru hegy Indiában, a Haraberezaiti Iránban, a mitikus „országok hegye” Me- 
zopotámiában, a Geriizim, melyet egyébként „a föld köldökének” neveznek, Pa- 
lesztinában." Mint axis mundi, amely a földet az éggel kapcsolja össze, a hegy bizo- 
nyos fokig az éggel érintkezik, s így a világ legmagasabb pontját jelenti; ezáltal a 
körötte lévő ország, ,, a mi világunk”, minden ország közül a legmagasabb rendű- 
nek számít. A zsidó hagyomány szerint Palesztinát azért nem árasztotta el a víz- 
özön, mert a föld legmagasabban fekvő országa volt." Iszlám hagyomány szerint a 
föld legmagasabb helye a kâ'aba, mert „a sarkcsillag tanúsítja, hogy az ég közép- 
pontjával szemben található”.* A keresztények számára a Golgota a kozmikus 
hegy csúcsán van. Mindezekben a vallási elképzelésekben egy és ugyanazon mély 
vallásos érzés fejeződik ki: ,a mi világunk" szent föld, mert a legközelebb áll az 
éghez, s mert innen, tőlünk érhető el az ég, és épp azért a mi világunk , magas ran- 
gú hely". Kozmológiai szempontból ez a vallási elképzelés abban fejeződik ki 
hogy e kiváltságos területet (amely a mi területünk) a kozmikus hegy csúcsára ve- 
títik. Csak későbbi elmélkedések nyomán vontak le ebből mindenfajta következte- 
téseket, például az imént említettet, mely szerint Palesztina szent földjét nem 
árasztja el a vízözön. 





: Vö. Der Mythos der ewingen Wiederkehr c. könyvünk irodalmi utalásaival, 21. Skk. 
" A. E. Wensinck és E. Burrows, idézve in: Der Mythos der ewingen Wiederkehr, 26. o. 
5 A. E. Wensinck , idézve uo. 28. o. 

A középpontnak ez a jelképrendszere kozmológiai képek és vallási hitképzetek 
további csoportjait magyarázza. Említsük meg közülük csak a legfontosabbakat: 


a) a szent városok és a szentélyek a világ középpontjában találhatók; 

b) a templomok a kozmikus hegy utánzatai, és ezek alkotják a köteléket 
föld és ég között; 

c) a templomok alapja mélyen lenyúlik az alvilági régiókba. Mindezt ele- 
gendő lesz néhány példával megvilágítani. 


Ezután megkíséreljük összképbe foglalni egy és ugyanazon jelképrendszer 
mindezen különböző oldalait, hogy még világosabban felismerjük az összefüggést 
e hagyományos világképzetek között. 

A kínai uralkodó fővárosa a világ középpontjában található, ott, ahol a nyári 
napfordulókon a napóra mutatója délben nem vethet árnyat." Ugyanez a jelkép- 
rendszer kapcsolódik a jeruzsálemi szentélyhez is; a szikla, amelyen állt, „a föld 
köldöke" volt. Nikolaus von Thverva izlandi zarándok, aki a 12. században keres- 
te fel Jeruzsálemet, ezt írta a szent sírról: , Ott van a világ közepe, nyári napfordulókor 
a nap fénye függőlegesen esik alá az égből." 

Ugyanezzel az elképzeléssel találkozunk Iránban: az iráni föld (Airyanam Vae- 
jah) a világ közepe és szíve. Miként a szív a test közepében található, , Irán földje is 
értékesebb, mint bármely más országé, mert a világ közepében van"." Ezért számított 
Shiz, az irániak , Jeruzsáleme" (amely a világ középpontjában volt) a királyi hata- 
lom forráshelyének és Zarathusztra szülővárosának." 

Már a babilóniai tornyok és szentélyek neve is arról tanúskodik, hogy a templo- 
mokat a kozmikus hegyekkel azonosították, és bennük testesült meg a , kötelék" 
föld és ég között: „a ház hegye”, „minden ország hegyének háza", „viharok he- 
gye”, „kötelék ég és föld között” stb. A zikkurat tulajdonképpen kozmikus hegy 
volt; hét emelete a hét bolygóeget képviselte; ha a pap megmászta, a világegyetem 
csúcsára jutott. Hasonló szimbolika magyarázza a jávai Borobuduron épült óriási 
templomépítményt: mesterséges hegynek emelték. E templom megmászása a vi- 
lág középpontjába való eksztatikus utazással azonosul; mihelyt a zarándokok el- 
érik a legfelső teraszt, áttörik a síkokat, egy olyan „tiszta régióba” törnek be, amely 
felülemelkedik a profán világon. 

Dur-an-ki, „kötelék ég és föld között” volt a neve sok babilóniai szentélynek 
(ilyennel találkozunk Nippurban, Larsában, Sipparban stb.). Babilonnak sok neve 
volt, köztük „az ég és a föld alapjának háza”, „kötelék ég és föld között”. Babilon- 
ban azonban a föld a világ alatti régiókkal is kapcsolatban állt, mert a várost a bâb- 
apsîra, „az apsű kapujára" építették, ahol apsű a káosz vizét, a teremtést megelőző 
állapotot jelenti. Ugyanezzel találkozunk a zsidó hagyományban: a jeruzsálemi 
szentély sziklái mélyen a tehőmba nyúltak, ami az apsű héber megfelelője. 


M Granet, in: Eliade: Die Religionen und das Heilige, 426. o. 

DAN Ringbom: Graltempel und Paradies, Stockholm, 1951. 255. o. 

""Saldar, 84, 4-5 o. id. Ringbom, 327. o. 

J Az idevágó anyagot Ringbom gyűjtötte össze és értelmezte, id. m. 294. Skk. 

Miként Babilonban megtaláljuk az , apsű kapuját”, úgy a jeruzsálemi templom 
sziklája a „tehôm száját" zárta le." 

Az apsû és a tehőm éppúgy szimbolizálják a , vízkáoszt", a kozmikus anyagot, 
amelynek még semmiféle alakja nincs, mint a halál világát — tehát azt, ami az éle- 
tet megelőzi, és ami az élet után következik. Az , apsű kapuja" és a szikla, amely a 
„tehôm száját" lezárja, nemcsak az alvilág és a föld közötti kereszteződés és kap- 
csolódás pontját, hanem egyúttal e két kozmikus sík ontológiai rendje közötti kü- 
lönbséget is jelöli. A tehőmot és a templomszikla, amely , száját" lezárja, más-más 
szinten helyezkedik el, itt megy át a virtuális az alakítottba, a halál az életbe. A te- 
remtést megelőző vízkáosz egyúttal a formátlanba való visszasüllyedést, a halál 
előidézte lárvaszerű létezésbe való visszatérést szimbolizálja. A világ alatti régiók 
bizonyos értelemben hasonlítanak a lakott területet körülvevő kopár és ismeretlen 
tájakra: az alsó világ, amely fölött a mi ,kozmoszunk" emelkedik, a kozmoszunk 
határain túl uralkodó káosznak felel meg. 


A „mi világunk" mindig a középpontban van 


4 A 


Mindebből következik, hogy az „igazi világ" mindig a , középen", a , centrum- 
ban" található, mert csak ott következik be a síkok áttörése, és ezáltal csak ott jön 
létre kapcsolat a három kozmikus zóna között. Mindig teljes kozmoszról van szó: 
bármilyen nagy vagy kicsiny legyen is a kozmosz egy egész ország (például Pa- 
lesztina), egy város (Jeruzsálem), egy szent hely (a jeruzsálemi templom) -, egy- 
formán a világ tükörképe, imago mundi. Josephus Flavius írta a templom szimbo- 
lizmusáról, hogy az udvar a , tengert" (vagyis az alvilági tájakat), a szent ház a föl- 
det, a szentély pedig az eget jelenítette meg (Ant. Jud. III, 7, 7). Láttuk, hogy az 
imago mundi és a lakott világon belüli , középpont" is újból és újból ismétlődik. Pa- 
lesztina, Jeruzsálem és a világegyetem külön-külön és egymással versengve képvi- 
selik a világegyetem képét és a középpontot. A , központoknak" ez a sokasága és a 
világ képének ez az egyre szerényebb mértékben való ismétlődése különleges jel- 
legzetessége a hagyományos társadalmaknak. 

Ebből arra kell következtetnünk, hogy a vallásos ember a lehető legközelebb 
akart élni a világ középpontjához. 

Tudta, hogy országa a föld közepén van, hogy városa a világegyetem köldöke, 
és mindenekelőtt hogy a templom és a palota igazi középpontjai a világnak, ám 
ezen túlmenően azt is akarta, hogy saját háza is imago mundiként a középpontban 
legyen. S látni fogjuk, hogy a vallásos ember szemében háza valóban a világ kö- 
zéppontjában állt, és egyben a világegyetem mikrokozmikus méretű tükörképe 
volt. Más szavakkal: a hagyományos társadalmak embere csak olyan térben volt 
képes élni, amely felfelé , nyitott", amelyben szimbólumok biztosították a síkok át- 
törését, s ezáltal lehetséges volt az érintkezés a másik, a földöntúli világgal. A 
szentély — a valódi ,középpont" — persze egészen közel, a saját városában volt, és 
csak be kellett lépnie a templomba, hogy érintkezésbe kerüljön az istenek világá- 
val. Ám az ember azt igényelte, hogy mindig a középpontban éljen, miként az 





"Vö. a. Mythos der ewingen Wiederkehr utalásaival, 28. Skk. és 236. Skk. 

achilpák, akik mindig magukkal vitték a szent karót, az axis mundit, hogy el ne tá- 
volodjanak a középponttól, és kapcsolatban maradjanak a földöntúli világgal. Bár- 
milyen nagyságrendű is a tér, amelyben otthon érzi magát - ország, város, falu, 
ház -, a vallásos ember mindig teljes, rendezett világban, kozmoszban akar élni. 

A világegyetem önnön központjából születik meg, a középpont pedig a „köl- 
dök" körül alakul ki. Így például a Rigvéda szerint (X, 249) a világmindenség 
egyetlen központi magból jön létre és fejlődik ki. A zsidó hagyomány ezt még vilá- 
gosabban fejezi ki: „A megszentelt a világot mint embriót hozta létre. Amiként az embrió 
a köldökből növekszik, éppúgy kezdte az Isten a köldöknél a világ teremtését, és onnan ter- 
jed az aztán ki minden irányba." S mivel a , föld köldöke" és a világ középpontja a 
szent föld, ezért Yoma-ról ezt mondja: , A világ teremtése Sionnál kezdődött." Bin 
Gorion rabbi azt mondta, hogy a jeruzsálemi szikla „a föld alapkövének, vagyis a föld 
köldökének neveztetik, mert az egész föld belőle bontakozott ki"." S mivel az ember te- 
remtésében a világ teremtése ismétlődik meg, ezért az első embert , a föld köldö- 
kében" (mezopotámiai hagyomány), a világ középpontjában (Irán), a paradicsom- 
ban amely a , föld köldökén volt" vagy Jeruzsálemben (zsidó-keresztény hagyo- 
mány) - kellett megteremteni. Mindez teljesen következetesnek látszik, ha bele- 
gondolunk, hogy csak a középpontban következik be a síkok áttörése, és csak itt 
válik a tér szentté és ezáltal valóságossá. A teremtés valóságtöbbletet jelent, tehát 
mintegy a szentség betörését a világba. 

Ezért a kozmogónia minden építésnek, előállításnak modellje. A világ teremtése 
minden emberi alkotás archetípusává válik. Láttuk már, hogy a megtelepedés va- 
lamely országban a kozmogóniát ismétli meg. A centrum kozmogóniai jelentősé- 
gét látva most már jobban érthető, miért ismétli meg minden emberi letelepedés a 
világ egyetlen középpontból (a , köldökből") történő teremtését. Miként a világ- 
mindenség egyetlen középpontból fejlődik ki, és a négy égtáj felé terjeszkedik, úgy 
jön létre egyetlen kereszteződés körül a falu. Bali szigetén, ahogy Ázsia számos 
más táján is, mielőtt új falut építenének, először valamilyen természetes csomó- 
pontot keresnek, amelyben két út merőlegesen metszi egymást. A középpont köré 
szerkesztett négyzet egyfajta imago mundi. A falu négy szektorra osztása, amely- 
nek egyébként a közösség megfelelő felosztása a következménye, a világminden- 
ség négy égtájra való beosztásának felel meg. A falu közepén gyakran üres teret 
hagynak, később itt emelik fel a kultikus épületet, amelynek a teteje az eget testesí- 
ti meg. (Bizonyos esetekben az eget facsúccsal, illetve hegy képével is jelölik.) 

A falu kozmikus jelképrendszere a szentély vagy kultikus építmény szerkezeté- 
ben ismétlődik meg. Az új-guineai Varopenben a , férfiak háza" a falu közepén ta- 
lálható; teteje az ég boltozatát képviseli, a négy fal a négy térbeli iránynak felel 
meg. Ceramban a falu szent köve az eget szimbolizálja, míg az ezt tartó négy kő- 
oszlopban az ég négy oszlopa testesül meg." Hasonló elképzelésekkel találkozunk 
az algonkin és sziú törzseknél. A szakrális kunyhó, melyben beavatásuk történik, 
a világmindenséget jeleníti meg. Teteje az égboltot, a padlózata a földet, a négy fal 





"Utalásokat erre lásd: Der Mythos der ewigen Wiederkehr, 29. o. 


" Idézi W. W. Roscher in: Neue Omphalosstudien (Abh. D. königl. Sächs. Gesellschaft d. Wiss., 
Phil Klasse 31, 1915,) 16. o. 


“Vö. C. Tj. Bertling: Vierzahl, Kreuz und Mandala in Asien, Amsterdam 1954, 8. Skk. 
‘Lásd az utalásokat Bertlingnél, id. mű, 4-5. o. 

a kozmikus tér négy irányát szimbolizálja. A tér rituális felépítését háromszoros 
szimbolizmus hangsúlyozza; a négy ajtó, négy ablak és négy szín a négy égi irányt 
képviseli. A szakrális kunyhó felállítása a kozmogóniát ismétli meg, mert e kis 
épületben a világ ölt testet. 

Már nem lephet meg bennünket, hogy hasonló elképzelés található a régi itáliai- 
aknál és a régi germánoknál. A 

négy horizontnak egyetlen pontból való kivetítése ősi, igen elterjedt eszme. A 
római mundus kör alakú árok, amelyet négy részre osztottak; egyszerre volt a koz- 
mosz tükre és az emberi település példaszerű modellje. Joggal hangzott el a javas- 
lat, hogy a Roma guadrata kifejezést ne a négyzet, hanem a négy részre osztás értel- 
mében értsük." A mundust szemmel láthatólag az omphalosszal, a föld köldökével 
azonosították; a város (urbs) az orbis terrarum közepén emelkedett. Be lehetne bizo- 
nyítani, hogy hasonló elképzelésekkel magyarázható a germán falvak és városok 
építése is." 

A legkülönbözőbb kultúrákban ugyanazt a kozmológiai sémát és rituális megje- 
lenítést találjuk: a letelepedés a világalapítással lesz azonos. 


Város-kozmosz 


A „mi világunk" kozmosz, ezért minden külső támadás azzal fenyeget, hogy 
„káosszá” változtatja. A „mi világunk" az istenek példaszerű művét, a kozmogó- 
niát utánozza. Ezért az ellenségek, akik rátámadnak, az istenek ellenlábasaival, 
mindenekelőtt a világdémonnal, az őssárkánnyal válnak azonossá, amelyet az 
idők kezdetén az istenek legyőztek. A ,mi világunk" elleni támadás a misztikus 
sárkány bosszúját jelenti, aki felkel az istenek műve, a kozmosz ellen, és azt a sem- 
mibe akarja visszataszítani. Az ellenségek a káosz hatalmai sorába tartoznak. 

Minden városrombolás visszaesés a káoszba. Mindén győzelem istennek a tá- 
madó, a sárkány (vagyis a káosz) felett aratott példaadó győzelmét ismétli meg. 

Ezért azonosították a fáraót Ré istennel, Apophis sárkány legyőzőjével, ellensé- 
gei viszont éppen ezt a mitikus sárkányt testesítették meg. Dáriusz új Thraetaoná- 
nak tekintette magát. (Ihraetaona iráni mondai hős megölt egy háromfejű sár- 
kányt.) A zsidó hagyományban pedig a pogány királyokat sárkányszerű vonások- 
kal ábrázolták: így például Nabukadnecar Jeremiás leírásában (51, 34) és Pompei- 
us a Salamoni himnuszokban (IX, 29). 

Mint látni fogjuk, a sárkány a tengeri szörny, az őskígyó képe, a kozmikus víz, a 
sötétség, az éjszaka és a halál szimbóluma - röviden a formátlané és a virtuálisé, 
mindené, aminek még nincs , formája". Ahhoz, hogy a kozmosz napvilágra kerül- 
hessen, valamilyen istennek le kellett győznie és fel kellett darabolnia a sárkányt. 
Marduk a tengeri szörny testéből készítette Tiámat-ot, a világot. Jahve az ősmonst- 
rum, Rahab legyőzése után teremtette meg a világmindenséget. Ám istennek ezt a 





"Anyagok és értelmezés, lásd Werner Müller: Die blaue Hütte, Wiesbaden 1954. 60. Skk. 
“F, Altheim és Werner Müller: Kreis und Kreuz, Berlin 1938. 60 skk. 
“W. Müller, id. mű, 65. Skk. 

sárkány felett aratott győzelmét szimbolikusan minden évben meg kell ismételni, 
mert a világot évente újból meg kell teremteni. Éppígy minden városnak a táma- 
dók felett aratott győzelme isten győzelmét ismétli meg a halál, a sötétség és a ká- 
osz hatalmai felett. 

A lakóhelyek és városok védelmi berendezései nagy valószínűséggel mágikus 
célokat szolgáltak. Ezek a berendezések ugyanis - árkok, labirintusok, falak — in- 
kább a démonok és a holtak lelkeinek elhárítására alkalmasak, mintsem emberi tá- 
madók ellen szolgálnak. Észak-Indiában pestisjárványkor kört rajzolnak a falu 
köré, ami távol tartja a betegség démonait." A nyugat-európai középkorban a vá- 
rosfalakat rituálisan szentelték fel, hogy védelmet nyújtsanak a démonok, a beteg- 
ség és a halál ellen. A szimbolikus gondolkodás számára egyébként teljesen kézen- 
fekvő az emberi ellenségnek a démonokkal és a halállal való azonosítása. Akár dé- 
monikus, akár katonai támadásról van szó, az eredmény végső soron ugyanaz: ha- 
nyatlás, pusztulás, halál. 

Még ma is ugyanezekkel a képekkel jelzik azokat a veszélyeket, amelyek vala- 
milyen kultúrát fenyegetnek. 

, Káoszról", , pusztulásról", , sötétségről" beszélnek, amelyben „a mi világunk” 
elpusztul. Mindezekkel a fordulatokkal valamilyen rend. kozmosz, szerves kultú- 
ra megsemmisülését jelölik, a visszamerülést valamiféle cseppfolyós, formátlan, 
kaotikus állapotba. Ily módon a példaszerű képek a nem vallásos ember nyelvé- 
ben is tovább élnek. A profán ember magatartása is megőriz valamit a vallásos vi- 
lágfelfogásból, noha valószínűleg nincs mindig tudatában ennek az örökségnek. 


A világ teremtésének átvállalása 


Vegyük most szemügyre az ember lakásával kapcsolatos alapvető különbséget 
a két viselkedésmód = a hagyományos (vallásos) és a profán magatartás — között. 
Kellően ismert a lakás jelentősége és funkciója az ipari társadalomban. Korunk 
egyik híres építészének, Le Corbusier-nek megfogalmazása szerint a ház , lakó- 
gép”, vagyis az ipari társadalom számtalan, sorozatban előállított gépeinek egyi- 
ke. Az eszményi modern háznak mindenekelőtt , célszerűnek" kell lennie, vagyis 
biztosítania kell a munkát és a munkához szükséges nyugalmat. A „lakógépet” 
éppoly gyakran lehet cserélni, mint a kerékpárt, a frizsidert vagy az autót. Szülő- 
városunkat, szülőhazánkat is felcserélhetjük valamely más lakóhellyel, s eközben 
nem kell feltétlenül más kellemetlenségekkel számolnunk, mint az éghajlatválto- 
zás. 

Nem feladatunk megírni az emberi lakás lassú deszakralizációjának történetét. 
Ez a folyamat az ipari társadalom következtében a világban végbement óriási át- 
alakulás egyik része, melynek előzménye a kozmosznak a tudományos gondolko- 
dás, különösen a csodálatos fizikai és kémiai felfedezések nyomán bekövetkezett 
deszakralizációja. Később tesszük majd fel a kérdést, vajon tényleg visszavonha- 
tatlan-e a természetnek ez a szekularizációja, vajon a nem vallásos embernek 
nincs-e többé lehetősége arra, hogy újra rátaláljon a létezés szent dimenziójára? 





M. Eliade: Die Religionen und das Heilige, 420. o. 


20 


Láttuk, és a következőkben még világosabban látni fogjuk, hogy bizonyos hagyo- 
mányos képek, az ősi magatartás nyomai mint , maradványok" még a legiparoso- 
dottabb társadalmakban is továbbélnek. 

Pillanatnyilag azonban csupán a lakással kapcsolatos vallásos magatartást akar- 
juk eredeti formájában megmutatni és kidolgozni, egyúttal azt a világnézetet, 
amely ebben a magatartásban napvilágra kerül. 

Letelepedni tehát valamely területen, lakóhelyet építeni az egyénnek mindig 
életfontosságú döntés, akárcsak a közösségnek. Ilyenkor ugyanis meg kell terem- 
teni a világot, amiben élni akarnak, vagyis meg kell ismételni az istenek művét, a 
kozmogóniát. Ez azonban nem mindig megy könnyen, mert vannak tragikus, vé- 
res kozmogóniák is, és az embernek, akinek feladatául jutott utánozni az isteni tet- 
tet, ezeket is meg kell ismételnie. Az isteneknek meg kellett ölniük, fel kellett dara- 
bolniok a tengeri szörnyet, az őslényt, hogy belőle teremtsék meg a világot - az 
embernek tehát ugyanezt kell tennie, amikor megteremti világát, városát vagy há- 
zát. Ez magyarázza az építkezés során előforduló véres vagy szimbolikus és szám- 
talan formát öltő „építésáldozatot”, amelyről később még beszélnünk kell. 

Bármilyen szerkezetű legyen valamilyen hagyományos társadalom — vadászok 
és pásztorok, földművelők vagy városlakók társadalma -, a lakás mindig szent, 
mert a világ tükörképe, a világ pedig isteni alkotás. A lakóhelyek azonban külön- 
böző módokon tehetők kozmikussá, hiszen különböző típusú kozmogóniák létez- 
nek. Célunk szempontjából elegendő a lakóhely (mégpedig mind az ország, mind 
a ház) kozmikussá való rituális átalakításának két fajtáját megkülönböztetni : 


a) a lakóhely úgy válik a kozmoszhoz hasonlatossá, hogy a négy horizontot 
valamely középpontból vetítik. ki (ez történik falualapításkor), vagy valamilyen 
szimbolikus axis mundit állítanak fel (családi lakóhely építésekor) ; 

b) építési szertartás révén ismétlik meg azt a példaszerű isteni tettet, 
amelynek nyomán valamely tengeri sárkány vagy ősóriás testéből létrejön a világ. 
Nem kívánjuk itt megmutatni, milyen alapvető különbség választja el azt a két vi- 
lágnézetet, amely a lakóhely megszentelésének e két fajtájában fejeződik ki, és nem 
akarjuk közelebbről szemügyre venni kultúrtörténeti előfeltételeiket sem. 


Csak annyit említünk meg, hogy míg az első fajtáról — valamely tér , kozmikus- 
sá tétele" horizontok kivetítése vagy axis mundi felállítása révén — már a legősibb 
kulturális szinten ismeretek maradtak fenn (vö. az ausztráliai achilpák kauwa-au- 
wa elnevezésű karóját), addig a második fajta, úgy látszik, az ősi növénytermesztő 
kultúrák nyomán jelent meg. Bennünket mindenekelőtt az a tény érdekel, hogy a 
hajléknak valamennyi hagyományos kultúrában szakrális oldala is van, amennyi- 
ben visszatükröződik benne a világ. 

Így például az Északi-sarkvidék, Észak-Amerika és Észak-Ázsia primitív népei- 
nek lakóházában találunk egy középső oszlopot, amelyet az axis mundival, vagyis 
a földet és eget összekapcsoló világoszloppal vagy világfával azonosítanak. Más 
szavakkal: a lakóhely építésmódjában a kozmikus szimbolizmust hangsúlyozzák. 
A ház imago mundi. Az eget úgy képzelik el, mint óriási sátrat, amelyet egy közép- 
ső oszlop támaszt alá; a sátorkarót vagy a ház középső oszlopát a világoszlopokkal 
azonosítják és így is nevezik. Ez a központi karó fontos szerepet játszik a rituálé- 
ban: a lábánál áldoznak a legmagasabb égi lénynek. Ugyanez a szimbolizmus ma- 

radt fenn a közép-ázsiai pásztoroknál és állattenyésztőknél, csak itt a jurta váltja 
fel a kúp alakú tetővel és középpillérrel ellátott lakóhelyet, és a pillér mitikus ritu- 
ális funkcióját a felső nyílás, a füstlyuk veszi át. Miként a cölöpöt (azaz az axis 
mundi-t), a leágazott fát is, amelynek csúcsa kiáll a jurta felső nyílásán (és amely a 
kozmikus fa szimbóluma), égi létraként fogják fel; az égbe utazva a sámánok fel- 
másznak rajta, és a felső nyíláson keresztül fel is röppennek." A ház közepén lévő 
szent oszloppal Afrikában is találkozunk, a hamita és hamitoid pásztornépeknél." 

Minden lakóhely tehát az axis mundi mentén helyezkedik el, mert a vallásos em- 
ber csak a középpontban, vagyis az abszolút valóságban képes élni. 


Kozmogónia és építésáldozat 


Hasonló elképzeléssel találkozunk egy olyan magasan fejlett kultúrában is, mint 
az indiai, csak itt a ház és a kozmosz azonosításának másik fajtája nyilvánul meg. 
Mielőtt a kőművesek lerakják az első követ, a csillagász megjelöli nekik azt a pon- 
tot, amelyre az alapkövet kell elhelyezni; ez a pont a világot hordozó kígyón talál- 
ható. A kőművesmester kihegyez egy karót, és a megjelölt ponton veri bele a föld- 
be, úgy, hogy a kígyó fejét jól rögzítse. Ezután a karóra egy alapkövet helyeznek. 
A sarokkő tehát pontosan a „világ középpontjában" található.* Máskülönben az 
alapkőletétel a kozmogónia aktusát ismétli, ugyanis mikor a karót beleverve a kí- 
gyó fejébe a fejet , rögzítik", Szóma vagy Indra ősi cselekedetét utánozzák, aki 
mint a Rigvéda mondja, , a kígyót rejtekhelyén ölte meg", (IV, 17, 9), s akinek villáma 
„levágta a kígyó fejét" (I, 52, 10). Mint már említettük, a kígyó a káosz, a (formátlan- 
ság, a meg nem nyilvánulás szimbóluma. Megölése a teremtő aktussal, a virtuális- 
ból és formátlanból az alakítotthoz való átmenettel azonosul. Emlékezzünk rá, 
hogy Marduk az őskori tengeri szörny, Tiámat testéből alakította ki a világot. Ezt a 
győzelmet szimbolikusan évente megismételték, évente megújítva a kozmoszt. 
Ugyanígy ismétlődött meg azonban ez a példaszerű isteni győzelem mindenfajta 
építkezésnél is, mert minden új építkezéssel a világ teremtése reprodukálódott. 

A kozmogóniának ez a második típusa sokkal összetettebb, és így csak vázlato- 
san tudjuk ismertetni. Mégis be kellett mutatnunk, mert ezzel a fajtával függ össze 
az ,építésáldozat" számtalan formája. Az építésáldozat alapjában nem egyéb, mint 
annak az ősi áldozatnak a - gyakran szimbolikus utánzása, amelynek a világ a ke- 
letkezését köszönheti. Az egyik kultúrtípusnak a világ keletkezésére vonatkozó 
mítoszai a teremtést egy óriás megöléséből magyarázzák (Ymir a germán, Purusha 
az indiai mitológiában, P'an-ku Kínában); ennek a szerveiből jönnek létre a külön- 
böző kozmikus régiók. Más mítoszokban nemcsak maga a kozmosz jön létre vala- 
milyen őslény feláldozása következtében és annak anyagából, hanem a kultúrnö- 
vények, az emberi fajok és a különböző társadalmi osztályok is. Ebből a kozmogó- 
niára vonatkozó mítosztípusból ered az építésáldozat. Ismeretes, hogy ahhoz, 





"Vö. M. Eliade: Le Chamanisme et les techniques archaigues de Vextase, Paris 1951, 357. skk. 
"Wilhelm Schmidt: Der heilige Mittelpfahl des Hauses, Anthropos 35-36, 1940-1941, 967. o. 
S. Stevenson: The Rites of the Twice-Born. Oxford 1920, 354. o. 

hogy valamilyen építmény (ház, templom, technikai mű stb.) fennmaradjon, ele- 
vennek kell lennie, vagyis életet és lelket kell tartalmaznia. A lélek , átruházása" 
azonban csak véres áldozat révén érhető el. A vallástörténet, az etnológia és a folk- 
lór a véres és a szimbolikus építésáldozat számtalan formáját ismeri.” 

Délkelet-Európában az ilyenfajta rítusok és hitképzetek nyomán jöttek létre a 
legszebb népballadák; ezek többek között azt mutatják be, hogy valamennyi épít- 
mény befejezése érdekében miként áldozzák fel az építőmester feleségét (vö. az 
Arta-híd balladáját Görögországban, az Arges-kolostor balladáját Romániában 
stb.) 

Mindabból, amit eddig az emberi lakóhely vallási jelentőségéről elmondtunk, 
szinte természetesen adódnak további következtetések. Miként a várost és a szen- 
télyt, akként a házat is - vagy a ház egy részét - kozmológiai rituáléval szentelik 
fel. Ezért minden letelepedés, falualapítás és házépítés is olyan nehéz döntést je- 
lent, amelytől az ember egész létezése függ. Az embernek , saját" világot kell te- 
remtenie, és annak fenntartásáért és megújításáért magára kell vállalnia a felelős- 
séget. Nem váltogatja tehát könnyű szívvel lakóhelyét, mert nem könnyű feladnia 
, világát". A lakás nem tárgy. nem , lakógép", hanem maga a világmindenség, 
amelyet az ember önmagának épít, mikor az istenek példaszerű alkotását, a koz- 
mogóniát utánozza. Minden új lakóhely felszentelése, felépítése bizonyos fokig az 
újrakezdéssel, az új élettel azonosul. És minden kezdet azt az ősi kezdetet ismétli 
meg, amelynek során a világmindenség valaha világra jött. Még a modern, erőtel- 
jesen deszakralizált társadalmakban is ünnepélyes keretek között költözünk be új 
lakásunkba, s ebben az incipit vita nova egykori ünnepélyes túláradásából is meg- 
őrződik valami. 

Mivel a lakóhely imago mundi, ezért szimbolikusan a , világ középpontjába" he- 
lyezik. A nagyszámú, sőt végtelenül sok világközéppont nem jelent nehézséget a 
vallásos gondolkodásnak, itt ugyanis nem geometriai, hanem egzisztenciális és 
szent térről van szó, amelynek tökéletesen más a szerkezete, és végtelenül sok át- 
törést és transzcendens kapcsolatot tesz lehetővé. Foglalkoztunk már a különböző 
lakóhelytípusok felső nyílásának kozmológiai jelentőségével és rituális szerepével. 
Más kultúrákban ez a kozmológiai jelentőség és annak funkciója a tűzhelyet 
(vagyis a füstlyukat) és a tetőnek azt a részét illeti meg, amely a , szent sarok" fe- 
lett található. Ha a ház valamelyik lakója már hosszabb ideje viaskodik a halállal, 
ezt a tetőrészt eltávolítják, sőt néha szét is rombolják. Amikor a kozmosz, a ház és 
a test azonosításáról fogunk beszélni, rámutatunk e „tetőtörés” mély jelentőségére. 
Pillanatnyilag elégedjünk meg annyival, hogy a legősibb szentélyek felfelé nyitot- 
tak voltak, vagy a tetőn volt egy nyílásuk, az úgynevezett , kúplyuk", amely a sí- 
kok áttörését és a transzcendenssel való kapcsolatot szimbolizálta. 

A szakrális építkezés tehát csak azt a kozmológiai jelképrendszert vette át és fej- 
lesztette tovább, amely már a primitív lakások szerkezetében is jelen volt. Az em- 
beri lakóhely előzménye viszont az ideiglenes , szent hely" volt, amely az ideigle- 
nesen megszentelt és kozmikussá tett térrel azonos (lásd az ausztráliai achilpákat). 
Ez azt jelenti, hogy minden, a templomhoz, a városhoz és a házhoz kapcsolódó 
szimbólum és rituálé végső soron a szent tér ősélményére vezethető vissza. 





"Vö. Paul Sartori: Über das Bauopfer, in: Zeitschrift für Ethnologie 30, 1938, 1-54. o. 

Templom, bazilika, katedrális 


A nagy keleti civilizációkban, Mezopotámiától és Egyiptomtól Indiáig, a temp- 
lom fontos újjáértékelésen megy keresztül: már nem csupán imago mundi, hanem 
egyúttal egy földöntúli minta evilági utánzata is. A zsidóság is átvette azt a régi 
keleti elképzelést, hogy a templom egy égi őskép tükre. Ez valószínűleg egyike 
azon végső értelmezéseknek, amelyeket a vallásos ember az említett ősélmények- 
nek - a szent tér és a profán tér közötti ellentét tapasztalásának — adott. Ezért el 
kell kissé időznünk ennek az új vallási elképzelésnek a távlatainál. 

Foglaljuk össze még egyszer: a templom azért imago mundi, mert a világ az iste- 
nek műve és ezért szent. A templom kozmológiai szent hely, az istenek háza, a 
templom újból és újból megszenteli a világot, mert azt egyszerre képviseli és át- 
fogja. A templom újraszenteli a világ egészét. Bármily tisztátalan is a világ, a szen- 
télyek szentsége újból és újból megtisztítja. 

Ebből a kozmosz és megszentelt tükörképe, a templom közötti ontológiai kü- 
lönbözőségből egy további szempont adódik. A templom szentségét nem érinti az 
evilági romlás, mert építésének terve az istenek műve, és ezért az isteneknél, vagy- 
is az égben található. A templomok földöntúli mintájának szellemi, sérthetetlen, 
égi létezése van. 

Az istenek kegyéből az ember előtt látomásos formában megjelenik ez a minta, 
és az ember arra törekszik, hogy megvalósítsa azt a földön. Gudea babilóniai ki- 
rály előtt álmában megjelent Nibada istennő egy táblát mutatva fel neki, amelyre a 
kedvező csillagállások voltak feljegyezve, s megjelent egy isten is, aki elárulta neki 
a templom tervét: Szénakherib Ninivét olyan terv szerint építette meg, , amely időt- 
len idők óta meg volt írva a csillagokban"." Ez nemcsak azt jelenti, hogy az „égi geo- 
metria” tette lehetővé az első építményeket, hanem mindenekelőtt azt; hogy az 
építmények égi mintákat követtek, és ezért részesültek az égi szentségben is. 

Izrael népe számára Jahve az idők kezdetén teremtette meg a tabernákulum, a 
szent tárgyak és a templom mintáit; a mintákat elárulta kiválasztottjainak, hogy 
azok a földön utánozzák őket. E szavakkal fordult Mózeshez: , És készítsenek nékem 
szent hajlékot, hogy ő közöttük lakozzam. Mindenestül úgy csináljatok, amint megmutat- 
tam néked a szent hajléknak formáját, és annak minden edényének hasonlatosságát." (2, 
Mózes 25, 8-9.) , Meglássad pedig, hogy csináljad arra a formára és példára, mely tenéked 
mutattatott e hegyen." (Uo. 40.) 

Midőn Dávid átadta fiának, Salamonnak a templom építésének tervét, a taber- 
nákulum és valamennyi eszköz mintáit, ezt mondotta: „Mindezek az úrnak kezétől 
írattattak meg." (1, Krónika 28, 19) Az égi minta lebegett tehát szeme előtt, amelyet 
Jahve az idők kezdetén teremtett meg. Éppen ezt adja tudtul Salamon: 


Te mondtad, hogy templomot építsek 
szent hegyeden, 

És oltárt lakhelyed városában, 
Hasonmását a szent sátornak, 
Melyet kezdettől fogva készítettél 





"Vö. M. Eliade: Der Mythos der ewingen Wiederkehr, 18. o. 

(A bölcsesség könyve 9, 8) 


Az égi Jeruzsálemet Isten a paradicsommal egyidőben, tehát in aeternum terem- 
tette meg. Jeruzsálem városa csak az égi minta tökéletlen utánzata volt. Magát a 
várost lebonthatták ugyan az emberek, mintája azonban sérthetetlen maradt, mert 
az időn kívül állt. , Építményeivel nem ez a város ama jövendőbeli, amelyet kinyilatkoz- 
tattam, amely itt már előre készen áll ama idők óta, amidőn elhatároztam, hogy megterem- 
tem az Édent, s amelyet bűnbeesése előtt megmutattam Ádámnak." (Báruk Apokalipszi- 
se II, 4, 3-7.) 

A keresztény bazilika és később a katedrális újból felélesztik és továbbfejlesztik 
mindezeket a jelképrendszereket. 

A templomnak egyrészt az égi Jeruzsálem másának kell lennie - ez az elképze- 
lés már az egyházatyák kora óta érvényesül -, másrészt az Édent vagy a mennyei 
világot is reprodukálja. A kereszténység tudatában azonban a szent építmény koz- 
mológiai szerkezete is tovább él. 

A bizánci templomban például ez világosan megnyilvánul: 


„A templom belső négy része a négy világtájat képviseli. A templom belseje a világ- 
mindenség. Az oltár a paradicsom, amelyet keletre helyeznek el. Az oltár császári ajtaját a pa- 
radicsom kapujának is nevezik. Húsvét hetében az oltár fő ajtaja az egész istentisztelet alatt 
nyitva marad; e szokás értelme világosan kifejeződik a húsvéti kánonban: »Krisztus feltámadt 
sírjából és megnyitotta előttünk a paradicsom kapuit.x A nyugati rész ezzel szemben a sötét- 
ség, a rémület, a halál területe, az elhaltak örök lakóhelye, akik az utolsó ítéletkori feltámadásra 
várnak. A templomépület közepe a föld. 

Koszmász Indikopléusztész elképzelése szerint a Földnek négy sarka van, négy fal 
határolja, amelyeken egy kúp emelkedik. A templom belső négy része a négy világtájat szimbo- 


Zé 


lizálja. 


A bizánci templom a kozmosz mása, benne testesül meg és szentesül a világ. 





-Hans Sedlmayr: Die Entstehung der Kathedrale, Zürich 1950, 119. o. 

Végkövetkeztetések 


A vallástörténész rendelkezésére álló ezernyi példából csak néhányat ragad- 
tunk ki, ám már ezekből is kiderülhetett, hogy a vallásos ember különböző módo- 
kon; tapasztalhatja a teret. Különböző kultúrákból és időszakokból vettük ezeket a 
példákat, hogy legalább a vallásos térélmény legfontosabb mitológiai és rituális ki- 
fejezési lehetőségeit bemutassuk. A történelem folyamán a vallásos ember igen el- 
térően értékelte ezt az alapélményt. Ez azonnal világossá válik, ha az ausztráliai 
achilpák fogálmát a szent térről a kvakiutlok, az altajiak vagy a mezopotámiaiak 
megfelelő elképzeléseivel összehasonlítjuk. Magától értetődik, hogy az emberiség 
vallási élete a történelemben valósul meg, kifejezésformáit ennek következtében 
sok történelmi mozzanat és kulturális stílus szabja meg. Bennünket azonban nem 
annyira a vallásos tértapasztalás végtelen különbözőségei érdekelnek, mint inkább 
az, hogy mi a közös mindezekben a tapasztalásokban. Mert hasonlítsuk csak össze 
a nem vallásos ember viszonyát ahhoz a térhez, amelyben él, a vallásos embernek 
a szent térhez fűződő viszonyával, és azonnal felismerjük, mekkora különbség van 
e két viselkedésmód között. 

Foglaljuk össze az eddigieket. A szent tér élménye teszi lehetővé a „világalapí- 
tást". Ahol a szentség megnyilatkozik a térben, ott tárul fel a valóságos, ott jut léte- 
zéshez a világ. A szentség betörése nemcsak szilárd pontot vetít a profán tér for- 
mátlan meghatározhatatlanságába, nemcsak , középpontot" teremt a , káoszban", 
hanem egyúttal áttöri a szinteket is, ezáltal kapcsolatot teremtve a kozmikus síkok 
(a föld és az ég) között, lehetővé téve az ontológiai átmenetet az egyik létezési 
módból a másikba. A profán tér homogenitásának ez a megtörése teremti meg a 
„középpontot”, amelyből kiindulva az ember kapcsolatba léphet a világon túlival. 
Ez alapozza meg a , világot", mert csak a középpont teszi lehetővé a tájékozódást. 
A szentség térbeli megnyilatkozásának következésképpen kozmológiai súlya van: 
minden térbeli hierophánia és a tér minden megszentelése a kozmogóniával azo- 
nosul. Ebből adódik az első következtetés: a világ annyiban fogható fel , világnak", 
„kozmosznak”, amennyiben mint szent világ nyilvánul meg. 

Minden világ az istenek műve, mert vagy közvetlenül azok teremtették, vagy az 
emberek, akik rituálisan újból véghezvitték, megszentelték és ezáltal , kozmikus- 
sá" tették a teremtés példaadó aktusát. A vallásos ember csak megszentelt világ- 
ban képes élni, mert csak az ilyen világnak van része a létben, és ezáltal csak ez lé- 
tezik valóban. 

A vallásos ember létre szomjúhozik. A lakott világát körülvevő , káosztól" való 
félelem és a semmitől való rémület szoros kapcsolatban áll egymással. A , világán" 
kívül fekvő ismeretlen, a kozmikussá nem tett, mert fel nem szentelt tér, amely 
csupán orientatio és szerkezet nélküli formátlan kiterjedés, ez a profán tér a vallá- 
sos ember számára az abszolút nemlétet testesíti meg. Ha ügyetlenségből odaté- 
ved, úgy érzi, megfosztották ontikus szubsztanciájától; mintha csak feloldódna a 
káoszban - és végül el kell pusztulnia. 

Ez a sokféleképpen megnyilvánuló ontológiai szomjúság különösen egyértel- 
műen nyilatkozik meg a vallásos embernek abban a törekvésében, hogy a valóság 
magvában, a világ középpontjában telepedjék le, tehát ott, ahol a kozmosz keletke- 
zett és ahonnan a négy égtáj felé kezdett kiterjedni, ott, ahol kapcsolatban lehet az 
istenekkel, s ahol a legközelebb lehet hozzájuk. Mint láttuk, a világközéppont jel- 
képrendszere nemcsak országokra, városokra, templomokra és palotákra, hanem a 
legszerényebb emberi lakóhelyre, a nomád vadász sátrára, a pásztorok jurtájára, a 
letelepedett szántóvetők házára is rányomta bélyegét. Más szavakkal kifejezve: 
minden vallásos ember a világ középpontjában és egyúttal az abszolút vallás for- 
rása mellé telepszik le, egészen közel ahhoz a „nyíláshoz”, amely biztosítja számá- 
ra az istenekkel való kapcsolatot. 

Mivel azonban a valahol való letelepedés, a tér belakása a kozmogónia megis- 
métlésével és ezáltal az istenek művének utánzásával azonosul, a vallásos ember 
számára minden, őt térbelileg rögzítő egzisztenciális döntésben egyúttal egy vallá- 
sos döntés is rejlik. Mihelyt magára vállalja a felelősséget annak a világnak a 
, megteremtéséért", amelyben lakni kíván, nemcsak , kozmikussá teszi" a káoszt, 
hanem - az istenek világához hasonlítva - saját kis kozmoszát is megszenteli. A 
vallásos ember mély honvágyat érez az , isteni világ" után, olyan házra vágyik, 
amely , az istenek házára" hasonlít, miként később a templomok és a szentélyek. 
Ebben a vallásos honvágyban az a kívánság fejeződik hogy a kozmosz, amelyben 
él, olyan tiszta és szent legyen, amilyen kezdetben volt, amikor a teremtő kezéből 
kikerült. 

A szent idő élménye teszi a vallásos ember s mára lehetővé, hogy időről időre 
újból megtalálja azt a kozmoszt, amilyen az in principio, a terem mitikus pillanatá- 
ban volt. 

II. A SZENT IDŐ ÉS A MÍTOSZOK 


Profán időtartam és szent idő 


A vallásos ember szemében a térhez hasonlóan az idő sem homogén és nem is 
állandó. Vannak egyfelől szent időintervallumok, az ünnepek ideje (melyek nagy- 
részt időszakos ünnepek), másfelől van profán idő, a szokásos időtartam, amely- 
ben a vallási jelentőség nélküli események zajlanak. E kétfajta idő között természe- 
tesen nincs folyamatosság, ám a vallásos ember, rítusok segítségével, a szokásos 
időtartamból átléphet a szent időbe. 

Azonnal feltűnik e két időfajta egyik lényeges különbsége. A szent idő lényegé- 
nél fogva visszafordítható; voltaképpen mitikus ősidő, amelyet újból jelenvalóvá 
tesznek. Minden vallási ünnep, minden liturgikus idő azt jelenti, hogy valamilyen 
mitikus múltban, a , kezdeti" időben lezajlott szakrális eseményt újból jelenlévővé 
tesznek. Az ünnepen való vallásos részvételhez hozzátanozik, hogy kilépünk abba 
a mitikus időbe, amely ebben az ünnepben újból jelenvalóvá válik. A szent idő en- 
nélfogva végtelenül gyakran ismételhető. Azt lehetne mondani, hogy nem 
, folyik", hanem valaminő megfordíthatatlan , tartam". Ontológiai, „par menidészi" 
idő, amely mindig ugyanaz marad nem változik, és nem múlik el. Minden időszak 
ünneppel ugyanahhoz a szent időhöz térünk vissza, amely az elmúlt évi vagy az 
egy évszázad ezelőtti ünnep során nyilvánult meg. Ez az istene által teremtett és 
megszentelt idő akkor keletkezett, amikor az istenek éppen azokat a gesztusokat 
tették, amelyek a szóban forgó ünnep során ismét jelenvalóvá válnak. Más szavak- 
kal: az ünnepben visszatalálunk a szent idő első jelentkezéséhez, ahogy az ab origi- 
ne, in illo tempore beteljesedett. Mert az a szent idő, amelyben ez az ünnep lejátszó- 
dik, az ünnepben megtisztelt isteni gesztusok előtt még nem létezett. Midőn az is- 
tenek megteremtették azokat a valóságokat, amelyekből világunk áll; egyúttal a 
szent időt is megalapították, mert azt az időt, amelyben teremtés ment végbe, ép- 
pen az istenek jelenléte és tevékenysége szentelte meg. 

A vallásos ember tehát kétfajta időben él, és ezek közül a fontosabbik, a szent 
idő paradox módon körkörös, visszafordítható, újból elnyerhető időnek mutatko- 
zik, egyfajta mitikus, örök jelennek, amelyben az ember a rítusok közvetítésével 
időről időre újból részt vehet. A vallásos ember már az idővel szembeni magatar- 
tás alapján is különbözik a nem vallásostól; nem hajlandó teljesen a = modern 
nyelven kifejezve — „történelmi jelenben” élni; azon fáradozik, hogy egy olyan 
szent időben legyen része, amely bizonyos szempontból az , örökkévalósággal" 
azonosítható. 

Nehezebb lenne néhány mondatban összefoglalni, mit jelent az idő a modern 
társadalmak nem vallásos embere számára. Nem kívánunk itt foglalkozni sem a 
modern filozófia időelméleteivel, sem a mai tudomány időfogalmaival. Nem rend- 
szereket vagy filozófiákat, hanem egzisztenciális viselkedésmódokat kell szembe- 

állítanunk egymással. A nem vallásos ember is ismeri az idő bizonyos diszkonti- 
nuitását és heterogenitását. Számára is létezik például a munka egyhangú ideje, 
szemben a szórakozások és élvezetek, vagyis , az ünnep idejével". Ő is különböző 
időritmusokban él, és eltérő intenzitású időket ismer: kedvenc muzsikáját hallgat- 
va, szeretteit várva és látva más időritmust érzékel, mint amikor dolgozik vagy 
unatkozik. 

Közte és a vallásos ember között azonban van egy lényeges különbség. Az utób- 
bi ismer , megszentelt" időtartamokat, amelyeknek semmi közük a szokásos idő- 
beli folyamatokhoz, más a szerkezetük és más az , eredetük"; ismer egy őseredeti 
időt, amelyet az istenek szenteltek meg, és amely újból jelenvalóvá válik az ünne- 
pek révén. A nem vallásos embertől idegen a liturgikus időnek ez az emberfeletti 
minősége. Számára tehát az időben nincs törés, és az időnek nincs , titka". Az idő 
az ember legmélyebb létdimenziója; az ember létezéséhez kötött, tehát kezdete és 
- a halálban, amely megsemmisíti a létezést — vége van. Bármilyen különbözőek 
legyenek is az általa megélt ritmusok, bármennyire eltérő intenzitásúnak érezze is 
őket, a nem vallásos ember tudja, hogy ilyenkor mindig emberi tapasztalásokról 
van szó, amelyekhez semmiféle isteni jelenvalóság nem kapcsolódhat. 

A vallásos ember számára ezzel szemben a szent, a nem történelmi idő közbelé- 
pése a profán időtartamot időszakonként , feltartóztathatja". Ez a szent idő olyan 
mértékben nevezhető nem történelminek, amilyen mértékben nem tartozik a törté- 
nelmi jelenhez. Miként a templom más szintet jelöl a modern város profán terében, 
éppúgy jelent törést a profán időtartamban a templom falai között zajló istentiszte- 
let. Itt már nem az aktuális történelmi idő van jelen - tehát nem az az idő, amely a 
szomszédos utcákban élő emberek számára létezik -, hanem Krisztus történelmi 
létezésének ideje, az az idő, amelyet kinyilatkoztatása, kínszenvedése, halála és 
feltámadása szentel meg. Ám ez az egy példa még nem alkalmas rá, hogy az egész 
különbséget profán és szent idő között szemléletessé tegye. Mert a kereszténység, 
Krisztus személyének történetiségét hangsúlyozva, más vallásokhoz képest átala- 
kította a liturgikus idő fogalmát. A keresztény liturgia olyan történelmi időben zaj- 
lik, amelyet isten fiának testet öltése szentel meg. A kereszténység előtti (különö- 
sen az ősi) vallásnak szent, időszakonként újból jelenné váló ideje mitikus, tehát 
őseredeti, a történeti múltban nem fellelhető idő. 

Eredetidő abban az értelemben, hogy egy csapásra keletkezett, nem előzte meg 
semmilyen más, hiszen a mítoszban elbeszélt valóság megjelenése előtt nem is lé- 
tezhetett idő. Bennünket mindenekelőtt a mitikus időnek ez az ősi felfogása érde- 
kel. Később fog kiderülni, miben is különbözik ez a zsidó és a keresztény koncep- 
ciótól. 


Templom - tempus 


Vizsgálódásaink kezdetén néhány tényt szeretnénk felsorakoztatni, amelyek 
egy csapásra megvilágíthatják a vallásos ember viszonyát az időhöz. Kezdjük egy 
meglehetősen fontos megjegyzéssel: az észak-amerikai őslakók különböző nyelve- 

iben a , világ" szót (a kozmoszt) az , év" értelmében is használják. A jokutok azt 

mondják: „a világ elmúlik", amikor azt akarják kifejezni, hogy „elmúlt egy év”. A 
jukiknál az „évet” a „föld” vagy a , világ" szavakkal fejezik ki. Miként a jokutok, 
ők is azt mondják, „a föld elmúlt", ha elmúlt az év. A szókincsben szoros kapcso- 
lat nyilvánul meg világ és kozmikus idő között. A kozmoszt eleven egységnek 
képzelik el, amely keletkezik, fejlődik, és az év utolsó napján elmúlik, hogy újév- 
kor újraszülessék. Látni fogjuk, hogy ez az újjászületés voltaképpen születés, s 
hogy a kozmosz minden évben újjászületik, mert az idő minden évvel újrakezdő- 
dik. 

A kozmosz és az idő közötti kapcsolat vallási eredetű. A kozmosznak azért le- 
het hasonló jellege, mint a kozmikus időnek (az ,évnek"), mert mindkettő isteni 
valóság, isteni alkotás. 

Egyes észak-amerikai törzseknél a kozmosz és az idő kapcsolata még a szent 
építmények szerkezetében is kifejeződik. Mivel a templom a világ képe, időbeli 
szimbolizmust is tartalmaz. Így például, mint láttuk, az algonkinok és a sziúk 
szent kunyhója a világmindenséget képviseli, egyúttal azonban az évet is szimbo- 
lizálja: ők az évet a négy égi irány történő folyamatnak képzelik el, melyet a szent 
kunyhó négy ablaka és négy ajtaja jelenít meg A dakoták ezt mondják: "az év kör a 
világ körül", vagyis szent kunyhójuk körül, amely imago mundi." 

Indiában még egyértelműbb példával találkozunk. Láttuk már, hogy az oltár- 
emelés a kozmogónia megismétlése. A szövegek hozzátűzik, hogy a , tűzoltár az 
év", és a következőképpen magyarázzák időszimbolizmusát: a háromszázhatvan 
sövénytégla az év háromszázhatvan éjszakájának felel meg, a háromszázhatvan 
yajuszmati-tégla pedig a háromszázhatvan napnak (Satapatha Bráhmana X, 5, 4, 
10. stb.). Minden egyes oltár felépítésével tehát nemcsak a világot teremtik újjá, ha- 
nem az , évet is létrehozzák"; más szavakkal, meggyógyítják az időt, amennyiben 
újból megteremtik. Másfelől viszont az évet Prajapatival, a kozmikus istennel azo- 
nosítják; minden új oltárral tehát újból életre keltik Prajapatit, és ezáltal megerősí- 
tik a világ szentségét is. A tűzoltár emelésével meg kell szentelni a világot, és azt a 
szent időben részesíteni. 

Hasonló időszimbolizmus szövi át a jeruzsálemi templom kozmológiai jelkép- 
rendszerét. 

Josephus Flavius szerint (Ant. Jud. III, 7, 7) az asztalon lévő tizenkét kenyér az 
év tizenkét hónapját, a hetvenágú gyertyatartó pedig a dekánumot jelentette; 
vagyis a hét bolygó tízesekbe történő állatövi beosztását). A templom imago mundi 
volt; a világ középpontjában, Jeruzsálemben állva, nemcsak az egész kozmoszt 
szentelte meg, hanem a kozmikus , életet", vagyis az időt is. Hermann Usener ér- 
deme, hogy templom és tempus között bebizonyította az etimológiai rokonságot: 
mindkét szót a , metszés, kereszteződés" fogalmából magyarázva." 

Későbbi vizsgálatok tovább pontosították ezt a felfedezést: , A templom a térbeli, 
a tempus az időbeli kifejezést jelenti egy tér-időbeli látótérben. " 

Mindennek feltehetően az alábbi jelentősége van: az ősi kultúrák vallásos embe- 
re számára a világ minden évben megújul, minden új évben visszanyeri eredeti 
szentségét, vagyis olyanná válik, amelyként alkotója kezeiből kikerült. Egyértel- 





-Werner Müller: Die blaue Hütte, Wiesbaden 1954, 133. o. 
“H. Usener: Götternamen, 2. Kiad. Bonn 1920, 191. Skk. 
"Werner Müller: Kreis und Kreuz, Berlin 1938, 39; vö. továbbá 33. skk. 

műen fejeződik ki ez a szimbolizmus a szentélyek szerkezetében. Mivel a templom 
egyszerre jelenti a voltaképpeni szent helyet és a világ képét, megszenteli az egész 
kozmoszt és egyúttal a kozmikus életet is. Ezt a kozmikus életet kör alakú pályán 
képzelték, és az évvel azonosították. Az évet zárt körnek tekintették, kezdete és 
vége volt, de megvolt az a sajátossága is, hogy új évként újjászülethetett. Minden 
új évvel “új”, , tiszta" és , szent" -— még nem , elhasznált" — idő jött létre. 

Az idő azért született újjá; azért kezdődött újból, mert minden új évvel újból 
megteremtődött a világ. Az előző fejezetben láttuk, milyen nagy a jelentősége a 
kozmogóniai mítosznak, mindenfajta alkotás és építés mintájának. Ehhez most 
hozzáfűzhetjük a következőt: a kozmogónia tartalmazza az idő teremtését is. Sőt: 
miként a kozmogónia minden , alkotás" őstípusa, úgy a kozmikus idő, amely a 
kozmogóniából ered, minden más idő mintaképe. Még világosabban: az ősi kultú- 
rák vallásos embere számára minden alkotás; minden létezés időben kezdődik: 
mielőtt egy dolog létezne, saját ideje sem létezhet. A kozmosz keletkezése előtt 
nem volt semmiféle kozmikus idő. Mielőtt megteremtődött volna ez vagy az a nö- 
vényfajta, nem állhatott fenn az az idő sem, amely most lehetővé teszi növekedé- 
sét, beérését és elpusztulását. Ez az oka annak, hogy minden alkotást az idők kez- 
detén, in principio képzelnek el. Az idő a létező valamely új kategóriájának első 
megjelenésével együtt keletkezik. Ezért játszik oly nagy szerepet a mítosz; az nyil- 
vánul meg benne, hogy milyen módon válik létezővé valamilyen realitás. 


A kozmogónia évenkénti megismétlése 


A kozmogóniai mítosz a kozmosz teremtését beszéli el. Babilonban az akítu- 
szertartás során (az óév utolsó és az új év első napjaiban) „a teremtés 
költeményét", az Enuma eliset szavalták el ünnepélyesen. A rituális szavalásban je- 
lenítették meg a maguk számára Marduk és a tengeri szörny, Tiámat őseredeti 
harcát és az isten győzelmét, aki véget vetett a káosznak. Marduk Tiámat feldara- 
bolt testéből alakította ki a kozmoszt, és Kingu démonnak, Tiâmat fő szövetségesé- 
nek véréből teremtette meg az embert. Hogy ez a teremtésre emlékeztető ünnep 
valóban a kozmogóniai aktus újramegjelenítése volt, az a rítusokból és a szertartás 
alatt használt formulákból teljes bizonyossággal kiderül. 

A Tiámat és Marduk közötti harcot játékosok két csoportjának harcával ábrázol- 
ták. Ez a szertartás megtalálható a hettitáknál — itt szintén az újévi színjáték kere- 
tei között —, az egyiptomiaknál és a Rassamrában is. A játékosok két csoportja kö- 
zötti harcban a káoszból a kozmoszba való átmenet ismétlődött meg, benne jelení- 
tették meg a kozmogóniát. A mitikus esemény újból jelenvalóvá vált. „Csak diadal- 
maskodjon továbbra is Tiámat felett, és rövidítse meg napjait!" - kiáltott fel a pap. A 
harc, a győzelem és a teremtés abban a pillanatban, ott és akkor történt meg. 

Mint a kozmogónia újbóli megjelenítése, az új, az időnek a kezdetektől való 
megismétlését jelen tehát az ősi, a , tiszta" idő visszaállítását, amilyen az a terem- 
tés pillanatában volt. Ezért folyamodnak újévkor , megtisztulási" rítusokhoz, a bű- 
nök a démonok vagy a bűnbak elűzéséhez. Itt ugyanis nemcsak arról van szó, 
hogy elmúlik bizonyos időtartam, és megkezdődik egy új időszakasz (miként ezt, 

mondjuk, a modern ember elképzeli), hanem egyúttal megsemmisül az elmúlt év, 
az elmúlt idő is. A rituális megtisztulások értelme ezért az egyén és az egész kö- 
zösség bűneinek és hibáinak elégetése, eltörlése — és nem pusztán , megtisztulás- 
ról" van benne szó. 

A perzsa újév, a Naurôz, annak a napnak az emlékét ünnepli, amelyen a világot 
és az embert megteremtették. Nauróz napján a , teremtés megújulása" következik 
be, ahogy Albiruni arab történész ezt kifejezi. A király felkiált: , Új év új hónapjának 
új napja ez! Amit az idő elhasznált, azt meg kell újítani.” Az idő elhasználta az embert 
(az emberi létet), a társadalmat, a kozmoszt. Ez a romboló idő a profán idő, a tulaj- 
donképpeni időtartam; meg kell szüntetni, hogy ezáltal újra helyreálljon az a miti- 
kus pillanat, amelyben a világ - egy , tiszta", ,erős" és , szent" idő hullámverései 
közepette — keletkezett. Az elmúlt profán idő megsemmisítéséhez rítusokat vettek 
igénybe, amelyek egyfajta , világ végét" jelentettek. A kialvó tűz, az eltávozott lel- 
kek visszatérése, a társadalmi osztályok összekeveredése (hasonlóan, mint a szat- 
urnáliákon), erotikus szabadság; orgiák - mindez a kozmosznak a káoszba való 
visszatérését szimbolizálta. Az év utolsó napján a világmindenség az ősvízben ol- 
dódott fel. Tiámat, a tengeri szörny, a sötétségnek, a formátlanságnak és a még 
nem megnyilvánultnak a szimbóluma újból feléledt és veszélyessé vált. A világ, 
amely egész éven át létezett, valóban eltűnt. Mivel Tiámat újból jelen volt, meg- 
semmisült a kozmosz, és Marduknak még egyszer meg kellett teremtenie, miután 
újból legyőzte Tiámatot." 

A világ egy kaotikus létformába történő eme periodikus visszatérésének a kö- 
vetkező jelentősége van: az év minden , bűné"-t, mindazt, amit az idő bepiszkított 
és elhasznált, a szó fizikai értelmében semmisítették meg. Mivel az ember szimbo- 
likus módon részt vett a világ megsemmisítésében és újrateremtésében, ő is újrate- 
remtődött, újjászületett, új létezése kezdődött. Minden újév alkalmával szabadabb- 
nak és tisztábbnak érezte magát, mert megszabadult hibái terhétől. Újból a terem- 
tés mesebeli idejében, egy szent és , erős" időben érezte magát: szent volt ez az 
idő, mert az istenek jelenléte alakította át, és , erős" volt, mert a leghatalmasabb te- 
remtmény, a világmindenség különleges ideje volt. Az ember szimbolikusan koz- 
mogónia kortársává vált, és részt vett a világ teremtésében. Sőt az ókori Közel-Ke- 
leten még aktív részt is vállalt ebben a teremtésben. (Lásd a két ellenséges csopor- 
tot, amelyek az istent és a tengeri szörnyet személyesítik meg.) 

Könnyű megérteni, hogy e csodálatos időre való emlékezés miért nyűgözte le a 
vallásos embert, és miért próbált időről időre visszatérni hozzá: az istenek legna- 
gyobb hatalma in illo tempore mutatkozott meg. A kozmogónia, az isteni legmaga- 
sabb rendű megnyilatkozása, az erő, gazdagság és teremtő készség legerőteljesebb 
kifejeződése. A vallásos ember a valóságra szomjazik. Minden elérhető eszközzel 
arra törekszik, hogy helyet szorítson magának az őseredeti valóság forrásánál, 
vagyis visszatérjen abba az időbe, amikor a világ a kialakulás állapotában volt. 





"Az újévi rítusokról vö. Der Mythos der ewigen Wiederkehr, 83. skk. 

Megújulás az őseredeti időbe való visszatérés révén 


Mindez sokirányú fejtegetéseket igényelne, e pillanatban azonban mindenek- 
előtt két pontra irányítjuk figyelmüket: 


1. A kozmogónia évenkénti megismétlődésével megújult az idő, vagyis mint 
szent idő újrakezdődött, mert egybeesett a világ kezdetének illud tempusával. 

2. Amikor az ember rituálisan részesévé vált a világ ,, végének" és „újrate- 
remtésének", az illud tempus kortársává vált; újjászületett, s létezését olyan hiány- 
talan életerő-tartalékkal kezdte el, mint születése pillanatában. 


Fontos tények ezek; feltárják számunkra az idővel kapcsolatos vallási viselkedés 
titkát. A szent és erős idő az eredet ideje, az a csodálatra méltó pillanat, amelyben 
valamilyen valóság megteremtődött és első esetben nyilvánult meg teljesen; ezért 
az ember azon fáradozik, hogy újból és újból belépjen ebbe az őseredeti időbe. 
Minden szent naptár alapja annak az időnek a rituális újramegjelenítése, amelyben 
valamilyen valóság első ízben nyilvánult meg. Az ünnepen nem valamely mitikus 
(és ezáltal vallásos) esemény emlékét ülik meg, hanem az eseményt újból megjele- 
nítik. 

A kitüntetett eredetidő a kozmogónia ideje, az a pillanat, amikor minden való- 
ságok legnagyobbika, a világ keletkezett. Ezért, mint az előző fejezetben láttuk, a 
kozmogónia példaadó mintája mindenfajta , alkotásnak", „készítésnek”. Ugyan- 
ezen okból a kozmogóniai idő minden szent idő mintaképe is, mert az az idő, 
amelyben az istenek megnyilvánultak és valamit teremtettek, szent; a legtökélete- 
sebb isteni megnyilvánulás és a leghatalmasabb alkotás viszont a világ teremtése. 

A vallásos ember nemcsak akkor jeleníti meg a kozmogóniát, amikor valamit 
„teremt (, világát" — a lakott területet -, egy várost, egy házat), hanem akkor is, ha 
egy új uralkodónak szerencsés kormányzást kell biztosítania, ha mentenie kell a 
veszélyeztetett termést, ha háborút kell folytatnia, ha tengeri utazásra kell vállal- 
koznia stb. Különösen fontos szerepet játszik a világteremtés mítoszának rituális 
recitálása gyógyítások során is, mert ez esetben is az emberi lét megújítására törek- 
szenek. A Fidzsi-szigeteken az uralkodó beiktatási szertartását , a világ teremtésé- 
nek" nevezik; ugyanezt a szertartást ismétlik meg a veszélyeztetett termést meg- 
mentendő is. A világteremtés mítoszát rituálisan talán sehol sem alkalmazzák oly 
sokoldalúan, mint Polinéziában. A szavak, amelyeket Io isten in illo tempore mon- 
dott ki, hogy megteremtse a világot, rituális formulákká váltak, és az emberek 
számtalan alkalommal ismételgetik őket: amikor meddő anyát akarnak termé- 
kennyé tenni, a test és a lélek betegségeit akarják meggyógyítani, amikor háborút 
készítenek elő, de halálesetben is, vagy amikor a költői inspirációt kívánják ösztö- 
nözni. 


"Vö. az irodalmi utalásokkal in: Eliade: Der Mythos der ewigen Wiederkehr, 117. skk.; uő.: Die 
Religionen und das Heilige, 463. akk. 


33 


A polinéziaiak számára tehát a kozmogóniai mítosz mindenfajta , alkotás" ősi 
mintája, függetlenül attól, hogy az biológiai, pszichológiai vagy szellemi síkon ját- 
szódik le. Mivel azonban a kozmogóniai mítosz rituális recitálása az említett ős- 
eredeti esemény újramegjelenítésével azonos, ebből az következik, hogy azt, aki- 
nek érdekében recitálnak, mágikus módon , abba az időbe", a , világ kezdetébe" 
vetítik. Az eredet idejéhez térnek tehát vissza, és a visszatérés terápiás célja a léte- 
zés újbóli elkezdése: szimbolikus újjászületés. E gyógyító rituálé valószínűleg a 
következő elképzelésen alapul: az élet nem , javítható" meg. A kozmogónia szim- 
bolikus megismétlésével kell újrateremteni, mert a kozmogónia mindenfajta te- 
remtés mintája. 

Hogy jobban megérthessük, milyen megújító funkciót lát el ez a visszatérés az 
eredet idejébe, kissé közelebbről kívánunk foglalkozni az egyik ősgyógyító eljárás- 
sal. Válasszuk példának a nakhik terápiáját; ez egy Délkelet-Kínában (Jünnan tar- 
tomány) élő tibeti, birmai nép. A gyógyító rituálé során ünnepélyesen recitálják a 
világteremtés mítoszát és más mítoszokat, amelyek arról szólnak, hogy a betegsé- 
gek eredete a kígyók haragjában keresendő, továbbá az első sámánok megjelenésé- 
ről, akik az emberekhez eljuttatták a szükséges gyógyszereket. 

Szinte valamennyi rítus a kezdetet idézi fel, azt a mitikus időt, amikor a világ 
még nem állt fenn: „Kezdetben, abban az időben, midőn az ég, a nap, a hold, a csillagok, 
a bolygók és a föld még nem léteztek, amikor még semmi sem keletkezett" stb. Ezt követi a 
kozmogónia, majd a kígyók megjelenése: , Abban az időben, amikor az ég, a nap, a 
hold stb. keletkezett, amikor kiterjeszkedett a föld, amikor létrejöttek a hegyek, a völgyek, a 
fák és sziklák... akkor keletkeztek a nagák és a sárkányok" stb. Ezután az e gyógyító szü- 
letését és a gyógyszerek megjelenését mesélik el. Eközben így szólnak: „El kell me- 
sélni a gyógyító eszközök eredetét, mert különben nem lehetne beszélni róluk." 

E mágikus gyógyító énekekben fontos kiemelni, hogy a gyógyító eszközök ere- 
detével foglalkozó mítosz mindig beleszövődik a kozmogóniai mítoszba. Ismere- 
tes, hogy a természeti népeknél valamely orvosság csak akkor gyógyít hatásosan, 
ha a beteg ember előtt rituális módon emlékeztetnek eredetére. Nagyszámú közel- 
keleti és európai varázsmondásban szerepel a betegségnek vagy az azt felidéző 
démonnak a története. Ezáltal azt a mitikus időt idézik fel, amelyben valamely is- 
tenségnek vagy szentnek sikerült térdre kényszerítenie a bajt. 

Az eredetmítosz viszont valószínűleg a kozmogóniai mítosz tükörképe, mert ez 
utóbbi egyben mindenfajta , eredet" példaképe. Ezért néha még terápikus ráolva- 
sások során is előfordul, hogy a kozmogóniai mítosz megelőzi az eredetmítoszt, 
sőt összeolvad vele. Így például egy fogfájás elleni asszír ráolvasás arra emlékez- 
tet, hogy , miután Anu isten megcsinálta az eget, az egek elkészítették a földeket, a földek 
a folyókat, a folyók a csatornákat, a csatornák a tavakat és a tavak a férget". A féreg 
„könnyekre fakadva" fordul Samas és Fa istenségekhez, s arra kéri őket, hogy ad- 
janak neki valamit enni, , rombolni". Az istenek gyümölcsöket kínálnak neki, a fé- 
reg azonban emberi fogakat kíván tőlük. , Mivel így beszéltél, ó féreg, roppantson szét 
téged Ea hatalmas kezével!" Itt tehát először a világ teremtésével, másodszor a féreg 
és a betegség születésével és harmadszor a példaszerű ősgyógyítással (Ea meg- 





J. F. Rock: The Na-khi Nága Cult and Related Ceremonies, Róma 1952, I. köt. 279. skk. 


* Campbell Thomson: Assyrian Medical Texts, London 1923, 59. o. Vö. továbbá Eliade: Kosmogo- 
nische Mythen und magische Heilungen, in: Paideuma, 1956. 


34 


semmisíti a férget) találkozunk. A ráolvasás gyógyító hatása abban rejlik, hogy az, 
rituálisan előadva az , eredet" mitikus idejét, a világ, a fogfájás és a fogfájás meg- 
gyógyításának eredetét jeleníti meg. 


Az ünnep és az ünnepek szerkezete 


Valamely valóság eredetijének, tehát a valóság első jelentkezése által alapított 
időnek példaszerű érvénye és funkciója van; ezért törekszik rá az ember, hogy azt 
a megfelelő rítusok segítségével időről időre újra megjelenítse. Mivel azonban e 
valóság , első megnyilvánulása" egybeesik azzal, hogy isteni vagy félisteni lények 
megteremtik ezt a valóságot, ezért ahhoz, hogy újból ráleljenek az eredet idejére, 
meg kell ismételni az istenek aktusát. Az istenek által in illo tempore végzett terem- 
tő tettek periodikus megjelenítése alkotja a szent naptárt, az ünnepek összességét. 
Az ünnep mindig az eredet idejében játszódik, és éppen az eredet-időnek ez az új- 
bóli fellelése okozza, hogy az ember másként viselkedik az ünnepek alatt, mint 
azok előtt vagy azok után. Mert még ha az ünnep idejében gyakran ugyanazokat a 
cselekedeteket végzi is, mint a nem ünnepi időszakaszokban, a vallásos ember 
hisz benne, hogy ilyenkor más időben él, és valóban újra fellelte „ama mitikus 
időt." 

Évenként megismétlődő totemszertartásuk - az intichiuma — során az ausztráli- 
ai arunta törzs azt az utat követi, amelyet a klán isteni őse a mitikus időben (altche- 
ringa, szó szerint , álomidő") jelölt ki. Elidőznek mindazon számtalan helyen, ame- 
lyen ősük is elidőzött, és megismétlik , az időbeli" tetteit. Az egész szertartás alatt 
koplalnak, nem viselnek fegyvereket, és tartózkodnak feleségük vagy más klánok 
tagjainak megérintésétől. Teljesen alámerülnek „az álomidőbe"." 

A polinéziai szigeten, Tikópián tartott évenkénti ünnepek felidézik az , istenek 
művét", vagyis azokat az isteni cselekedeteket, amelyek a mitikus időben a mai 
alakjában ismert világot megteremtették." Az ünnepi időre, amelyben a szertartá- 
sok során élnek, meghatározott tilalmakat (tabuk) vezetnek be. Nincs zaj, nincse- 
nek játékok, nincsenek táncok. Egy fadarab rituális kettéhasítása jelzi az átmenetet 
a profánból a szent időbe. A sokféle szertartás, amelyekből a periodikus ünnepek 
állnak, és amelyek, még egyszer hangsúlyozzuk, nem egyebek, mint az istenek 
példaszerű cselekedeteinek megismétlései, látszólag miben sem különbözik a nor- 
mális tevékenységektől: csónakok rituális kijavítása, élelem, növények (jam, taro 
stb.) rituális elültetése, szentélyek létesítése. Valójában azonban mindezek a szer- 
tartásos munkák nagyon is különböznek a szokásos időben végzett megfelelő te- 
vékenységektől, mert csak bizonyos tárgyakkal kapcsolatban - melyek bizonyos 
fokig a megfelelő tárgyosztály őstípusai - végzik őket, és a szentségtől átitatott lég- 
körben folynak. A bennszülöttek tudatosan a legapróbb részletekig felidézik azo- 
kat a példaszerű cselekedeteket, melyeket az istenek in illo tempore hajtottak végre. 

A vallásos ember tehát bizonyos napokon az istenek kortársává válik, mert azt 
az őseredeti időt eleveníti fel, amelyben az isteni művek születtek. A primitív kul- 

túrákban emberfeletti mintája van mindennek, amit az ember tesz; cselekedeteiben 
tehát az ünnep idején kívül is az istenek és a mitikus ősök példaszerű műveit utá- 
nozza. Ez az utazás azonban mindig pontatlan lehet. A minta ,, torzulhat, sőt fele- 
désbe is merülhet". Az isteni tettek periodikus megjelenítése, vagyis a vallási , né- 
pek, újból ráébresztik az embereket a minták szentségére" . 

Egy csónak rituális vízre bocsátása, a jam rituális elültetése már semmiben sem 
hasonlít a szakrális időkön kívül végzett megfelelő munkákra. „Pontosabbak”, kö- 
zelebb kerülnek az isteni példaképhez, rituálisak, vagyis szándékuk szerint vallási 
jellegűek. A szertartás során nem azért javítják meg a csónakot, mert az javításra 
szorul; hanem mert in illo tempore az istenek megmutatták az embereknek, hogyan 
kell megjavítani egy csónakot. Már nem empirikus eljárásról, hanem vallási aktus- 
ról, imitatio deiről van szó. A megjavítás tárgya nem egyike annak a sok tárgynak, 
amelyek mindennapi funkciójukban a „csónak”-hoz hasonlatosak, hanem mitikus 
őstípus, az a csónak, amellyel az istenek in illo tempore foglalkoztak. Ezért a csóna- 
kok rituális javításának ideje az őseredeti idő része; ugyanaz az idő, amelyben az 
istenek tevékenykedtek. 

Természetesen nem vezethető vissza minden időszaki ünnep erre a példára. 
Bennünket azonban itt nem az ünnepek alakjai érdekelnek, hanem a szent időnek 
az ünnepekben megjelenő szerkezete. A szent időről viszont elmondható, hogy az 
mindig ugyanaz, , örökkévalóságok sora" (Hubert és Mauss). Mert bármilyen bo- 
nyolult is valamilyen vallási ünnep tartalma, benne mindig valamilyen eredetileg 
lejátszódott és újból jelenvalóvá tett szent eseményről van szó. Az ünnep résztve- 
vői a mitikus esemény kortársaivá válnak. 

Másként kifejezve: kilépnek történelmi idejükből, tehát abból az időből, amely a 
profán, személyes és személyek közötti események összességét veszi körül, és 
visszatalálnak abba az őseredeti időbe, amely , nem folyik", mert nem része a pro- 
fán idő-, tartamnak, s lényege a végtelenül gyakran elérhető örök jelen. 

A vallásos ember igényli, hogy időről időre alámerüljön ebbe a szent és meg- 
semmisíthetetlen időbe. A másik, a szokásos idő, a profán időtartam, amelyben 
minden emberi létezés zajlik, az ő számára csak a szent idő által válik lehetővé. 
Csak a mitikus esemény örök jelene teszi lehetővé a történelmi események profán 
időtartamát. Például; csak az in illo tempore történt isteni hierogámia tette lehetővé 
az emberek szexuális egyesülését. Az istennek az istennővel való egyesülése időn 
kívüli pillanatban, örök jelenben történik; az emberek egyesülései, amennyiben 
nem rituális egyesülések, a profán időben történnek. A szent, mitikus idő az eg- 
zisztenciális, történelmi időt is megalapozza, mert annak mintája. Létezését vala- 
milyen isteni vagy félisteni lénynek köszönheti minden. A valóságnak és magának 
az életnek az , eredete" is vallási. A jamot azért lehet , szokásosan" elültetni és fel- 
használni, mert időről időre rituálisan is elültetik és felhasználják. Ez a rítus pedig 
az végezhető el, mert az istenek in illo tempore kinyilvánították, amikor megterem- 
tették az embert és a jamot, s megmutatták az embernek, miként kell elültetni és 
kiaknázni ezeket az élelemnövények. 

Az ünnepben az ember számára teljes gazdagságában tárul fel az élet szent di- 
menziója; az ünnepben az emberi létezés szentségét mint isteni alkotást éli meg. A 
másik időben az a veszély fenyeget, hogy a fő dolog feledésbe megy: az, hogy a lé- 
tezés nem annak az , ajándéka", amit a modern emberek , természetnek" nevez- 

nek, hanem ama másik, isteni vagy félisteni lénynek az alkotása. Az ünnep során 
azonban az ember újra rálel a létezés szakrális dimenziójára, és újból rájön, hogy 
miként teremtették meg az istenek vagy a mitikus ősök az embert, és miként taní- 
tották meg a társas viselkedésre és a gyakorlati munkára. 

Ez az időszakonkénti kilépés a , történelmi időkből" és főleg a vallásos ember 
egész létezését érintő következményei bizonyos szempontból a történelemről való 
lemondásnak és ezáltal az alkotó szabadság visszautasításának látszhatnak. Hi- 
szen az illud tempusba való örökös visszatérésről, a történelmivel semmi közössé- 
get nem mutató mitikus múltba való alámerülésről van szó. Ebből arra következ- 
tethetnénk, hogy az istenek által eredendően kinyilvánított példaszerű cselekede- 
tek örökös ismételgetése ellensége minden emberi haladásnak, és szétrombol min- 
den alkotó spontaneitást. Részben bizonyosan igaz ez a következtetés. De csak 
részben, mert a vallásos ember, még a , legprimitívebb" sem utasítja el alapvetően 
a , haladást"; elfogadja, de isteni eredetet és dimenziót kölcsönöz neki. Mindazt, 
ami modern szempontból - társadalmi, kulturális vagy technikai haladásnak , lát- 
szik", a primitív társadalmak hosszú történelmük során mindmegannyi új isteni 
kinyilatkoztatásként fogadták el. Pillanatnyilag azonban hagyjuk figyelmen kívül 
a problémának ezt az oldalát. 

Számunkra elsősorban az a fontos, hogy megértsük isteni tettek ilyenfajta meg- 
ismétlésének vallási jelentőségét. Az igény, hogy állandóan megismételje ugyan- 
azokat a példaszerű cselekedeteket, egészen nyilvánvalóan a vallásos embernek 
abból a vágyából és törekvéséből fakad, hogy a lehető legközelebb éljen isteneihez. 


Időről időre az istenek kortársává válni 


Az előző fejezetben bemutattuk, hogy a város, a templom és a ház kozmológiai 
jelképrendszere milyen szorosan kapcsolódik a , világ közepére" vonatkozó elkép- 
zeléshez. A középpontnak ez a szimbolizmusa feltehetően az alábbi vallásos élmé- 
nyen alapul: az ember olyan térben szeretne letelepedni, amely , felfelé nyitva 
van", vagyis kapcsolatban áll az isteni világgal. 

Az istenekhez való közeledésnek ugyanez a vágya nyilvánul meg, ha a vallási 
ünnepeket és azok jelentőségét elemezzük. Visszatalálni az eredet szent idejéhez 
annyit jelent, hogy az istenek kortársaivá váljunk, tehát jelenlétükben éljünk, még 
ha ez a jelenlét , titokzatos" is, mert nem mindig látható. A szent tér és a szent idő 
tapasztalásában feltáruló szándék azt a vágyat mutatja, hogy az ember visszatér- 
jen egyfajta kiinduló helyzetbe, tehát egy olyan időbe, amelyben az istenek és miti- 
kus ősök jelen voltak, megteremtették és elrendezték a világot, és kinyilvánították 
az embereknek a kultúra alapjait. Ez az , őseredeti helyzet" nem a történelem 
rendjébe tartozik, nem része a kronológiának; mitikus , korábbról", az , eredet" 
idejéről van szó, arról, ami , kezdetben" in principio történt. „A kezdetben” azon- 
ban azt jelenti, hogy akkor, midőn az istenek és a félistenek a földön tevékenyked- 
tek. Az , eredetek" utáni honvágy tehát vallásos honvágy. Az ember az istenek te- 
vékeny jelenlétébe vágyik vissza, friss, tiszta és , erős" világban szeretne élni, egy 
olyan világban, amely épp olyan; ahogy a teremtő kezéből kikerült. Az idő kezde- 

téhez való periodikus visszatérés nagyrészt a kezdet tökéletessége utáni honvágy- 
ból magyarázható. Keresztény terminológiával azt mondhatnánk, hogy „a paradi- 
csom utáni honvágyról van szó", noha primitív kultúrszinten a vallási és ideológi- 
ai összefüggés egészen más jellegű, mint a zsidó-keresztény világban. 

Mégis, a mitikus idő, amelynek újra felelevenítéséért az ember fáradozik, az is- 
teni jelenvalóságtól megszentelt idő; ennélfogva az isten jelenlétében és egy tökéle- 
tes (mert az imént született) világban való élet utáni vágy egybevethető a paradi- 
csomi helyzet utáni honvággyal. 

A vallásos embernek ez az időről időre történő visszatérés utáni vágya, az a fá- 
radozása, hogy egyfajta mitikus kezdeti helyzetbe helyezze önmagát vissza, mint 
már említettük, a modern ember szemében elviselhetetlennek és megalázónak 
látszhat. Az ilyen honvágy elkerülhetetlenül korlátozott számú cselekedet- és vi- 
selkedésmód állandó ismételgetéséhez vezet. Bizonyos szempontból még azt is 
mondhatjuk, hogy - mindenekelőtt a primitív társadalmakban - a vallásos ember 
fő jellegzetessége, hogy az örök visszatérés bénítóan hat rá. A modern pszicholó- 
gus kísértést érezne arra, hogy egy ilyen magatartásból a kockázattól való félelem- 
re, az igazi, történelmi létezés felelősségének elutasítására és egy olyan állapot utá- 
ni honvágyra következtessen, amelyet éppen azért éreznek , paradicsominak", 
mert még kialakulatlan. 

A probléma túl összetett ahhoz, hogy itt boncolgathatnánk. Túl is mutat témán- 
kon, mert végső soron a modern és a premodern ember közötti ellentét kérdését 
veti fel. Annyit azonban mégis el kívánunk mondani, hogy tévedés lenne azt hin- 
ni, hogy a primitív társadalmak vallásos embere elutasítja az igazi létezés felelős- 
ségét. Ellenkezőleg, mint láttuk és még látni fogjuk, bátran vállalja a súlyos felelős- 
séget például azért, hogy részt vesz a világ teremtésében, saját világa létrehozásá- 
ban a növények és állatok életének biztosításában stb. 

Ez azonban a felelősségvállalásnak más fajtája mint amit mi, modern emberek 
valódinak és érvényesnek tartunk: kozmikus síkon történő felelősségvállalás, 
amely igencsak különbözik a modern kultúrák morális, társadalmi és történelmi 
felelősségvállalásától. A profán létezésen belül a ember csak az önmaga és a társa- 
dalom előtt való felelősséget ismeri. Az ő szemében a világmindenség nem valósá- 
gos kozmosz, nem eleven, tagolt egység, hanem egyszerűen a földünkön fellelhet 
anyagkészletek és természeti energiák összessége, és fő gondja az, hogy ügyetlen- 
ségből ne merít; ki ezeket az energiaforrásokat. A primitív ember ezzel szemben 
mindig kozmikus összefüggésben: helyezkedik. Az ő személyes tapasztalásából 
sem hiányzik a valódiság és a mélység, de számunkra szokatlan nyelven beszél, és 
ezért a modern ember szemében a valóditól eltérőnek és gyerekesnek látszik. 

Voltaképpeni témánkhoz visszatérve: nincs jogunk az eredet szent idejéhez való 

időszakonkénti visszatérést úgy értelmezni, mint a valóságos világ visszautasí- 
tását, és mint menekülést az álomba és képzeletbelibe. Ellenkezőleg, mintha ebben 
is s az ontológiai megszállottság mutatkozna meg, amelyet általában a primitív és 
ősi társadalmak ember egyik lényeges jellegzetességének tekinthetünk. 

Az eredet idejébe való visszatérés kívánsága azt a kívánságot is jelenti, hogy új- 
ból felleljék isten jelenlétét, s azt a vágyat is, hogy visszalépjenek abba az erős, friss 
és tiszta világba, amely az idők kezdetén létezett. Egyszerre szomjúhozás a szent- 
re, és honvágy a lét után. 

Egzisztenciális síkon ez annak bizonyosságában nyilvánul meg, hogy az ember 
újból és újból a lehető legtöbb , eséllyel" kezdheti újra az életet. Ebben nemcsak a 
létezés optimista szemlélete, hanem a lét korlátlan igenlése is rejlik. A vallásos em- 
ber egész magatartásával azt hirdeti, hogy semmi másban nem hisz, mint a létben, 
és a létben való részvétel számára azt az őskinyilatkoztatást nyújtja, amelynek ő az 
őrizője. Az őskinyilatkoztatások összességét viszont mítoszai tartalmazzák. 


A mítosz, mint példaadó minta 


A mítosz szent történetet beszél el mint őseredeti eseményt, amely az idők kez- 
detén, ab initio zajlott le. Szent történetet elbeszélni azonban valamilyen misztéri- 
um felfedésével egyenértékű, mert a mítoszban szereplő személyek nem emberi 
lények: istenek vagy kultúrateremtő hősök, és tetteik ezért misztériumok, amelye- 
ket az ember nem lenne képes tapasztalni, ha nem tárulnának fel előtte. A mítosz 
tehát arról szóló történet, ami in illo tempore következett be, beszámoló arról, hogy 
mit tettek az istenek és a hősök az idők kezdetén. Mítoszt , elmondani" azt jelenti, 
hogy tudtul adjuk, mi történt eredetileg. Mihelyt a mítoszt egyszer már , elbeszél- 
ték", vagyis feltárult, támadhatatlan igazsággá válik: abszolút igazságot alapoz 
meg. „Azért van így, mert elmondták, hogy így van" — magyarázzák a netsilik-eszki- 
mók, hogy megindokolják szent történeteik és vallási hagyományaik érvényessé- 
gét. A mítosz valamilyen új kozmikus , helyzet" vagy őseredeti esemény jelentke- 
zését adja tudtul. Tehát mindig valamilyen , teremtésről" szóló beszámoló. Elbe- 
széli, miként vittek véghez valamit, miként kezdett ez létezni; csak a valóságról 
beszél, ami valóban végbement, és teljesen megnyilvánult. 

Természetesen szent valóságokról van szó, mert a szent a tulajdonképpeni való- 
ságos. Ami a profán szférájához tartozik, annak nincs része a létben, mert a pro- 
fánt ontológiailag nem alapozza meg semmiféle mítosz, és nincs példaadó mintája. 
Így például, mint látni fogjuk, a szántás-vetés az istenek, vagy a kultúrateremtő 
hősök által kinyilvánított rítus és ezáltal egyszerre valóságos és jelentékeny tett. 
Vessük ezt össze a szántással-vetéssel egy deszakralizált társadalomban, ahol a 
profán, kizárólag a nyereség által igazolt tevékenységnek vált részévé: a földet 
azért művelik, azért szántják fel, hogy kiaknázzák, nyereségre és táplálékra tegye- 
nek szert belőle. Vallási szimbólumrendszerétől megfosztva a mezei munka „átte- 
kinthetetlenné" és idegőrlővé válik. Már nem tárul fel benne semmifajta jelentő- 
ség, nem teszi lehetővé a , nyitást" az egyetemes, a szellem világa felé. Az istenek 
és a kultúrateremtő hősök sohasem nyilvánítottak ki profán cselekedetet. Mindaz, 
amit az istenek és az ősök tettek, tehát minden, amit a mítoszok teremtő tevékeny- 
ségükről elbeszélnek, a szent szférájába tartozik, és ezért része is van a létben. Ez- 
zel szemben mindaz, amit az emberek saját kezdeményezésükre, mitikus minta 
nélkül tesznek, a profán szférájába tartozik, ennélfogva hiú és illuzórikus, végső 
soron pedig irreális cselekedet. Minél vallásosabb az ember, viselkedésmódjaiban 
és cselekedeteiben annál több mintát követhet. 

Másként kifejezve, minél vallásosabb, annál jobban illeszkedik a valóságoshoz, 
és annál kevésbé fenyegeti a veszély, hogy nem példaszerű, , szubjektív", egyszó- 
val helytelen cselekvésbe vesszék. 

A mítosznak ez az oldala különösen fontos. Mivel a mítosz az istenek teremtő 
tevékenységéről számol be, és művük szentségét tárja fel, ezért azt nyilatkoztatja 
ki, ami abszolút szent. Más szavakkal, a mítosz azt írja le, milyen különféle, néha 
drámai módokon tör be a szentség a világba. Sok primitív népnél a mítoszok épp 
emiatt nem beszélhetők el tetszés szerinti időben, hanem csak a rítusokban külö- 
nösen gazdag időszakokban (ősz és tél), vagy a vallásos ceremóniák idején, tehát a 
szent idő tartama alatt. A szentségnek a mítoszban elbeszélt betörése a világba az, 
ami valóban megalapozza a világot. Minden mítosz azt beszéli e miként keletke- 
zett valamely valóság, legyen az teljes valóság, a kozmosz, vagy annak egy része: 
sziget, növényfajta, emberi berendezkedés. Mikor elbeszélik, miként keletkeztek a 
dolgok, meg magyarázzák őket, és közvetve arra a másik kérdésre is válaszolnak, 
hogy miért keletkeztek. A miként mindig tartalmazza a miértet is, mégpedig azon 
egyszerű okból, mert annak elbeszélésével, hogy miként keletkezett valamely do- 
log, a szentségnek a világba való betörését és ezáltal minden valóságosan létező 
végső okát nyilatkoztatják ki. 

Mivel minden teremtés isteni mű, következésképpen a szentség betörése, ezért 
egyúttal a teremtő erő betörését is jelenti a világba. Minden teremtés valamiféle 
gazdagságból tör elő. 

Az istenek a túláradó hatalomból, az energia túlcsordulásából teremtenek. A te- 
remtés az ontológiai szubsztancia fölöslegéből ered. Emiatt a mítosz, amely ezt 
szent ontophaniát, a létgazdagság e győzedelmes megnyilatkozását beszéli el, 
minden emberi tevékenység példaszerű mintájává válik. Mert csak benne nyilat- 
kozik meg a valóságos, a túlcsorduló és a tevékeny. , Azt kell tennünk, amit az iste- 
nek kezdetben tettek." (Satapatha Bráhmana VII, 2, 1, 4.) „Így, tették ezt az istenek és 
így teszik az emberek”, teszi hozzá Taitiringa Brâhmana (I, 5, 9, 4.). A mítosz főfunk- 
ciója, hogy megadja minden rítus és minden lényeges emberi ténykedés (táplálko- 
zás, szexualitás, munka, nevelés) példaadó modelljét. Az ember, mint felelősség- 
teljes emberi lény istenek példaszerű tetteit utánozza, ténykedésüket megismétli, 
függetlenül attól, hogy egyszerű fiziológiai funkcióról, például a táplálkozásról 
van-e szó, avagy társadalmi, gazdasági, kulturális vagy katonai tevékenységről. 

Új-Guineában számos mítosz beszél távoli tengeri utakról, s így „példaképeket 
szolgáltatnak a mai tengeri utazóknak”. De tartalmazzák más ténykedések mintáit 
is: , A szerelemét, háborúét, halászatét, esőcsinálásét vagy akármi másét... a mítosz példa- 
képeket szolgáltat a csónaképítés minden szakaszára, beleértve az idetartozó szexuális tabu- 
kat is." Amikor egy hajós a tengerre száll, a mitikus hőst, Aorit testesíti meg. , Azt a 
ruhát hordja, amelyet a mítoszban Aori öltött magára; miként Aori, ő is befeketíti az arcát, 
és hajában olyan fejdíszt visel, mint az, amelyet Aori vett fel Iviris fejéről. Táncol a fedélze- 
ten, kitárja karjait, miként Aori terjesztette ki szárnyait... Egy halász azt mondta nekem, 
hogy amikor [íjjal] halászni indul, magával Kivaviával azonosítja magát. A mitikus hőshöz 
nem kegyért és segítségért könyörgött, hanem azonosította vele magát." 

Más primitív kultúrákban is megtalálható a mitikus folyamatoknak ez a jelkép- 
rendszere. A kaliforniai karukokról írja J. P. Harrington: 





F. E. Williams, idézi Lucien Lévy-Bruhl: La mythologie primitive, Paris 1935, 162, 163-164. o. 

„Mindent, amit a karuk tett, csak azért tette, mert s hitte, hogy erre a mitikus idők- 
ben az Ikxareyavok példát szolgáltattak. Ezek az Ikxareyavok azok az emberek voltak, akik az 
indiánok megérkezése előtt éltek Amerikában. A mai karukok, akik már nem tudják, mit is je- 
lentsen ez a szó, oly fordításokat javasolnak, mint »hercegek«, »főnökök«, »angyalok«.... Csak 
addig maradtak velük, amíg átadtak nekik minden szokást, s minden esetben így szóltak a ka- 
rukokhoz: »Így teszik ezt az emberek.«A karukok mágikus formulái még ma is elbeszélik csele- 


kedeteiket és szavaikat." 


Az isteni példaképek e pontos ismétlésének kettős hatása van: az ember, amikor 
az isteneket utánozza, helyet biztosít magának a szentben, s ezáltal a valóságban; 
másfelől, a példaszerű isteni tettek szakadatlan újramegjelenítésével megszentelik 
a világot. Az ember vallási viselkedése hozzájárul ahhoz, hogy megőrződjék a vi- 
lág szentsége. 

A vallásos ember olyan emberlétre vállalkozik, amelynek emberfeletti, transz- 
cendens példaképe, van. Csak annyiban ismeri el magát valóság embernek, 
amennyiben az isteneket, a kultúrateremtő hősöket és a mitikus ősöket utánozza. 
Tehát valami más akar lenni, mint ami a profán létezésének síkján egyébként le- 
het. A vallásos ember nem kész adottság: amikor az isteni mintához közelít, létre- 
hozza magát. Ezeket a mintákat, mint már említettük, a mítoszok, az isteni tettek- 
ről szóló elbeszélések őrzik. A vallásos ember tehát éppúgy a történelem terméké- 
nek tekinti magát, mint a profán ember, ám számára egyedül a mítoszokban meg- 
nyilatkozó szent történelem, tehát az istenek története fontos. A profán ember vi- 
szont csak azt akarja, hogy az emberi történelem alakítsa, tehát éppen azoknak a 
cselekedeteknek az összessége, amelyek a vallásos embert nem érdeklik, mert nin- 
csenek isteni mintái. A vallásos ember a példaképet; amely felé törekszik, kezdet- 
től fogva emberfeletti síkra helyezi, arra a síkra, amely a mítoszokban nyilatkozik 
meg. Igazi emberré csak az válik, aki azonosul a mítoszok tanításával, tehát az, aki 
az isteneket utánozza. 

Az ilyen imitatio dei a primitív emberek számára néha igen súlyos felelősséggel 
jár. 

Korábban már láttuk, hogy bizonyos véráldozatokat valamilyen ősrégi isteni 
tett igazolt: az isten az idők kezdetén megölte a tengeri szörnyet, feldarabolta tes- 
tét, és ebből teremtette meg a kozmoszt. Az ember - néha még emberáldozat for- 
májában is - ezt a véráldozatot ismétli meg, valahányszor falvat, templomot vagy 
akár csak egyetlen házat épít. Az imitatio dei lehetséges következményei elég vilá- 
gosan megmutatkoznak sok primitív nép mitológiájában és rítusaiban. Csak 
egyetlen példa: az ősültetvényes mítoszai szerint az ember egy ősi gyilkosság ré- 
vén lett az, ami ma - vagyis halandó, szexualitásra és munkára ítélt lény. Az idők 
kezdetén gyakran valamely isteni lény, asszony vagy leány, néha akár gyermek 
vagy férfi is megölette magát, hogy testéből gyökérgumó vagy gyümölcsfa nőhes- 
sen ki. Ez az első gyilkosság gyökeresen megváltoztatta az emberi létezés módját. 
Az isteni lény feláldozásával kezdődött a harc a táplálkozásért, innen eredt a halál 
végzete, és ezáltal a szexualitás is, mint az egyetlen eszköz, amellyel biztosítani le- 
het az élet folytatását. A feláldozott istenség teste táplálékká alakult át, lelke a föld 
szállott, ahol megalapította a holtak birodalmát. Ad. E. Jensen jelentékeny könyvet 





" J. P. Harrington, idézi Lévy-Bruhl, id. mG, 165. o. 92. 

szentelt ennek az istentípusnak, amelyet dema-istenségnek nevez és igen meggyő- 
zően mutatja ki, hogy az ember miközben táplálkozik vagy meghal, a dema létezé- 
séből részesül." 

Mindezen ősültetvényes népek szemében óriási jelentősége van a jelenlegi em- 
beri berendezkedést megalapozó őseredeti esemény időszakonkénti felidézésének. 
Vallási életük egyetlen emlékezés, emlékünnep. A rítusok révén (tehát az őseredeti 
gyilkosság megismétlésén keresztül) újból és újból felélesztik a mitikus eseményre 
való emlékezést. 

Óvakodni kell attól, hogy feledésbe merüljön, mi ment végbe az idők kezdetén. 
A felejtés nagy bűn. A fiatal lány, aki az első menstruáció alkalmából három napig 
egy sötét kunyhóban marad és senkihez nem szól, azt a mitikus helyzetet utánoz- 
za, melyben a megölt leány holddá változott, és három napig a sötétben időzött. 
Ha megsérti a hallgatás tabuját és beszél, az ősesemény elfelejtésének bűnét követi 
el. A személyes emlékezés nem játszik szerepet: csak a mitikus eseményre való 
emlékezés számít, mert csak ez teremtő jellegű, ennélfogva emlékezésre érdemes. 
A mítoszban az igazi történelem, a conditio humana történelme hagyományozódik 
át. A mítosz tehát tartalmazza mindenfajta viselkedés alapelveit és példáit. 

A kultúrának ebben a szakaszában jelentkezik a rituális kannibalizmus. A kan- 
nibálban mintegy metafizikai törekvés figyelhető meg: nem szabad megfeledkezni 
mindarról, ami az idők kezdetén megtörtént. Volhardt és Jensen ezt igen világosan 
kimutatták : a sertések révén, amelyeket az ünnepek során elpusztítanak és felfal- 
nak, az első bimbótermések révén, éppúgy isten testéből esznek, mint a kannibál 
lakomákon. A disznóáldozat, a fejvadászat és a kannibalizmus szoros szimbolikus 
összefüggésben áll a gumó- vagy a kókuszdiószürettel. 

Volhardt érdeme", hogy megmutatta az emberevés vallásos értelmét és egyúttal 
a kannibálok emberi felelősségét is. A tápláléknövény nem a természet adománya; 
gyilkosság eredménye, mert az idők hajnalán gyilkosság hozta világra. Az ember- 
vadászatot, az emberáldozatot, a kannibalizmust és az összes többit az ember 
azért vállalta magára, hogy megvédhesse a növények életét. Volhardt joggal emel- 
te ki több alkalommal is, hogy a kannibál felelősséget vállal a világért. A kanniba- 
lizmus nem a primitív emberre jellemző , természetes" viselkedés (nem is a leg- 
ősibb kultúrfokon jelent meg), hanem már a kultúrában gyökeredző, az élet vallá- 
sos szemléletén alapuló viselkedés. Ahhoz, hogy a növényvilág fennmaradhasson, 
az embernek ölnie kell és meg kell öletnie magát, vállalnia kell a szexualitást, egé- 
szen annak legszélső határáig, az orgiáig. Egy abesszin dal ki is mondja ezt: , Aki 
még nem szült, szüljön, aki még nem ölt, öljön!" Mindkét nem arra ítéltetett, hogy 
eleget tegyen rendeltetésének. 

Mielőtt elítélnénk a kannibalizmust, gondoljunk mindig arra, hogy azt isteni lé- 
nyek szentesítik. Azért teszik ezt, hogy az embereknek a kozmoszban lehetővé te- 
gyék a felelősségvállalást és hogy gondoskodásuk folytán a növényi élet fennma- 
radhasson. Vallási felelősségről van tehát szó. Mint az uitoto-kannibálok mondják: 





"Ad. E. Jensen: Das religiöse Weltbild einer frühen Kultur, Stuttgart 1948. A dema szó az új-guineai 
marindandimoktól származik. 


"E. Volhardt: Kannibalismus, Stuttgart 1939. Vö. Eliade: Le Mythe du Bon Sauvage ou les prestiges 
du T'Origine, in: La Nouvelle NRF, 1955. augusztus. 

„Hagyományaink mindig elevenen élnek, még akkor is, ha nem táncolunk. Csak azért dol- 
gozunk, hogy táncolhassunk.” 

A táncokban megismétlik az összes mitikus eseményt, tehát az első gyilkossá- 
got is, amelyből az emberevés származott. 

Ezzel a példával arra akartunk rámutatni, hogy a primitív népek és a régi keleti 
kultúrák az imitatio deit nem idillikusan fogták fel, hanem szörnyű emberi felelős- 
ségként. Aki „vadnak” ítél meg valamilyen társadalmat, nem hagyhatja figyelmen 
kívül, hogy még a legbarbárabb cselekedetek, a legkifogásolhatóbb viselkedésmó- 
dok is mindig emberfeletti, isteni mintákat követtek. Hogy milyen torzulások és 
félreértések vezettek ahhoz, hogy azután bizonyos vallásos viselkedésmódok ki- 
üresedtek és tévútra siklottak, az egy egészen más probléma, amelyet itt nem kívá- 
nunk érinteni. Számunkra csak az a fontos, hogy világosan lássuk: a vallásos em- 
ber még akkor is isteneit szándékozott utánozni, amikor olyan cselekedetekre ra- 
gadtatta magát, amelyek már az őrültség, a szégyen és a bűnözés határát súrolták. 


Szent történelem, történelem, historicizmus 


Szögezzük le újból: a vallásos ember kétfajta időt ismer, a profán és a szent időt; 
a múló időtartamot és , az örökkévalóságok sorát", s ez utóbbi a szent naptárt al- 
kotó ünnepeken újból elérhető. A kalendárium liturgikus ideje zárt körben zajlik. 
Az év kozmikus ideje ez, amelyet „az istenek művei szentelnek meg”. Mivel pedig 
a legnagyobb szabású isteni műnek a világ megteremtése számít, ezért a kozmo- 
gónia ünnepe sok vallásban játszik fontos szerepet. Az új év a teremtés első napjá- 
val esik egybe. Az év a kozmosz időbeli dimenziója. Ha elmúlik egy év, ezt mond- 
ják: , Elmúlt a világ." 

Minden új év kezdetén megismétlik a kozmogóniát; újból megteremtik a vilá- 
got, és ezzel , megteremtik" az időt is; amikor , újból elkezdik", újjáélesztik. A vi- 
lág teremtésének mítosza ezért minden , teremtés" és minden , építés" mintája; 
ezért használják rituális gyógyítóeszközként is. Amikor szimbolikusan a teremtés 
kortársaivá válunk, visszanyerjük az őseredeti gazdagságot. A beteg azért válik 
egészségessé, mert a világ töretlen energiakészletéből új életet merít. 

A vallási ünnep valamilyen őseredeti esemény, , szent történelem" megjeleníté- 
se, amelyben a cselekvő személyek istenek és félistenek. A , szent történelmet" a 
mítoszokban beszélik el. Az ünnep résztvevői tehát az istenek és a félisteni lények 
kortársaivá válnak. Az istenek jelenléte és tevékenysége által megszentelt kezdeti 
időben élnek. A szent kalendárium időről időre újjáéleszti az időt, amikor az ere- 
det idejével, az , erős" és , tiszta" idővel azonosítja. Az ünnep vallásos élménye, a 
szakrálisban való részvétel az embereknek lehetővé teszi, hogy újból és újból az is- 
tenek jelenlétében éljenek. Ezért van oly nagy jelentősége a mítoszoknak minden 
Mózes előtti vallásban; a mítoszok az istenek gesztáit beszélik el, és ezek a geszták 
minden emberi tevékenység példaképei. A vallásos ember annyira él az eredet 
idejében, a mitikus időben, amennyire isteneit utánozza. Másként kifejezve: „ki- 
lép" a profán tartamból, és rálel egy , mozdulatlan" időre, az , örökkévalóságra" . 

A primitív társadalmak vallásos embere számára a mítoszok alkotják , a szent 
történelmet"; ezért nem szabad megfeledkeznie róluk. Amikor a primitív ember 
újból jelenvalóvá teszi a mítoszokat, közel kerül isteneihez és a szentség részesévé 
válik. Vannak azonban „tragikus isteni történetek is”, és az ember nagy felelőssé- 
get vállal magára önmaga és a természet előtt, amikor azokat időről időre ismét 
megjeleníti. A rituális kannibalizmus például egy tragikus vallási koncepció kö- 
vetkezménye. 


Foglaljuk össze az eddigieket. Mítoszainak újbóli megjelenítésével a vallásos 
ember közel akar jutni az istenekhez, és részesévé akar válni a létnek; az isteni 
minták utánzásában szentség utáni vágya és egyúttal ontológiai honvágya fejező- 
dik ki. 

A primitív és ősi vallásokban az isteni tettek örökös megismétlése imitatio dei- 
nek bizonyul. A szent kalendárium minden évben ugyanazokat az ünnepeket, 
ugyanazon mitikus események emlékünnepeit tartalmazza. Alapjában véve korlá- 
tozott számú isteni tett „örök visszatérésé”-ről van szó, és ez nemcsak a primitív 
vallásokban van így, hanem valamennyi többiben is. Az ünnepi kalendárium min- 
denütt ugyanazon kezdeti szituációk periodikus visszatéréséből áll össze. A vallá- 
sos ember számára ugyanazon mitikus események újbóli megjelenítése minden re- 
mények legnagyobbika; mert minden jelenvalóvá tétellel ismét lehetősége nyílik 
rá, hogy létezését átalakítsa és az isteni mintához hasonítsa. A primitív és az ősi 
társadalmak vallásos embere számára a példaszerű cselekedetek örökös megis- 
métléséből, ugyanazon, az istenek által megszentelt mitikus eredetidőkkel való 
örök találkozásból korántsem következik valamiféle pesszimista életszemlélet; el- 
lenkezőleg, az ő szemében éppen ez és a valóság forrásaihoz való , örökös vissza- 
térés" menti meg az emberi létezést a semmitől és a haláltól. 

Alapvetően megváltozik ez a távlat, mihelyt a kozmikus vallásosság értelme el- 
homályosul. Ez akkor történik, amikor a fejlettebb társadalmakban a szellemi elit 
egyre inkább eltávolodik a hagyományos vallás „mintáitól”. Az idő periodikus 
megszentelése jelentés nélkülivé és fölöslegessé válik. Az istenek már nem a koz- 
mikus ritmus révén érhetők el. Feledésbe merül a példaszerű cselekedetek megis- 
métlésének vallási jelentősége. A vallási tartalmában kiüresedett ismétlés azonban 
szükségképpen pesszimista létszemlélethez vezet. A ciklikus idő, amely már nem 
vezet vissza valamilyen kezdeti helyzethez, az istenek titokzatos jelenvalóságához, 
tehát a deszakralizált ciklikus idő rémületes kilátással kecsegtet: olyan körré válik, 
amely szakadatlanul önmagába tér vissza, örökösen önmagát ismétli. 

Ez történt Indiában, ahol a kozmikus ciklusok tana (yuga) gazdag fejlődésen 
ment keresztül. A teljes ciklus, a mahâyuga tizenkétezer évig tart. , Megszűnésbe", 
pralayába , torkollik", amely különösen radikálisan ismétlődik meg az ezredik 
ciklus végén (mahápralaya, „a nagy megszűnés”). A példaadó séma: teremtés — 
rombolás - teremtés stb. ugyanis a végtelenségig folytatódik. Egy maháyuga tizen- 
kétezer éve , isteni évnek" számított, amelyek mindegyike háromszázhatvan évig 
tartott, és ennek alapján egyetlen kozmikus ciklus összesen 4 320 000 évet alkotott. 
Ezer ilyen maháyuga alkot egy kalpát (, forma"), tizennégy kalpa egy manvantárát 
(így nevezték, mert feltételezték, hogy minden manvantára felett egy Manu - a mi- 
tikus királyős - uralkodik). Egyik kalpa egy nap Bráhma életében, egy második 

egy éjszaka. Száz ilyen Brâhma-” év”, tehát 311 ezer milliárd emberév alkotja isten 
életét. Az idő azonban még Brâhma életének ezzel a jelentős időtartamával sem 
merül ki, mert az istenek nem örökkévalóak, és a kozmikus teremtések és rombo- 
lások a végtelenségig követik egymást." 

Ez az igazi „örök visszatérés”, a kozmikus alapritmus periodikus rombolással 
és újrateremtéssel történő örök megismétlődése. Ez a ,kozmoszévről" alkotott ősi 
elképzelés, megfosztva azonban vallási tartalmától. A yugáról szóló tant a szellemi 
elit dolgozta ki, és amikor összindiai doktrínává vált, rémületes voltát nem ismerte 
fel valamennyi indiai népréteg. Főleg a vallási és filozófiai elitet töltötte el kétség- 
beesés a végtelenségig ismétlődő ciklikus idő láttán. Ebből az örök visszatérésből 
ugyanis az indiai gondolkodás számára a karma általi létezéshez való örök vissza- 
térés, vagyis az általános oksági törvény uralma következett. Másfelől meg az idő 
a kozmikus illúzióval volt homológ (maya), és a létezésbe való örök visszatérés, a 
szenvedés és a rabság korlátlan továbbfolytatódását jelentette. Az egyetlen remény 
- e vallási és filozófiai elitek számára - az újjá nem születés lehetett, a karma meg- 
szüntetése, más szavakkal a végérvényes felszabadulás (moksna), amely magába 
foglalta akozmosz meghaladását." 

A görögök is ismerték az örök visszatérés mítoszát, és a későbbi korok filozófu- 
sai újból és újból kiterjesztették a körkörös idő fogalmát. H. Ch. Puech jó összefog- 
lalásából idézünk: 


„A híres platóni meghatározás szerint az idő, amely az égi szférák átalakulását hatá- 
rozza meg és méri, a mozdulatlan örökkévalóság mozgó képe, amely örökkévalóságot körkörös 
mozgásában utánozza. Következésképpen az egész kozmikus kifejlés éppúgy, mint a nemzés és 
feloszlás világának, a mi világunknak tartama körkörösen vagy ciklusok korlátlan sorában for- 
málódik, amelyekben ugyanaz a valóság keletkezik, múlik el és keletkezik újra meghatározott 
törvény szerint. Nemcsak ugyanakkora összegű létet tartalmaznak, amelyből semmi sem megy 
veszendőbe és semmi új nem jön hozzá, hanem az ókor végének bizonyos gondolkodói — pitago- 
reusok, sztoikusok, platonikusok — még azt is feltételezték, hogy minden ilyen időciklus, ajón 
vagy aeva, belsejében ugyanazok a helyzetek térnek vissza, Ez a transzcenzus egyébként a „sze- 
rencsés pillanat" (kshana), tehát egyfajta szent idő révén sikerül, amely lehetővé teszi „az idő- 
ből való kilépést"; amelyek már korábbi ciklusokban is jelentkeztek és a későbbiekben újból je- 
lentkezni fognak. Egyetlen eset sem egyedi, nem egyszer történik (például Szókratész elítélése 
és halála), hanem már megtörtént és állandóan meg fog történni. A kör minden önmagába való 
visszatérésekor ugyanazok az egyének jelentek, jelennek meg és fognak megjelenni. A kozmikus 

idő ismétlődés és anaküklószisz, örök visszatérés.” " 


Az örök visszatérésre vonatkozó ősi és régi keleti vallásokhoz és az Indiában és 
Görögországban kialakult mitikus, filozófiai elképzelésekhez képest a zsidóság 
alapvető újdonságot hozott. A zsidóság számára az időnek kezdete és vége van. 
Meghaladják a ciklikus idő eszméjét. Jahve, eltérően más vallások isteneitől, már 
nem a kozmikus, hanem egy megfordíthatatlan történelmi időben nyilvánul meg. 
Jahve egyetlen új megnyilvánulása sem vezethető vissza valamilyen korábbi meg- 
nyilvánulásra. Jeruzsálem pusztulásában Jahvénak népével szembeni haragja feje- 
ződik ki, ez azonban másfajta harag volt, mint az, amelyet Jahve Szamária elpusz- 

Vö., Der Mythos der ewigen Wiederkehr,165. skk.; lásd továbbá Eliade: Images et Symboles. Paris 
1952. 80. skk. 

"Eliade: Images et Symboles, 10. skk. 

""Henri-Chatles Puech: La Gnose et le Temps, Eranos Jahrbuch XX., 1951. 60. skk. 

tításával fejezett ki. Tettei személyes beavatkozások a történő történelembe; mély 
értelmük egyedül az ő népe, az általa kiválasztott nép számára tárul fel. A törté- 
nelmi esemény ezzel új dimenziót nyer: teophániává válik." 

A kereszténység még tovább megy a történelmi idő értékelésében. Amióta Isten 
testté vált, tehát történelmileg meghatározott, emberi létezést öltött, a történelem 
megszentelhetővé lett. 

Az illud tempus, az az idő, amelyet az evangéliumok felidéznek, meghatározott 
történelmi idő: az a korszak, amelyben Pontius Pilátus volt Júdea helytartója, 
azonban ezt az időt Krisztus jelenléte megszenteli. Ha egy mai keresztény részesé- 
vé válik a liturgikus időnek, akkor újból visszakerül „abba az időbe", amelyben 
Krisztus élt, meghalt és feltámadt, ám itt nem mitikus időről van szó, hanem arról 
a korról, amikor Pontius Pilátus volt Júdea helytartója. A szent kalendárium a ke- 
resztény ember számára is újból és újból Krisztus életének ugyanazon eseményeit 
ismétli meg, ezek az események azonban a történelemben és már nem az idők ere- 
detén, , kezdetben" játszódtak le. (Krisztus születésével természetesen a keresz- 
tény ember számára is újból kezdődik az idő, mert az inkarnáció megváltoztatja az 
ember helyzetét a kozmoszban.) A történelem ezáltal Isten világában való jelenléte 
új dimenziójának bizonyult. A történelem szent történelemmé válik, ami, ha miti- 
kus perspektívában is, de a primitív és ősi vallásokban is fellelhető. " 

A kereszténység ezért nem a történelem filozófiájához, hanem a történelem teo- 
lógiájához vezet el. Isten történelmi beavatkozásainak, mindenekelőtt Jézus Krisz- 
tus történelmi személyében való testet öltésének ugyanis történelmi céljuk van: az 
ember üdvözülés. 

Hegel a zsidó-keresztény ideológiához kapcsolódik, és azt az egész egyetemes 
történelemre alkalmazza. Az egyetemes szellem állandóan megnyilatkozik a törté- 
nelmi eseményekben és csak ezekben az eseményekben nyilatkozik meg. A törté- 
nelem így a maga totalitásában válik theophániává; mindannak, ami a történelem- 
ben megesett, azért kellett épp így megesnie, mert így akarta az egyetemes szel- 
lem. Ezzel megnyílt az út a 20. század különböző historicista filozófiái előtt. S itt 
végződik a mi vizsgálódásunk, mert az idő és a történelem mindezen újjáértékelé- 
sei már a filozófiatörténet tárgyai. Még csak annyit kell elmondanunk, hogy a his- 
torizmus a kereszténység bomlásterméke: döntő jelentőséget tulajdonít a történel- 
mi eseménynek (ez keresztény eredetű gondolat), ám csak olyan mértékben, 
amely egyébként teljesen lehetetlennek tartja, hogy abban bármifajta szoteriológi- 
ai, történelemfeletti értelem nyilatkozzék meg." 

A historizmus és az egzisztencialista filozófiák időfogalmairól talán még az 
alábbit kell megjegyeznünk: noha már nem , körnek" képzelik el, az idő ezekben a 
modern filozófiákban is ugyanazt a rémületes aspektusát tárja elénk, mint az örök 
visszatérés indiai és görög filozófiáiban. Végérvényesen deszakralizálva, az idő 
annak az ingadozó és elenyésző időköznek mutatkozik, amely feltartóztathatatla- 
nul a halálhoz vezet. 





‘Der Mythos der ewigen Wiederkehr, 149, skk.; a történelem értékeléséről a zsidóságnál, különösen 
a prófétáknál. 

"Vö. Eliade: Images et Symboles, 222. skk. 

"A historizmus nehézségeiről lásd Der Mythos der ewigen Wiederkehr, 210. skk. 

III. TERMÉSZETI SZENTSÉG ÉS 
KOZMIKUS VALLÁS 


A vallásos ember számára a természet sohasem pusztán csak , természetes": 
mindig vallásos jelentőséggel telített. Ezt könnyű megérteni, hiszen a kozmosz is- 
teni alkotás: a világ isten kezéből keletkezett, és ezért egyszer s mindenkorra meg 
van szentelve. Nem csupán az istenektől közvetlenül kölcsönzött szentségről van 
itt szó, mint például valamely hely vagy tárgy esetében, amelyet az isteni jelenlét 
szentelt meg. Az istenek ennél többet tettek: a szentség különböző modalitásait 
már a világ és a kozmikus jelenségek szerkezetében kinyilvánították. 

A világ olyan, hogy a vallásos ember, miközben szemléli, felfedezi a szentség és 
ezáltal a lét különféle megjelenési formáit. Mindenekelőtt: a világ létezik, van és 
szerkezete van; nem káosz, hanem kozmosz; ezáltal teremtménynek, az istenek 
művének bizonyul. Ez az isteni mű bizonyos fokig mindig áttetsző, önmagától 
fedi fel a szentség sokféle jellegét. Az égben közvetlenül és , természetesen" nyil- 
vánul meg a végtelen távolság, isten transzcendenciája. A föld éppígy , áttetsző" : 
tápláló anyának mutatkozik. A kozmosz ritmusában rend, harmónia, állandóság, 
termékenység tárul fel. A kozmosz, mint egész, az egyszerre valóságos, eleven és 
szent organizmus: a lét és a szentség modalitásai nyilvánulnak meg benne. Az on- 
tophánia egybeesik a hierophániával. 

Ebben a fejezetben azt próbáljuk megérteni, a vallásos ember szemében minek 
is látszik a világ, pontosabban: miként nyilvánul meg a szakralitás a világ struktú- 
ráiban. A vallásos ember számára a , természetfeletti" elválaszthatatlanul össze- 
kapcsolódik a , természettel", hiszen a természetben mindig valami olyasmi feje- 
ződik ki, ami túlhalad rajta. Említettük már, hogy valamely szent követ azért tisz- 
telnek, mert az szent, és nem azért, mert kő. A kő létmódjában megnyilvánuló 
szakralitás a kő valódi lényege. Téves lenne ezért itt 19. századi értelemben „natu- 
rizmusról" vagy , természetvallásról" beszélnünk, mert a világ , természeti" olda- 
lain keresztül a vallásos ember „a természetfelettit" ragadja meg. 


Égi szentség és égi istenek 


Már az égbolt puszta szemlélete is vallásos élményt vált ki. Az ég végtelennek, 
transzcendensnek mutatkozik. „Egészen más”, vagyis valami egészen más, mint a 
parányi ember és annak élettere. A transzcendencia már akkor feltárul az ember 
előtt, amikor tudatosul benne a végtelen magasság. A , legmagasabb" fogalma ön- 
kéntelenül is az istenség attribútumává válik. Az ember számára hozzáférhetetlen 
magasságok, a sziderikus zónák, a transzcendencia, az abszolút valóság és örökké- 
valóság dicsfényébe öltöznek. Itt lakoznak az istenek, oda jutottak — bizonyos fel- 
emelkedési rítusok révén - a kiválasztottak, oda emelkednek föl - egyes vallások 

képzetei szerint - a holtak lelkei. „A legeslegmagasabbhoz” az ember, mint olyan 
nem érhet fel; ez a hely az emberfeletti hatalmaknak és lényeknek van fenntartva. 
Aki valamilyen szentség lépcsőfokain, a rituális létrán felemelkedik az égbe, az 
többé már nem ember. Így vagy úgy az istenek berendezkedésének részese. 

Nem logikus, racionális folyamatról van itt szó. , A magasság", a földöntúli, a 
végtelen transzcendens kategóriája az egész embernek - értelmének éppúgy, mint 
lelkének - nyilatkozik meg. Az ember átfogóan ébred önmaga tudatára. Az éggel 
szemben felfedezi az isteni összemérhetetlenséget és a kozmoszban saját helyzetét 
is. Mert az ég már létmódjánál fogva a transzcendenciát, a hatalmat, az örökkéva- 
lóságot fedi fel. Létezése abszolút, mert magas, végtelen, örökkévaló, hatalmas. 

Erre gondoltunk, mikor az imént azt mondottuk, hogy az istenek a szentség kü- 
lönböző modalitásait már a világ szerkezetében kinyilvánították. A kozmosz - az 
istenek példaszerű műve úgy van , megszerkesztve", hogy az isteni transzcenden- 
cia vallásos érzését már az ég puszta létezése előhívja. Mivel pedig az ég létezése 
abszolút, sok primitív nép legmagasabb istenét olyan nevekkel illeti, amelyek tu- 
lajdonképpen a magasságot, az égboltot vagy az időjárási jelenségeket jelölik, vagy 
egyszerűen , az ég tulajdonosainak", , égi lakóknak" nevezik őket. 

A maorik legmagasabb istenségét Ihónak hívják, és az ihó szó , magasat", , szen- 
tet" jelent. Uvoluvu, az akposso-négerek legfőbb istene azt jelenti, „ami fent van”, 
a felső régiókban. A tűzföldi selknamoknál istent „az ég lakójának” vagy „aki az 
égben van”-nak nevezik. Puluga, az andamanok legfőbb lénye az égben lakik; 
hangja az égzengés, lélegzése a szél; dühének jele a vihar, és a villámmal az embe- 
reket bünteti, akik megszegik parancsait. A Rabszolgaparton élő jorubák istenét 
Oloru-nak nevezik, ami szó szerint „az ég birtokosát" jelenti. A szamojédek Num- 
ot tisztelik, egy olyan istent, aki magasabban lakik az égnél, és akinek a neve 
„eget” jelent. A korjákoknál a legfőbb istenséget „a fentinek”, „a magasságok mes- 
terének”, „annak, aki van”-nak nevezik. Az ainuk úgy ismerik őt, mint „a világok 
isteni teremtőjét", de úgy is, mint Kamui-t, mint , eget". S könnyen folytathatnánk 
a sort." 

E megjelölésekkel találkozunk a történelem során jelentősebb szerepet játszó, 
kulturálisan fejlettebb népek vallásaiban is. A legfőbb isten mongol neve Tengri, 
„ég”. A kínai Tien egyszerre jelent , eget" és „égi istent". Az istenségre alkotott su- 
mer kifejezés, Dimgir eredetileg egy égi jelenséget jelölt, azt, ami , világos, ragyo- 
gó". A babilóniai Anu-ban az , ég" fogalom is kifejeződik. Az indogermán legfőbb 
isten, Dienus egyszerre jelenti az égi jelenést és a szentet. (Vö. din: , ragyogni", 
„nap”; dyaus: , ég", „nap”; Dyaus, az indiai égisten). Zeusz és Jupiter még nevük- 
ben is őrzik az ég szentségére való emlékezést. A kelta Taranis (taran: égzengés 
szóból), a baltikumi Perkűnas (villám) és az ősszláv Pemn (vö. a lengyel piorun, 
villám szóval) különösen világosan mutatják az égi istenek későbbi átalakulását 
viharistenségekké." 

Nem , naturizmusról" van itt szó. Az égi istent nem az éggel azonosítják, hiszen 
mint a kozmosz teremtője, ő teremtette meg az eget is. Ezért nevezik , alkotónak" , 
, mindenhatónak", , úrnak", „legfőbbnek”, , atyának" stb. Az égi isten személy, és 
nem égi jelenség. Ám az égben lakik, és időjárási jelenségekben, égzengésben, vil- 





-Példák és irodalom in: Eliade: Die Religionen und das Heilige, 61-97. o. 
"Lásd ehhez Die Religionen und das Heilige, 88. skk.; 109. skk. 

lámban, viharban, meteorokban nyilatkozik meg. A kozmosz bizonyos kiváltságos 
struktúrái - az ég, a légkör - a legfőbb lény kedvenc epiphániái; jelenléte abban 
nyilvánul meg, ami különösen a sajátja, a végtelen égtér fenségében, a vihar ideg- 
borzolásában. 


A messzi isten 


Az uránikus struktúrájú legfőbb istenségek története az egész emberiség vallás- 
történetének megértése szempontjából is nagy jelentőségű. Nem tudjuk néhány ol- 
dalon megírni ezt a történetet", ám legalább egy dologra mégis szeretnénk utalni, 
melyet különösen fontosnak tartunk: az uránikus struktúrájú legfőbb lények több- 
nyire eltűnnek a kultuszból. 

„Eltávolodnak” az emberektől, visszahúzódnak az égbe, és dei otiosivá válnak. 
Azt mondhatnánk, hogy a kozmosz, az élet és az ember megteremtése után ezek 
az istenek bizonyos fokig , fáradtnak" érzik magukat, mintha a teremtés óriási 
munkája túlzottan igénybe vette volna erőiket. Visszahúzódnak az égbe, és a föl- 
dön hátrahagyják fiukat, vagy valamilyen demiurgost, aki befejezi a teremtés mű- 
vét. Helyüket fokozatosan más isteni alakok, a mitikus ősök, az anyaistenségek, a 
termékenység istene foglalják el. A viharisten uránikus struktúrájú marad, de már 
nem ő a legfőbb teremtő isten; csak a föld megtermékenyítésében vesz részt, néha 
csupán társnőjének, a Földanyának a segítője. Az uránikus struktúrájú legfőbb 
lény eredeti rangját csak a pásztornépek között őrzi meg. 

Különleges helyre csak azokban a vallásokban tesz szert, amelyek tendenciájuk- 
ban egyistenhívők (Ahura-Mazdá), vagy kifejezetten monoteisták (Jahve, Allah). 

A legfőbb isten , eltávolodásának" jelensége már ősi kultúrszinten is kimutatha- 
tó. Az ausztráliai kulinoknál a legfőbb lény, Bundjil teremtette meg, a világmin- 
denséget, az állatokat, a fákat és az embert, de aztán fiát a földre, lányát az égbe 
helyezte, ő maga pedig visszavonult a világtól. Mint , úr" a felhő felett trónol nagy 
karddal a kezében. Puluga, az andamanok legfőbb lénye a világ és az első ember 
megteremtése után visszavonul. Az , eltávolodás" titkának a kultusz szinte teljes 
hiánya felel meg. Nincsenek sem áldozatok, sem kérések, sem köszönetnyilvánítá- 
sok, csupán néhány vallási szokás, amelyekben tovább él az emlékezés Pulugára, 
mint például , a szent hallgatás", amelybe szerencsés vadászat után falujukba visz- 
szatérve a vadászok burkolóznak. 

A selknamok , égi lakója", ,égben levője" örökkévaló, mindentudó, mindenha- 
tó, teremtő - ám a teremtést a mitikus ősök viszik végbe, akiket a legfőbb isten te- 
remtett meg, mielőtt visszavonult a csillagok fölé. Ez az isten most az emberektől 
elkülönülve él, és közömbös a világ dolgai iránt. Nincsenek képei, nincsenek pap- 
jai. Csak betegség esetén könyörögnek hozzá: , Te, ki fent vagy, ne vedd el a gyerme- 
kemet, ő még oly kicsiny!" Áldozni csak zivatarok esetén áldoznak neki. 





"Az elemről vö. Die Religionen und das Heilige, 61-146. o. Mindenekelőtt azonban R. Pettazzoni; 
Dia, Róma 1921; Uo.: L'onniscienza di Dio, Torino 1955; Wilhelm Schmidt: Ursprung det Gottes- 
idee, I-XII. Münster 1926-1955. 

-Martin Gusinde: Das höchste Wesen bei den Selknam auf Feuerland, Festschrift W. Schmidt. 

Ugyanez a helyzet a legtöbb afrikai népnél. A nagy égi isten, a legfőbb lény, a 
teremtő és mindenható csak jelentéktelen szerepet játszik a nép vallási életében. 
Túl messzi van, vagy túl jó ahhoz, hogy valódi kultuszra lenne igénye, és csak a 
legnagyobb szükséghelyzetben hívják. Olorun („az ég birtokosa"), a jorubák égi is- 
tene például az általa megkezdett világteremtés befejezését és a kormányzást egy 
alacsonyabb rendű istenre, Obatalára ruházta át. Ő maga egyszer s mindenkorra 
visszavonult a földi és emberi ügyektől, nincs sem temploma, sem szobra, sem 
papja. Szerencsétlenségek alkalmából, mint végső oltalmazót mégis őt hívják. 

Ndyambi, a hererók legfőbb istene is visszavonult az égbe, és az emberiséget 
alacsonyabb rendű istenségekre hagyta. „Miért kellene áldoznunk neki? - magya- 
rázza egy bennszülött —, nincs tőle félnivalónk, mert halottainkkal ellentétben (ha- 
lottaink szellemével), nem tesz nekünk semmi rosszat."" A tumbukák legfőbb lé- 
nye túl nagy ahhoz, „hogy az emberek megszokott ügyei iránt érdeklődjék". 
Ugyanezzel a helyzettel találkozunk a csi nyelvet beszélő négereknél, Nyugat-Af- 
rikában. Istenüknek, Njankupon-nak nincs kultusza, tisztelettel nem adóznak 
neki, kivéve néhány ritka esetet. Csak nagy éhínség, járványok esetén, heves viha- 
rok után kérdezik meg az emberek, mivel bántották meg. Dzingbé-aldus-t (a , min- 
denható atyát"), az evékli legfőbb lényét csak szárazság során szólítják meg: , Ó 
ég, akinek köszönettel tartozunk, nagy a szárazság; tedd, hogy essen, hogy a föld újból friss 
legyen, és a mezők teremjenek!" A legfőbb lény eltávolodása és passzivitása gyönyö- 
rűen fejeződik ki a kelet-afrikai gyriamák egyik mondásában: , Mulungu (isten) fent 
van, az ősök lent vannak!" A bantuk ezt mondják: „Miután isten megteremtette az em- 
bert, egyáltalán nem foglalkozott vele." Éppúgy a negrillek liv is: , Isten eltávolodott 
tőlünk!" Az egyenlítői Afrika prérijein élő fang népek vallásos filozófiájukat a kö- 
vetkező dalban foglalják össze : 


Isten (nzáma) fent van, az ember lent van. Isten Isten, az ember ember. 
Mindenki önmagáért, mindenki 


a maga házában." 


Nem kell szaporítanunk a példákat. Úgy látszik, mindezekben a primitív vallá- 
sokban a legfőbb lény elvesztette vallási aktualitását; a kultuszokból hiányzik és a 
mítoszban egyre távolabb húzódik vissza az emberektől, míg csak deus otiosusszá 
nem lesz. Ám még emlékeznek rá, és mint végső instanciát őt hívják, amikor már 
hiába fordultak a többi istenhez és istennőhöz, ősökhöz és démonokhoz. Az orao- 
noknál ez így fejeződik ki: , Mindent megpróbáltunk, de téged még segítségül hív- 
hatunk!" Fehér kakast áldoznak neki, és felkiáltanak: „Ó, Isten, te vagy a teremtőnk! 
Légy részvéttel irántunk!" 





Wien 1928. 269-274. o. 

“Vö. Frazer: The Worship of Nature, L, London 1926. 150 skk. 
“Uo. 185. o. 

I. Spieth: Die Religion der Eweer, Göttingen-Leipzig 1911, 46 skk. 
=== Mgr. Le Roy: La religion des primitifs, 7. kiad. Paris 1925, 184. o. 
JP]. Trilles: Les Pygmées de la Foret équatoriale, Paris 1932, 74. o. 
Uo. 77. o. 


"Frazer, id. mű, 631. o. 

Az élet vallásos élménye 


„Isten eltávolodásában" valójában az fejeződik ki, hogy az ember egyre na- 
gyobb érdeklődést tanúsít saját vallási, kulturális és gazdasági felfedezései iránt. 
Mihelyt a primitív embert az élet hierophániái kezdik érdekelni, mihelyt felfedezi 
a termékeny föld szentségét, és , konkrétabb" (testi, sőt orgiasztikus) vallásos él- 
mények kezdik izgatni, eltávolodik a transzcendens égi istentől. A földművelés 
felfedezése a primitív ember számára nemcsak a gazdaságban jelentett radikális 
változást, hanem mindenekelőtt a szakrális rendben. Új vallási hatalmak, a szexu- 
alitás, a termékenység, a nő és a föld mitológiája kerülnek előtérbe. 

Konkrétabbá válik a vallásos élmény, vagyis szorosabban kapcsolódik az élet- 
hez. A nagy anyaistennők és termékenységszellemek egyszerűen dinamikusabbak 
és „elérhetőbbek” az ember számára, mint amilyen maga a teremtő isten. 

Mégis láttuk, hogy a legnagyobb szükségben, amikor minden egyébbel hiába 
próbálkoztak, különösen pedig valamilyen az égből származó szerencsétlenség — 
szárazság, vihar, pestis — során, őket árra, hogy újból megtérjenek Jahvéhoz. „És 
kiáltanak az Úrhoz és azt mondják: vétkeztünk, mert elhagytuk az Urat és szolgáltunk a 
baálin és az astarót bálványoknak. Most azért szabadíts meg a mi ellenségeink kezéből és 
néked szolgálunk." (I, Sámuel, 12, 10.) 

A zsidók akkor fordultak Jahvéhoz, amikor történelmi katasztrófák törtek rájuk, 
és megsemmisüléssel fenyegették őket; a primitív népeknek kozmikus katasztró- 
fák esetén jutott eszükbe legfőbb lényük. Az égistenhez való visszatérés értelme 
azonban mindkét esetben ugyanaz. Rendkívül kritikus helyzetben, amikor magá- 
nak a közösségnek a léte forog kockán, elhagyják azokat az istenségeket, akik nor- 
mális időszakokban biztosítják és fejlesztik az életet, és visszatérnek a legfőbb is- 
tenhez. 

Ez jelenti a dolog nagy paradoxonát. A primitív népeknél az égistenek helyére 
lépett istenségek (mint Baál és Astarte a zsidóknál) a termékenység, a gazdagság 
és a teljesség istenei voltak, röviden, olyan istenek, akik felemelték és gazdagítot- 
ták mind a kozmikus életet - vegetáció, szántóföld, állatcsordák —, mind az embe- 
ri életet. Ezek az istenek látszólag erősek, hatalmasak voltak. Hiszen vallási aktua- 
litásukat éppen erejüknek, korlátlan életerő-tartalékaiknak és termékenységüknek 
köszönhették. 

És mégis, a primitív népeknek éppúgy, mint a zsidóknak, az az érzésük támadt, 
hogy egyetlen nagy istennő, egyetlen szántó-vető isten sem volt képes őket meg- 
menteni, és valóban kritikus pillanatokban létezésüket biztosítani. Ezek az istenek 
és istennők csak arra voltak képesek, hogy reprodukálják, és bőségesebbé tegyék 
az életet, és ezt is csak normális időkben; kiválóan értettek hozzá, hogy kormá- 
nyozzák a kozmikus ciklust, ahhoz azonban nem, hogy a kozmoszt és az emberi 
társadalmat valamilyen válságtól, a zsidóknál , történelmi" válságtól megmentsék. 

A legfőbb lény helyébe lépett istenségek a legkonkrétabb és legláthatóbb erőket, 
mégpedig az élet erőit egyesítették magukban. Ám éppen emiatt az , előállításra" 
specializálódtak, és hiányoztak belőlük a teremtő istenek kifinomultabb, 
előkelő", , szellemi" erői. Az ember felfedezte az élet szentségét, s felfedezése 

egyre jobban magával sodorta; átadta magát az élet hierophániáinak, és eltávolo- 
dott attól a szakralitástól, amely túlmutatott mindennapi szükségletein. 


Az égszimbólumok továbbélése 


De a csillagtartományok, az égi szimbolizmus, a felemelkedés mítoszai és rítu- 
sai stb. a szent rendben akkor is megőrizték kiemelkedő helyüket, amikor a vallási 
életet már nem az égi istenek uralták. Ami , fent" van, a , magas" továbbra is a 
transzcendens megnyilvánulási formája maradt bármely tetszőleges vallási össze- 
függésben. Eltűnhetett a kultuszból, helyettesíthette más a mitológiában, a vallási 
életben szimbólumai révén még mindig jelen van az ég. Ez az égi szimbolizmus 
viszont sok rítust (felemelkedés, felmászás valamilyen létrán, beavatás, királyság), 
mítoszt (kozmikus fa, kozmikus hegy, oszlopláb, amely összekapcsol földet és 
eget) és legendát (mágikus repülés) ihlet és hordoz. A világ középpontjának szim- 
bolizmusa is rávilágíthat ennek az égi szimbolizmusnak a jelentőségére, mert a 
középpontban" kapcsolódik a föld az éghez, a transzcendencia példaképéhez. 

Azt mondhatnánk, hogy már a kozmosz struktúrája is elevenen tartja a legfőbb 
égi lény emlékét. 

Mintha csak úgy teremtették volna meg az istenek azt a világmindenséget, hogy 
annak tükröznie kell létezésüket, mert semmiféle világ sem lehetséges a függőle- 
ges nélkül, és már egyedül ez a dimenzió is elegendő hozzá, hogy felidézze a 
transzcendenciát. 

Még ezután is, hogy az égi szentség eltűnt a voltaképpeni vallási életből, a 
szimbolizmus révén továbbra is hatott. Üzenetét a vallásos szimbólum akkor is 
közvetíti, ha az emberek tudatosan már nem értik is meg teljes egészében. A szim- 
bólum ugyanis az ember egész lényéhez és nemcsak értelméhez fordul. 


A víz jelképrendszere 


Két okból is előbb kell tárgyalnunk a víz vallási értékelését", mint a földét. Elő- 
ször is azért, mert a víz már a föld előtt létezett. (, Sötétség fedte a szakadékot és Isten 
szelleme a víz felett lebegett" - olvashatjuk a Teremtés Könyvében.) Másodszor azért, 
mert a víz vallási érvényének vizsgálata nyomán könnyebben érthetjük meg a 
szimbólum struktúráját és funkcióját. Márpedig a szimbólum fontos szerepet ját- 
szik az emberiség vallási életében; általa válik a világ „áttetszővé”, s képessé arra, 
hogy , megmutassa" a transzcendenciát. 

A víz lehetőségek összességét szimbolizálja, forrás és kezdet, a létezés vala- 
mennyi lehetőségének tárháza, megelőz minden formát, és hordoz minden terem- 
tést. A teremtés őstérképe a sziget, amely hirtelen , nyilvánul meg" a folyó köze- 
pén. A vízbe merülés viszont a megformálatlanba való visszatérést, a differenciá- 





"A következőkhöz lásd Die Religionen und das Heilige, 217. skk.; Images et Symboles, 199. skk. 

latlan pregzisztens állapothoz való újbóli csatlakozást érzékelteti. A vízből való 
felmerülés a megformálás kozmogóniai aktusát ismétli meg; az elmerülés a far- 
mák feloldódását jelenti. A víz szimbolizmusa ennél fogva mind a halált, mind az 
újjászületést magába foglalja. A vízzel való érintkezés mindig újjáéledést jelent; 
egyrészt azért, mert a feloldódásra , újjászületés" következik, másrészt azért, mert 
az elmerülés termékennyé tesz és megsokszorozza az életerőt. A vízhez kötődő 
kozmogóniáknak antropológiai síkon a hülogenézisek felelnek meg, azok az el- 
képzelések, amelyek szerint az emberi nem a vízből született. A vízözönnek vagy 
kontinensek időszakonkénti elsüllyedésének (Atlantisz-mítoszok) emberi síkon az 
ember „második halála" (az alvilág , nedvessége" és lejmonja) vagy a keresztelők 
által történő beavatáshalál felel meg. A vízben való alámerülés sem kozmogóniai, 
sem antropológiai síkon nem jelent végérvényes megszűnést. Átmeneti visszahul- 
lás ez az alaktalanba, amelyet új teremtés, új élet vagy , új ember" követ, minden- 
kor attól függően, hogy kozmológiai, biológiai vagy szoterológiai motívumról 
van-e szó. „A vízözön" strukturálisan „a keresztvízhez”, a holtaknak tett italáldo- 
zat pedig az újszülöttekért tett megtisztulás-áldozatokhoz hasonlítható, vagy a ri- 
tuális év eleji fürdésekhez, amelyek egészséget és termékenységet kölcsönöznek az 
embernek. 

Bármilyen vallási összefüggésben jelentkezzék is a víz, funkciója mindig ugyan- 
az marad: felbomlasztja, megszünteti a formákat, „lemossa a bűnöket”, megtisztít 
és egyúttal újjáéleszt. 

Rendeltetése az, hogy megelőzze, és újból magába szívja a teremtést, ő azonban 
nem változtathat saját modalitásán, vagyis nem ölthet semmilyen formát. A víz 
mindig virtuális; csíraszerű és lappangó állapotban marad. Mindaz, ami forma, a 
víz fölött nyilvánul meg, eltávolodva tőle. 

Ami ebben a dologban lényeges: mind a víz szakralitása, mind az akvatikus 
kozmogóniák és apokalipszisek szerkezete csak a víz szimbolizmusa révén válhat 
egészen nyilvánvalóvá; ugyanis ez az egyetlen , rendszer", amelyben a számtalan 
hierophánia egyes megnyilvánulásai egyesíthetők." Egyébként ez a törvény érvé- 
nyes minden szimbolizmusra: csak a szimbólumok összessége nyilvánítja ki a hie- 
rophániák különböző jelentéseit. 

A , vízhalál" mély értelmét például csak akkor ragadhatjuk meg, ha ismerjük a 
vízszimbolizmus szerkezetét. 





E jelképrendszerről vö. Die Religionen und das Heilige, 494. skk., különösen 508. skk. 

A keresztség története 


Az egyházatyák figyelembe vették a vízszimbolizmus néhány kereszténység 
előtti és egyetemesnek számító jelentését is, ezeket azonban új, Krisztus történelmi 
létezésére vonatkozó érvénnyel látták el. Tertullianus szemében a víz 


„az isteni lélek első székhelye, aki ezt minden más elemmel szemben előnyben része- 
síti... Elsőként a víz hozott létre eleven lényt, így ne csodálkozzunk rajta, hogy később a víz a 
keresztségben életet képes adni... Régi előjoga révén, amelyben kezdeteitől fogva része volt, 
minden természetes víz a szentségben való megszentelés erejét nyeri el, feltéve, hogy Istent fel- 
kérik erre. Mihelyt elhangzanak az igék, a szentlélek leszáll az égből és a vizek fölött lebeg, ame- 
lyeket termékenységével szentel meg; az így megszentelt vizek maguk is gyógyító erővel telí- 
tődnek...., ami korábban a testet gyógyította, most a lelket gyógyítja; ami egészséget kölcsön- 
zött az időben, üdvösséget kölcsönöz az örökkévalóságban. ..." (De Baptismo, III-V.) 


A vízbe merüléssel meghal „a régi ember”, és egy megújult lény születik belőle. 
Kitűnően fejeződik ez ki Johannes Chrysostomusnál, aki a keresztény szimbolika 
többértékűségéről a következőket írja: 


„A halált és a temetést, az életet és a feltámadást jeleníti meg. A fejünket, mint vala- 
mi sírba, a vízbe merítjük, teljesen alámerítjük és eltemetjük a régi embert; mikor kiszállunk a 
vízből, ezzel új ember jelenik meg." (Homil. in Joh., XXV, 2.) 


Tertullianus és Johannes Chrysostomus értelmezései tehát kiválóan egybevág- 
nak a vízszimbolizmus szerkezetével. Ehhez azonban a víz keresztény értékelése 
vonatkozásában bizonyos új elemek is járulnak a , történelemből", mégpedig a 
szent történelemből. A keresztelés először is úgy értékelődik, mint a víz mélyébe 
való leereszkedés, melynek a tengeri szörnnyel lefolytatott párviadal a célja. En- 
nek az alászállásnak a példaképe Krisztus alámerülése a Jordán folyóba, amely 
egyúttal a halál vizébe való alámerülést is jelentette. Mint Cirill írja: 


„Jób szerint Behemót, a sárkány a vizekben tartózkodott és torkán leeresztette a Jor- 
dán folyót. Mivel a sárkány fejeit le kellett vágni, Jézus, amikor alámerült a vízbe, megkötözte 


az erős szörnyet, hogy erőnk legyen skorpiókon és kígyókon lépkedni." 


Ehhez járul a keresztelésnek a vízözön megismétléseként való értékelése. Justi- 
nus szerint Krisztus, mint új Noé győzedelmesen kelt ki a vizekből, és egy új em- 
beri nem megalapítójává vált. 

A vízözön éppúgy érzékelteti a tenger mélyébe való alászállást, mint a kereszte- 
lést. 


„A vízözön tehát kép volt, amelyet immár a keresztelés egészített ki... Miként Noé 
dacalt a halál tengerével, amely bekebelezte a bűnös emberiséget, úgy lép bele a megkeresztelen- 





-Lásd J. Danielou: Bible et Liturgie c. művének a kommentárját és a szöveget. Paris 1951, 58. Skk. 

dő a keresztelőmedencébe, hagy végső harcba hívja a tengeri kígyót és e harcból győztesként ke- 
rüljön ki.” 


A keresztelés rítusában azonban Krisztus és Ádám között is párhuzamot von- 
nak. Ez az Adám-Krisztus párhuzam már Szent Pál teológiájában is fontos helyet 
kap. 


„A keresztség révén — állítja Tertullianus — az ember visszanyeri hasonlatosságát 
Istennel." (De Bapt., V.) 


Cirill szerint , a kereszténység nemcsak a bűnöktől való megtisztulást és a befogadás 
kegyét, hanem Krisztus szenvedéseinek antitüposzát is jelenti." A megkeresztelendő 
mezítelenségének is egyszerre van rituális és metafizikai jelentősége, mégpedig 
egyrészt azért, mert , a megkeresztelendő Krisztust követve leveti a romlás és a bűn régi 
ruháját — azt a ruhát, amelybe Ádám a bűnbeesés után burkolózott ":, másrészt azért, 
mert visszatér az eredeti bűntelenséghez, Ádám bűnbeesés előtti állapotához. 
„Csoda történt — írja Cirill -—, mindenki szeme láttára mezítelenek voltatok, de nem 
szégyenkeztetek, mert magatokban hordozzátok az első Ádám képét, aki mezíte- 
len volt a Paradicsomban, s nem szégyenkezett. 

Már e néhány idézetből is világos a keresztény újítások értelme: az egyházatyák 
egyfelől megfeleléseket kerestek az Ó- és Újszövetség között, másfelől megmutat- 
ták, miként teljesítette Jézus Izrael népének tett isteni ígéretét. A keresztség szim- 
bolizmusának ezek az újraértékelései azonban nem álltak ellentmondásban a min- 
denütt elterjedt vízszimbolizmussal. Mindent viszontlátunk bennük: számtalan 
hagyományban Noénak és a vízözönnek az özönvíz felel meg, amely valamilyen 
„emberiséget” („társadalmat”) egyetlen ember kivételével megsemmisített, s ez 
egy új emberiség mitikus ősévé vált. , A halál vize" a régi keleti, az ázsiai és az 
óceániai mitológia egyik vezérmotívuma. A víz , öl", mert felold és megszüntet 
minden formát. Ám éppen emiatt , csírákban" gazdag és teremtőképes. A keresz- 
telésbeli mezítelenség szimbolizmusa nem a keresztény-zsidó hagyomány sajátos- 
sága. A rituális mezítelenség csorbítatlanságot és bőséget jelent; a , paradicsom- 
hoz" hozzátartozik a , ruhák" hiánya, az , elhasználtság" (ami egyébként az idő ősi 
képe.) Mindenfajta rituális mezítelenség valamilyen időtlen mintára, paradicsomi 
képre utal. 

A mélység szörnyei sok hagyományban megtalálhatók. Ősök és beavatottak 
szállnak alá a mélység mélyébe, és dacolnak a tengeri szörnyekkel; jellegzetes be- 
avatási próba ez. A vallástörténetben természetesen sok változatával találkozunk. 
A sárkányok néha valamilyen , kincset", a szent, az abszolút valóság érzéki képét 
őrzik ; az őrködő szörny feletti rituális, vagyis beavatási győzelem a halhatatlan- 
ság leküzdésének felel meg." A keresztelés a keresztények számára szentség, mert 
Krisztus vezette be. Ám visszanyúlik a próbatételből (a szörnnyel való harcból) és 
a szimbolikus halálból és feltámadásból (az új ember születéséből) álló beavatási 
rituáléhoz. Ezzel nem azt akarjuk mondani, hogy a zsidóság a szomszéd népek 





J. Danielou: Sacramentum futuri, Paris 1950, 65. o. Paris 1951, 58. skk. 
“J. Danielou: Bible et Liturgie, 61, 55. o. 
"Lásd J. Danielou szövegeit is in: Bible et Liturgie, 56, skk. 126 
"PE mitikus-rituális motívumokról lásd Die Religionen und das Heilige, 239. skk, 323. skk. 

vallásaitól kölcsönözte ezeket a mítoszokat és szimbólumokat. Erre nem is volt 
szükség, mert a zsidóság egy olyan vallási előtörténet és hosszú vallástörténet örö- 
köse, amelyben mindez már létezett. Még csak arra sem volt szükség, hogy egy 
ilyen szimbólumot a maga egészében őrizzen meg. Elegendő volt, hogy a Mózes 
előtti időkből származó képeknek valamely csoportja - akár csak homályosan is - 
tovább éljen, mert ezek a képek bármikor rendkívüli vallási időszerűséget nyer- 
hettek. 


A szimbólumok egyetemessége 


Az őskereszténység némely egyházatyái igen pontosan felismerték, mennyire 
fontos a megfelelés a kereszténység szimbólumai és az emberiség közös szimbó- 
lumkincse között. Azokkal, akik tagadták a holtak feltámadását, Antiokhiai The- 
ophilus azt a jelet (tekméria) szegezi szembe, amelyet isten a nagy kozmikus rit- 
musokban adott tudtul. „Vajon nem támadnak-é fel a magvak és a gyümölcsök?" 
Római Clementinus szerint „a nap és az éj mutatja meg nekünk a feltámadást. Az éjsza- 
ka lenyugszik, a nap felemelkedik; a nap elmúlik, az éjszaka közeledik." 

A keresztény apologéták számára a szimbólumok tele voltak üzenetekkel; koz- 
mikus ritmusok álcájában mutatták meg a szentet. A hit által történő kinyilatkoz- 
tatás nem zúzta szét a kereszténység előtti szimbólumjelentéseket, csupán új érvé- 
nyességet fűzött hozzájuk. Igaz, a keresztények számára ez az új jelentés elhomá- 
lyosította a többit; egyedül ez adta meg a szimbólum értelmét és alakította át azt 
kinyilatkoztatássá. Krisztus feltámadása fontosabb volt, mint a kozmosz életében 
megnyilvánuló , jelek". Mégis, az újjáértékelést bizonyos szempontból a jelkép- 
rendszer szerkezete határozta meg. Szinte azt mondhatnánk, hogy a víz szimbólu- 
ma mély értelmét a kereszténységben hozzákötött új jelentésekben kapta meg. 

A keresztény hit történelmi kinyilatkoztatáshoz kötődik; a keresztények szemé- 
ben istennek a történelmi időben való emberré válása biztosítja a szimbólumok ér- 
vényességét. Az általános vízszimbolizmust azonban a megkeresztelés és szimbo- 
lizmusának történelmi (zsidó-keresztény) értelmezése nem szüntette meg és nem 
is csonkította. Másként kifejezve, a történelem nem képes rá, hogy alapvetően át- 
alakítsa valamilyen ősi szimbolizmus szerkezetét. Szüntelenül új jelentéseket fűz 
hozzá, ám ezek nem rombolják szét a szimbólum struktúráját. 

Mindez érthetővé válik, ha belegondolunk, hogy a vallásos ember számára a vi- 
lágnak mindig természetfeletti súlya van, vagyis hogy benne a szakrális egyik for- 
mája nyilatkozik meg. A kozmosz minden darabja , áttetsző". A rá jellemző lét- 
módban a lét és ezáltal a szent valamilyen sajátos struktúrája érvényesül. A vallá- 
sos ember számára a szakralitás a lét tökéletes megnyilatkozása. A kozmikus szak- 
ralitás megnyilvánulásai bizonyos fokig ősmegnyilvánulások; az emberiség legtá- 
volabbi vallási múltjában történtek és a történelem későbbi újításai nem voltak ké- 
pesek megszüntetni őket. 





"Vö. L. Beirnaert: La dimension mythique dans le saamentalisme chrétien, Eranos Jahrbuch XVII, 
1949, 275. o. 

Terra mater 


Egy indián próféta, az Umatilla törzsből származó Smohalla nem volt hajlandó 
megművelni a földet: , Bűn — mondta — valamennyiünk anyját szántással megsérteni 
vagy megvágni, felszakítani vagy megkaparni". Es hozzáfűzte: 


„Megmúveljem a földet? Vegyek, mondjuk egy kést, és anyám ölébe döfjem? Akkor 
nem venne oda többé halálom pillanatában. Ássak le, és vessem ki a köveket? Kivágjam húsát, 
és fejtsem ki csontjait? Akkor többet nem hatolhatok be testébe, és nem születhetek újjá. Levág- 
jam a füvet és a szénát, és adjam el, hogy meggazdagodjak rajta, mint a fehérek? Hogy is meré- 
szelhetném anyám haját levágni?!" 


Ezek a szavak alig ötven éve hangzottak el, ám eredetük igen messze nyúlik 
vissza. Nem hallgathatjuk őket megindultság nélkül, mert hasonlíthatatlan frisses- 
séggel és spontaneitással nyilvánul meg bennük Földanya képe. 

Ezzel a képpel számtalan formában és változatban a világon mindenütt találko- 
zunk. Itt van például a földközi-tengeri vallások mindenki által ismert Terra ma- 
ter-ja vagy Tellus mater-ja, amely minden lénynek életet ad. 


„Mindenek anyját énekelem - olvashatjuk a homéroszi himnuszban (1. skk.) - a szi- 
lárdat, ő a legősibb, ő táplál mindent a világon.... élelmük, ha kívánod adhatod, elveheted...." 


Az áldozatvivőkben pedig (127. skk.) Aiszkhülosz is dicsőíti a földet, , ki mindent 
szülve fölnevel, s a felnövőktől újra megtermékenyül" . 

Smohalla próféta nem mondja meg nekünk, mi módon születtek meg az embe- 
rek a Földanyából. Az amerikai mítoszok viszont elbeszélik, mi történt kezdetben, 
in illo tempore. Az első emberek bizonyos ideig anyjuk ölében, vagyis a föld mé- 
hében; annak belsejében élték félemberi, fejletlen, embrionális létüket. Legalábbis 
így mondják a lenni lenape vagy delavári indiánok, Pennsylvania korábbi lakói. 
Az ő mítoszaik szerint a teremtő, noha már mindent előkészített számukra a föld 
felszínén, egy ideig még a Földanya testében hagyta az embereket, hogy érlelőd- 
hessenek és még jobban fejlődhessenek. Más amerikai indián mítoszok a régi idők- 
ről beszélnek, amikor a Földanya létrehozta az embereket, miként még ma is te- 
remti a cserjéket és a nádat." 

Általánosan elterjedt hiedelem, hogy az emberek a földből születtek." Az embert 
sok nyelvben , földből születettnek" nevezik. Azt hiszik, hogy a gyermekek a föld 
fenekéből jönnek világra: üregekből, grottákból, szakadékokból, de forrásokból és 
patakokból is. Az ilyenfajta elképzelések, mint legendák, babonák, vagy akárcsak, 
mint metaforák még Európában is elevenen élnek. Minden környék, szinte min- 
den város és minden falu ismer olyan sziklát vagy forrást, amely a gyermeket szü- 
li. Ezek a gyermekkutak, gyermektavak, fiúforrások stb. 





James Mooney: The Ghost-Dance Religion and the Sioux Outbreak of 1890, Annual Report of the 
Bureau of American Ethnology XIV, 2, Washington 1896, 641-1136, 721. o. 


"Vö. Eliade: La Tene-Mère et les hiérogamies cosmigues, Eranos-Jahrbuch XII, 1954, 57-95, 59. skk. 
S. A Dieterich: Mutter Erde 3. kiad., Leipzig-Berlin 1925; B. Nyberg: Kind und Erde, Helsinki 1931; 
vö. Eliade: Die Religionen und das Heilige, 271. skk. 

Még mi, mai európaiak is homályosan érzünk valami titokzatos kötődést a ha- 
zai földhöz. Ez a törzsökösség vallásos élménye; az itteniek egyikének érezzük 
magunkat - a kozmikus struktúra érzése, amely messze túlmegy a családi vagy ro- 
koni kötöttség érzésén. 

A halálban vissza akarunk találni a Földanyához, szeretnénk, ha a hazai földben 
temetnének el. , Fuss a földhöz, anyádhoz!" - így a Rigvéda (X, 18, 10). , Téged, aki a 
föld vagy, a földbe helyezlek!" - olvassuk az Atharva Védában (XVIII, 4, 48). , A hús és 
a csont térjen vissza a földhöz!" - így kiáltanak a kínai temetkezési szertartásokon. 

A római sírfeliratok pedig arról a félelemről árulkodnak, hogy a hamvakat eset- 
leg máshol temetik el, ugyanakkor mindenekelőtt a hazai földben való elföldelés 
öröméről szólnak: Hic natus, hic situs est (CIL V, 5595; „Itt született, itt van 
eltemetve”); Hic situs est patriae (VIII, 2885); Hic quo natus fuerat optans erat illo reverti 
(V, 1703; „Ide, ahol született, akart visszatérni”). 


Humi positio és a gyermek földre szülése 


Számtalan szokás ered abból az alapélményből, hogy az emberi anya csak a 
nagy Földanyát képviseli. Gondoljunk például a földre szülésre (a humi positióra), 
arra a rituáléra, amelyet szinte mindenütt megtalálunk a világban Ausztráliától 
Kínáig, Afrikától Dél-Amerikáig. A történelmi időben élt görögöknél és rómaiak- 
nál kiveszett ez a szokás, de nem kétséges, hogy korábban ott is megtalálható volt; 
számos szobor a születésistennőket (Eileithüia, Damia, Auxeia) térdelve mutatja 
be, pontosan egy olyan nő helyzetében, aki a földre szül. Az egyiptomi demotikus 
szövegekben „a földre tenni" annyit jelent, mint , szülni". 

Könnyű megérteni e szokás vallási érteimét: a születés és a szülés annak az ak- 
tusnak mikrokozmikus változatai, amelyet a föld példamutatóan hajt végre. Az 
emberanya csak azt az őseredeti aktust ismétli meg, amelynek során az élet meg- 
született a föld öléből. Ezért minden anyának közvetlen érintkezésben kell lennie a 
nagy szülőnővel, hogy e titkot - egy élet születését — kinyilvánítva, az átadhassa 
neki, ő pedig befogadhassa annak áldó erejét és anyai védelmét. 

Még elterjedtebb az újszülöttek földre fektetése. Egyes európai országokban 
még ma is dívik az a szokás, hogy a gyermeket, miután megfürdették és bepólyáz- 
ták, a földre fektetik. Ezután az apa fölemeli a gyermeket (de terra tollere), és ezál- 
tal a magáénak ismeri el. A régi Kínában , a haldoklót is, az éppen megszületett 
gyermeket is a földre fektetik... A születésnek és a halálnak, az élő családba és az 
ősök családjába való belépésnek (és a kilépésnek mind az egyikből, mind a másik- 
ból) egyetlen közös küszöbe van, a hazai föld... Amikor az újszülöttet vagy a hal- 
doklót a földre fektetik, akkor a földnek kell megszabnia, vajon a születés vagy a 
halál érvényes és befejezett ténynek tekintendő-e... A földre fektetés rítusainak az 
az elképzelés az alapja, hogy szubsztanciális azonosság van a faj és a föld között. 
Ez az elképzelés mutatkozik meg a bennszülöttség érzésében, amely a kínai törté- 
nelem kezdetén mindennél elevenebben jelentkezett. A hit olyan mély a föld és 





"Vö. az utalásokat in: Eliade: La Tene-Mère et les hiérogamies cosmiques, 69. o., 15. jegyzet. 

lakó közötti kapcsolatban, hogy a vallási intézmények és a közjog középpontját 
képezi." 

Miként a gyermeket rögtön a születés után a földre fektetik, hogy igazi anyja 
törvényesítse és isteni védelemben részesítse, úgy betegség esetén szintén a földre 
fektetik a gyermekeket, de a felnőtteket is, és van rá eset, hogy ott is ássák őket a 
földbe. Ez a rítus újjászületést jelent. A - részleges vagy teljes — szimbolikus elföl- 
delésnek ugyanaz a vallásos-mágikus érvénye van, mint a vízbe merítésnek, a 
megkeresztelésnek. A beteg ezáltal újjáéled, újjászületik. Ugyanezzel a hatással jár 
az az eljárás is, ha valamilyen súlyos vétket kell eltörölni vagy lelki betegséget 
meggyógyítani. (Az elmebetegség éppolyan nagy veszélyt jelent a közösségre, 
mint a bűncselekmény vagy a testi betegség.) A bűnöst hordóba vagy földbe ásott 
gödörbe teszik, és amikor kijön onnan, , másodszor születik meg anyja öléből". 
Skandináviában ezért azt hiszik, hogy a boszorkány megmenthető az örök kárho- 
zattól, ha elevenen eltemetik, gabonát vetnek fölé és azt betakarítják.* 

A beavatás rituális meghalást és feltámadást foglal magába. Sok primitív népnél 
ezért szimbolikusan , megölik", gödörben elföldelik és lombokkal takarják el az 
újonnan felavatandót. Amikor kiemelkedik sírjából, új embernek számít, mert má- 
sodszor született meg, méghozzá közvetlenül kozmikus anyjából. 


Nő, föld és termékenység 


A nő tehát misztikus módon összekapcsolódik a földdel, a szülés pedig a föld 
termékenységének emberi változata. A termékenységgel és a születéssel kapcsola- 
tos valamennyi vallásos élménynek kozmikus struktúrája van. A nő szakralitása a 
föld szentségéből ered. A női termékenységnek kozmikus mintája van, nevezete- 
sen a Földanya mindent világra hozó termékenysége. Egyes vallásokban a Föld- 
anya egyedül, társ segítsége nélkül is megfoganhat. Az ilyen ősi elképzelések nyo- 
mai még a mediterrán istennők partenogenezis mítoszaiban is fellelhetők. Hészio- 
dosz szerint Gaia (a föld) világra, hozta Uránoszt, egy olyan lényt, , aki méltó pár- 
ja... hogy mindent.... beborítson”. (Istenek születése 126. skk.) Más görög isten- 
nők is az istenek segítsége nélkül szülték meg gyermekeiket — a Földanya önnön 
elégséges volta és termékenysége mitikus kifejeződéseként. Az ilyen mitikus el- 
képzeléseknek felel meg a nő spontán termékenységébe és titokzatos vallásos-má- 
gikus erőibe vetett hit, ami döntő befolyással van a növények életére. A matriar- 
chátus társadalmi és kulturális jelensége a földművelésnek a nő által történt felfe- 
dezéséhez kötődik. Először a nő ültetett tápláléknövényeket. Ezáltal a föld és a ter- 
mék birtokosává vált." A nő mágikus-vallási presztízsének és ehhez kapcsolódó ki- 
váltságos társadalmi helyzetének kozmikus mintája van, a Földanya alakja. 





Marcel Granet: Le dépot de l'enfant sur le sol, Rewe Archéologique 1922 = Études sociologiques 
sur la Chine, Paris 1953, 159-202. o., 192. skk.; 197. skk. 

“A. Dieterich: Mutter Erde, 28. skk.; B. Nyberg: Kind und Erde, 150. o. 

J. J. Bachofen: Das Muttenecht. Basel 1861. 3. kiad. 1948; Wilhelm Schmidt: Das Muttenecht, Wien 
1955. 

Más vallásokban a kozmosz megteremtése vagy legalábbis a teremtés beteljese- 
dése az égi isten és a Földanya közötti hierogámia eredménye. Ez a kozmogóniai 
mítosz elég széles körben elterjedt. Mindenekelőtt Óceániában - Indonéziától 
Mikronéziáig -, de Ázsiában, Afrikában és mindkét Amerikában is találkozunk 
vele.* Márpedig, mint láttuk, a kozmogóniai mítosz az igazi mítosz és az emberi 
viselkedés mintája. Ezért az emberi házasságot a kozmikus hierogámia utánzásá- 
nak tekintik. , Én vagyok az ég - magyarázza a férj a Brhadáranyaka Upanishad- 
ban (VI, 4, 20) -, te vagy a föld!" A férjet és a feleséget már az Atharva Védában 
(XIV, 2, 71) az éggel és a földdel azonosítják. Dido heves viharban ünnepli házas- 
ságát Aeneasszal (Aeneis IV, 165. skk.); egyesülésük egybeesik az elemekével; az 
ég átöleli feleségét és elárasztja megtermékenyítő esővel. Görögországban a házas- 
sági rítusok Zeusz példáját utánozták, aki titokban egyesült Hérával (Pausanias II, 
36, 2). Mint várható, az istenek mítosza az emberi egyesülés példaadó mintája. Egy 
másik vonatkozást is ki kell azonban emelni: a házassági rituálét, s ezáltal az em- 
berek szexuális viselkedésének kozmikus struktúráját. A modern társadalmak 
nem vallásos embere nehezen fogja fel a házastársi egyesülésnek ezt az egyszerre 
kozmikus és szakrális dimenzióját. Az ősi társadalmak vallásos embere számára 
azonban a világ tele van üzenettel. Ezek az üzenetek néha titkosírással íródtak, de 
vannak mítoszok, amelyek segítenek az embereknek megfejteni őket. Mint már 
láttuk, az egész emberi élményvilág azonosítható a kozmikus élettel, és ezzel meg- 
szentelhető, mert a kozmosz az istenek legfőbb teremtménye. 

Éppígy a rituális termésorgiának is isteni mintája van: a termékenység istené- 
nek és Földanyának a hierogámiája. 

A zabolátlan nemi tombolással a szántóföldet ösztönzik nagyobb termékeny- 
ségre. Bizonyos szempontból az orgia annak a differenciálatlanságnak felel meg, 
amely a teremtés előtt uralkodott. Egyes újévi szertartások ezért tartalmaznak or- 
giasztikus rítusokat is; társadalmi , keveredés", kicsapongás és szaturnáliák szim- 
bolizálják a visszatérést abba a formátlan állapotba, amely a világ teremtését meg- 
előzte. Ez a kozmológiai rituálé ismétlődik meg a növényvilágban történt , terem- 
tés" során is, mert minden új termés új , teremtést" jelent. A megújulás gondolata, 
amellyel az újévi rítusokban találkoztunk, az orgiasztikus agrárünnepekben is fel- 
lelhetők. Az orgia itt is visszamerülés a kozmikus éjszakába, a még nem megfor- 
máltba, a , vízbe" ; arra rendeltetett, hogy biztosítsa az élet újjászületését és ezáltal 
a föld termékenységét és a termés bőségét. 


A kozmikus fa szimbolizmusa és a növénykultuszok 


A Földanyával összefüggő mítoszok és rítusok alapjául tehát mindenekelőtt a 
termékenységgel és a gazdagsággal kapcsolatos képzetek szolgálnak. Vallási gon- 
dolatokról van szó, mert a termékenység számos vonatkozásában végső soron a 


"Vö. Die Religionen und das Heilige, 273. skk. Jegyezzük meg azonban, hogy a kozmikus hierogá- 
mia mítosza, jóllehet igen elterjedt, nem egyetemes, s nincs rá bizonyíték a legősibb kultúrákban 
(Ausztrália, tűzföldiek, sarkvidéki népek stb.). 

születés, az élet teremtésének misztériuma nyilvánul meg. Márpedig a vallásos 
ember számára az élet megjelenése a világ legmélyebb misztériuma. Ez az élet va- 
lahonnan e világon kívülről jön, ,és végül újból visszahúzódik, hogy a túlvilágon" 
folytatódjék, és ott, titokzatos módon, valamilyen ismeretlen, a legtöbb élőlény 
számára elérhetetlen helyen maradjon fenn. Az emberi életet nem szokás két sem- 
mi közötti rövid időbeli tüneménynek érezni. Egy létezés előtti létezés előzi meg, 
és egy létezés utáni létezés követi. Túl sok nem tudható az emberi élet e két földön 
kívüli szakaszáról, de annyi mindenesetre igen, hogy egyik is, másik is létezik. A 
vallásos ember számára ezért a halál nem az élet végérvényes befejezése, csupán 
az emberi létezés egy másik formája. 

Mindez a kozmikus ritmusokban , sifrírozva" jelentkezik, és hogy megérthes- 
sük az élet misztériumát, csupán azt kell megfejteni, amit a kozmosz a maga sok- 
féle létmódjában kimond. Nyilvánvaló viszont, hogy a kozmosz időről időre meg- 
újuló organizmus. Az élet kimeríthetetlen felbukkanásának misztériuma a koz- 
mosz ritmikus megújulásával kötődik össze. A kozmoszt ezért képzelik óriási fá- 
nak; létmódja, mindenekelőtt az a képessége, hogy állandóan újjáéledjen, a fa éle- 
tében fejeződik ki szimbolikusan. 

Tévedések elkerülése végett nem arról van szó, hogy a képeket mikrokozmikus 
szintről egyszerűen makrokozmikusba vetítik. A fa, mint , természeti tárgy" nem 
fejezheti ki a kozmikus élet egészét; a profán átélés síkján létmódja semmiképpen 
sem érhet fel a kozmosz egész gazdagságának létmódjához. Ezen a szinten a növé- 
nyi életben csupán , születések" és , halálok" sora nyilvánul meg. Csak az élet val- 
lásos szemlélete ad arra lehetőséget, hogy a növényi élet ritmusából más jelentése- 
ket olvassanak ki; elsősorban az újjáéledés, az örök ifjúság, egészség és halhatat- 
lanság gondolatát. Az abszolút valóság vallási elképzelése szimbolikusan a „cso- 
dagyümölcs" képében fejeződik ki, amely halhatatlanságot, mindentudást és telj- 
hatalmat kölcsönöz az embereknek, és istenekké változtatja őket. 

A fa képe nemcsak a kozmoszt szimbolizálta, hanem az élet, fiatalság, halhatat- 
lanság és bölcsesség érzéki képe volt. Kozmikus fák mellett, mint amilyen az 
Yggdrasil kőrisfa a germán mitológiában, a vallástörténet ismer életfákat (Mezo- 
potámia), a halhatatlanság (Ázsia, Ószövetség), a bölcsesség (Ószövetség) és az if- 
júság fáit (Mezopotámia, India, Irán)." A fa tehát a vallásos ember szemében egyál- 
talán minden valóságosnak és szentnek a kifejezése, mindennek, amit az istenek a 
természetüknél fogva birtokolnak, de amit emberek közül csak néhány kiváltságos 
- a hősök és a félistenek - képesek megszerezni. Ezért jelenik meg a halhatatlan- 
ság és az örök ifjúság keresésével kapcsolatos mítoszokban a fa , aranygyümölcsé- 
vel egyetemben, amely távoli országban" áll (valójában a másik világon), és ame- 
lyet szörnyetegek (griffmadarak, sárkányok, kígyók) őriznek. Aki gyümölcseit 

le akarja szedni, annak dacolnia kell a féreggel, és meg kell ölnie. Hősi típusú 
beavatási próbáról van tehát szó; a győztes , erőszakkal" jut el az örök ifjúság, a le- 
győzhetetlenség, a teljhatalom emberfeletti, szinte isteni állapotába. 

A kozmikus fának, a halhatatlanság és a megismerés fáinak ezekben a szimbó- 
lumaiban fejeződnek ki legerőteljesebben és legnyilvánvalóbban a növényvilág 
vallási értékei. Más szóval, a szent fa és a szent növények szerkezete a konkrét nö- 





"Vö. Die Religionen und das Heilige, 310. skk.; G. Widengren: The King and the Tree of Life in An- 
cient Near Fastern Religion, Uppsala 1951. 

vényfajtákban nem nyilvánul meg. Csak a szakrális fedi fel a világ legmélyebb 
struktúráit; a kozmosz csak vallási látószögből „titkosírás”. A vallásos ember szá- 
mára a vegetáció ritmusaiban egyúttal az élet és a teremtés, továbbá a megújulás, 
az ifjúság és a halhatatlanság titka nyilvánul meg. Azt mondhatnánk, hogy az ösz- 
szes szentnek számító fa és növény (például Indiában az Ashvatha cserje) annak a 
körülménynek köszönheti kiemelkedő helyét, hogy bennük az őstípus, a vegetáció 
példaképe testesül meg. A növényeket másfelől vallási értékük miatt gondozzák 
és ültetik el. Számos szerző szerint valamennyi ma ültetett növény kezdetben 
szentnek számított." 

Téves lenne azt hinni, hogy az úgynevezett vegetációs kultuszok levezethetők 
valamilyen profán , természeti" élményből, amely például a tavasszal és a termé- 
szet ébredésével áll kapcsolatban. Ellenkezőleg: a világ megújulásának (újrakezdé- 
sének, újraalkotásának) vallási élménye megelőzi és megalapozza a tavasznak a 
természet feltámadásaként való értékelését. A kozmosz periodikus újjáéledésének 
misztériuma kölcsönzött vallási jelentőséget a tavasznak. A vegetációs kultuszok- 
ban egyébként nem mindig a tavasz természeti jelensége és a vegetáció megjelené- 
se áll a középpontban, hanem sokszor az a jel, amit a kozmikus misztérium hirdet. 
Fiúk egy csoportja ünnepélyes látogatást tesz a falu házaiban, és zöld ágat, virág- 
csokrot, madarat mutatnak fel." Ez a jele a növényi élet küszöbönálló feltámadásá- 
nak, annak a bizonyítéka, hogy rövidesen jön a tavasz. A legtöbb ilyen rítust a ta- 
vasz , természeti jelensége" előtt végzik. 


A természet deszakralizációja 


Említettük már, hogy a vallásos ember számára a természet sohasem pusztán 
természeti". A gyökeresen deszakralizált természet élménye új felfedezés, ráadá- 
sul csak a modern társadalom egy maroknyi tagja, elsősorban a tudósok számára 
hozzáférhető. Az emberiség többi részének a természet még mindig , varázslat", 
„titok” és , szentség", melyekből a régi vallási értékek nyomai olvashatók ki. Nincs 
olyan modern ember, aki - bármily vallástalan legyen is - ne lenne fogékony a ter- 
mészet , varázsára". Itt nemcsak a természetnek tulajdonított esztétikai, sport- 
vagy higiéniai értékekről van szó, hanem arról az érzésről is, amely ugyan valami- 
lyen homályos és nehezen meghatározható, mégis a mélyben létező vallásos él- 
mény emlékeként ismerhető fel. 

Egy egészen konkrét példán szeretnénk szemléltetni a természettel kapcsolatos 
vallási értékek változását és elsüllyedését. Példánkat Kínából vettük, méghozzá 
két okból: egyrészt Kínában hasonlóképpen, mint Nyugaton, a természet deszak- 
ralizációja egy kisebbség, mégpedig a tudósok műve. Másrészt viszont Kínában és 
az egész Távol-Keleten a deszakralizációnak ez a folyamata sohasem teljesedett 
egészen ki. A természet „esztétikai szemléletéhez” még a legszubtilisabb tudós 
szemében is egyfajta vallási dicsfény tapad. 





"A. G. Hoadricourt et L. Hédin: Lhomme et les plantes cultivées, Paris 1946. 90. o. 
"Vö. Die Religionen und das Heilige, 364. skk. 142. 

Ismeretes, hogy a 17. században divattá vált a kínai tudósok között vízmeden- 
cékben kerteket építeni." Vízzel töltött medencék közepén sziklák emelkedtek, tör- 
pefákkal, virágokkal, miniatűr házakkal, pagodákkal, hidakkal és emberekkel. 
Ezeket miniatűr vagy mesterséges hegyeknek nevezték. Már e nevek is kozmoló- 
giai jelentésről árulkodnak; a hegy, mint láttuk, a világmindenség szimbóluma. 

Ámde ezeknek a miniatűr kerteknek, a művészetkedvelők örömére, mélyen val- 
lásos világérzésről árulkodó, hosszú történetük vagy inkább előtörténetük volt. 
Előfutáraik a tengert megjelenítő, illatosított vízzel teli medencék, boltíves fedéllel, 
amely a hegyet ábrázolta. Nyilvánvaló e dolgok kozmikus struktúrája. A miszti- 
kus elem is képviselve volt bennük, mert a tenger közepén álló hegy a boldogok 
szigetét szimbolizálta, a paradicsomot, ahol a taoista halhatatlanok éltek. Tehát 
egyfajta magáért való világ volt ez, egy világ kicsiben, amelyet otthon, a saját há- 
zukban rendeztek be, hogy részesévé váljanak a benne összpontosuló misztikus 
erőknek, és meditáció révén újból helyreállítsák az összhangot a világgal. A hegyet 
barlangokkal díszítették, ezekkel kapcsolatos mondák fontos szerepet játszottak a 
miniatűr kertek koncepciójában. Hisz a barlangok titkos búvóhelyek, a taoista hal- 
hatatlanok és beavatás székhelyei. Egy paradicsomi világot képviselnek, s ezért 
„nehéz oda a bejutás”. („A szűk kapu" jelképe, amelyre a következő fejezetben 
vissza fogunk térni.) 

Ám ez az egész vízből, fákból, hegyből és barlangokból álló komplexum, amely 
oly nagy szerepet játszott a taoizmusban, csupán továbbfejlesztése egy sokkal ré- 
gebbi vallási elképzelésnek, a tökéletes táj elképzelésének, amely egyszerre minia- 
tűr világ és paradicsom, a boldogság forrása és a halhatatlanság színhelye. Ez a he- 
gyet és vizet magában foglaló tökéletes táj azonban nem volt egyéb, mint a kínaiak 
ősrégi „szent helye”, ahol fiúk és lányok találkoztak minden tavasszal rituális fe- 
lelgetőst énekelni és szerelmi párharcokat vívni. Nem nehéz elképzelni, milyen el- 
térő értékeléseken ment át ez az ősrégi , szent hely" az idők folyamán. A legrégeb- 
bi időkben kiváltságos cél volt, szent és zárt világ, ahol a fiúk és lányok időnként 
összetalálkoztak, hogy részt vegyenek az élet és a kozmikus termékenység miszté- 
riumaiban. A taoisták átvették ezt az ősi kozmológiai sémát, a hegyet és a vizet, és 
gazdagabb formában (hegy, víz, barlang, fák) fejlesztették tovább - a lehető legki- 
sebb léptékben - egyfajta paradicsomi miniatűr világmindenséggé, amely éppen 
azért volt teli mitikus erőkkel, mert távol volt a profán világtól. Előtte gyűltek ösz- 
sze meditációra a taoisták. 

A zárt világ szentsége még az illatosított vízzel megtöltött és fedeles medencék- 
ben is felismerhető, amelyek a tengert és a boldogok szigeteit jelenítették meg. 
Még ezek is a meditációt szolgálták, csakúgy mint kezdetben a miniatűr kertek, 
mígnem a 17. században a tudós módi úrrá lett rajtuk, és , műtárgyakat" csinált 
belőlük. 

E példában természetesen sohasem élhetjük át a világ teljes deszakralizációját, 
mert a Távol-Keleten , a kedély esztétikai mozgása" még a tudósok között is min- 
dig megőriz valamiféle vallási dimenziót. A miniatűr kertek történetéből azonban 
leolvasható, miként halad előre a világ deszakralizációja. Csupán azt kell szem 
előtt tartanunk, hogy egy modern társadalomban mivé is válhatott az ilyenfajta 





-A következőkhöz vö. Rolf Stein: Jardins en miniature d" Extréme Orient, Bulletin de VÉcole 
Française d Extréme Orient, 42, 1943, 26. skk. és másutt. 

esztétikai érzelem, és azonnal megértjük, mennyire ellaposodhat és megváltozhat 
a kozmikus szentség tapasztalása, mígnem végül puszta emberi érzelemmé válik - 
például a Vart pour l'art érzésévé. 


További kozmikus hierophániák 


E könyv szűkre szabott keretei között nincs módunk a természeti szentség vala- 
mennyi vonatkozását tárgyalni. 

Nagyszámú kozmikus hierophániát mellőznünk kellett. Így például a nap- és 
holdkultuszokat és megfelelő szimbólumaikat, a kövek vallási jelentőségét, az álla- 
tok vallási szerepét stb. A kozmikus hierophániák minden ilyen csoportjában a 
természeti szentség más- és másfajta struktúrája nyilvánul meg; pontosabban kü- 
lönböző bennük a szent megjelenési formája, amelyet valamilyen speciális koz- 
moszbeli létmód fejez ki. A kövekhez fűződő különböző vallási értékek elemzésé- 
ből megtudhatnánk például, hogy mint hierophániák mit képesek megmutatni az 
embereknek; úgymint hatalmat, keménységet, tartósságot. A kő hierophániája iga- 
zi ontophánia; a kő minden másnál inkább van, mindig önmaga marad, nem vál- 
tozik. Lényének változatlanságával és abszolút voltával megdöbbenti az embert, 
és analógiás következtet és alapján a lét változhatatlanságát és abszolút voltát 

nyilvánítja ki előtte. A vallási élményben a kő sajátos létmódja valamilyen ab- 
szolút létezést nyilvánít ki az embernek, amely idő feletti, és amelyet a kifejlés 
nem érinthet." 

A hold sokfajta és igen különböző vallási értékeléseit hasonlóképpen röviden 
elemezve kiderül, hogy egykoron az emberek mit olvastak ki a hold ritmusából. A 
holdfázisok - a hold , születése", , halála" és , feltámadása" — révén tudatosodott a 
kozmoszban saját létmódjuk és egyúttal továbbélésre vagy az újjászületésre való 
kilátásaik. A vallásos embert a holdszimbolizmus ösztönözte arra, hogy egymás- 
hoz látszólag semmiben sem kötődő tartományokat kapcsoljon össze, s hogy végül 
egyetlen , rendszerré" szője össze őket. Valószínűleg a hold ritmusainak vallási ér- 
tékelése tette lehetővé a primitív népek első nagy antropokozmikus szintéziseit. A 
holdszimbolizmus kapcsán olyan heterogén dolgok vonatkoztathatók egymásra és 
kapcsolhatók össze, mint a születés, a kifejlés, a halál, a feltámadás; vagy a víz, a 
növények, a nő, a termékenység, a halhatatlanság; kozmikus sötétség, születés 
előtti élet, síron túli létezés és lunáris újjászületés (, fény a sötétségből"); szövés, 
fonás, „az élet fonalának” szimbóluma, ügyesség, időbeliség, halál stb. Egészen ál- 
talános síkon mozogva a holdszimbolizmus fedezteti fel vagy legalábbis pontosítja 
a ciklussal, a dualizmussal, a polaritással, az ellentéttel, a harccal kapcsolatos el- 
képzeléseket, de ugyanúgy az ellentétek összebékítésének, a coincidentia opposito- 
rumnak a képzetét is. Beszélhetünk a hold metafizikájáról, , igazságok" szilárd 
rendszeréről, az élő sajátos létmódjáról, tehát mindannak létmódjáról, ami a koz- 
moszban a kifejlésből, növekedésből és csökkenésből, a , halálból" és , újjászületés- 
ből", egyszóval az életből részesül. Mert a hold nemcsak azt üzente a vallásos em- 
bernek, hogy a halál elválaszthatatlanul összetartozik az élettel, hanem azt is, és 





"A kövek szentségéről vö. Die Religionen und das Heilige, 247-270. o. 

mindenek előtt azt, hogy a halál nem végérvényes, mert mindig új születés köve- 
ti." 

A hold vallási értéket kölcsönöz a kozmikus kifejlésnek, és összebékíti az em- 
bert a halállal. A napban más létezésmód nyilvánul meg. Nincs része a kifejlésben; 
notia mindig mozgásban van, a nap változatlan, alakja mindig ugyanaz. A naphie- 
rophániákban az autonómia és az erő, a szuverenitás, az értelem vallási értékei je- 
lentkeznek. Bizonyos kultúrákban ezért a legfőbb lény szolarizációja figyelhető 
meg. Mint láttuk, az égi istenek arra hajlanak, hogy elveszítsék vallási aktualitásu- 
kat. Egyes esetekben ezeknek az isteneknek a struktúrája és erői a napistenekben 
élnek tovább, különösen a jelentékeny történelmű, magasan fejlett kultúrákban 
(Egyiptom, hellenisztikus Kelet, Mexikó). 

Sok hősmitológia szoláris struktúrájú. A hőst a nappal azonosítják; miként a 
nap, ő is a sötétséggel harcol, alászáll a holtak birodalmába, és mint győztes emel- 
kedik ki onnan. A sötétség itt, a holdmitológiáktól eltérően nem az istenség egyik 
létmódja, hanem mindannak szimbóluma, ami nem isten, tehát igazi ellenlábas. A 
sötétség már nem számít a kozmikus élet szükségszerű szakaszának; a napvallás 
szemszögéből szemben áll az élettel, az alakkal, a megismeréssel. Egyes kultúrák- 
ban a napistenek világító epiphániái a megismerés érzéki képeivé válnak. 

Végül oly mértékben közelített egymáshoz a nap és megismerés, hogy a késő 
antik szinkretisztikus napteológiákból racionalista filozófia kerekedett. A nap a vi- 
lág értelme — Macrobius a napban egyesíti a görög-keleti világ valamennyi istenét, 
Apollótól és Jupitertől Oziriszig, Hórusig és Adoniszig. (Szaturnáliák I, 17-23. fej.) 
Julianus császárnak a Napkirályról című traktátusában és Proklósz naphimnuszá- 
ban a naphierophániák helyébe eszmék lépnek - olyan racionalizálódási folyamat 
játszódik le itt, amelynek során a vallás szinte teljesen eltűnt." 

A naphierophániáknak ez a deszakralizációja sok hasonló folyamattal együtt 
végül is oda vezetett, hogy az egész kozmoszt megfosztották vallási tartalmától. 
Ám, mint már említettük, a természet végérvényes deszakralizációja csupán a mo- 
dern emberek bizonyos körére jellemző, nevezetesen azokra, akik valóban mente- 
sek minden vallási érzéstől. A kereszténység mélyen és döntően beavatkozott a 
kozmosz vallási értékelésébe, de azt sohasem vetette el. A keresztény író, Léon 
Bloy példája mutatja, hogy a kozmikus élet a maga összességében még mindig az 
istenség titkosírásának érezhető: 


„Akár az emberekben, akár az állatokban vagy a növényekben jelentkezik is az élet, 
az mindig az élet, és amikor eljön az a perc, az a megfoghatatlan pont, amelyet halálnak neve- 


zünk, akkor, akár egy fából, akár egy emberi lényből, de mindig Jézus illan el.” 


"Vö. id. mű, 190-216. o. 


"Vö. uo. 147-179. o. Továbbá Franz Altheim: Dei unoesiegte Gott, Hamburg 1957. 
‘Le mendiant ingrat II, 196. o. 

IV. AZ EMBER LÉTEZÉSE ÉS 
AZ ÉLET MEGSZENTELÉSE 


, Világra nyitott" létezés 


A vallástörténész legfőbb célja megérteni és másokkal megértetni a homo religio- 
sus viselkedését és szellemi univerzumát. Ez nem mindig könnyű. A modern vi- 
lágban a vallás, mint életforma és világnézet aligha választható el a kereszténység- 
től. A nyugati értelmiséginek a legjobb esetben is csak arra van lehetősége, hogy 
bizonyos erőfeszítéseket téve megismerkedjék a klasszikus ókor vallási szemléle- 
tével, vagy akár egyes nagy keleti vallásokkal, mint a hinduizmus vagy a konfuci- 
anizmus. Bármily dicséretes is az ilyen próbálkozás a vallási távlat kibővítésére, 
sohasem vezet túl messzire. Mert Görögország, India és Kína esetében a nyugati 
értelmiségi még mindig összetett és magasan fejlett vallások, és a hozzájuk tartozó 
terjedelmes vallási irodalom szférájában mozog. Ha ismerjük is e vallási irodalom 
bizonyos részleteit, és megismerkedünk egyes keleti klasszikus mitológiákkal és 
teológiákkal is, mindez közel sem elegendő a homo religiosus és szellemi univerzu- 
ma megértéséhez. Ezekre a mitológiákra és teológiákra már tudósok hosszan tartó 
munkája nyomja rá bélyegét; noha a szó szigorú értelmében véve ezek nem 
„könyvvallások”, mint a zsidóság vagy Zarathusztra vallása, a kereszténység vagy 
az iszlám, mégis vannak szent könyveik (India, Kína), vagy legalábbis híres alko- 
tók befolyása alatt álltak (mint Görögországban például, Homérosz behatása 
alatt). 

Vallási rálátásunk bővítéséhez jobb eszköz, ha megismerkedünk az európai né- 
pek folklórjával: ezekben a hitképzetekben és szokásokban, az élettel és a halállal 
kapcsolatos beállítottságokban még sok ősi , vallási szituáció" ismerhető fel. Aki 
az európai paraszti társadalmakkal foglalkozik, az betekintést nyerhet a neolitikus 
szántóvetők vallási világába. Az európai parasztok szokásai és képzetei sok eset- 
ben ősibb kultúrfokot képviselnek, mint az, amelyik a klasszikus görög mitológi- 
ákban tükröződik." Noha Európában a paraszti népesség nagyobb része több, mint 
ezer éve áttért a kereszténységre, ebbe a kereszténység előtti vallásörökség nagy 
része is bele van szőve. Nem szabad azonban azt hinnünk, hogy az európai pa- 
rasztok emiatt nem keresztények; vallásosságuk azonban nem korlátozódik a ke- 
reszténység történelmi formáira, hanem őriz még egy olyan kozmikus struktúrát 
is, amely a keresztény városlakók élményvilágából szinte teljesen eltűnt. Őserede- 
ti, nem történeti kereszténységnek nevezhetnénk ezt a vallásosságot. A keresz- 
ténység felvétele során az európai szántóvetők az új hitbe bekebelezték az ősrégi 
kozmikus vallást is. 





"Erre az eredményre jut például Leopold Schmidt vizsgálata. Lásd Gestaltheiligkeit im báuerlichen 
Arbeitsmythos, Wien 1952. 

Ám a vallástörténész számára, aki meg akarja érteni és értetni a homo religiosus 
valamennyi egzisztenciális helyzetét, a probléma még bonyolultabb. A szántóvető 
kultúrákat a nomád pásztorok, a totemisztikus vadászok, a gyűjtögetés és vadá- 
szat lépcsőfokán álló népek valóban , primitív világa" előzi meg. Aki a vallásos 
ember szellemi univerzumát próbálja megérteni, annak mindenekelőtt e primitív 
társadalmak emberével kell foglalkoznia. Nekünk, mai embereknek azonban az ő 
vallási viselkedése különösnek, mi több, helytelennek látszik, de legjobb esetben is 
igen nehezen tudjuk megérteni. Valamely idegen gondolatvilágot azonban csak 
akkor vagyunk képesek megragadni, ha belehelyezkedünk, középpontjáig hato- 
lunk, ami biztosítja, hogy hozzáférjünk valamennyi értékéhez. 

Az ősi társadalmak vallásos embere számára a világ azért létezik, mert az iste- 
nek megteremtették: a világnak már a létezése is „mond valamit”. A világ nem 
néma és áttekinthetetlen, nem cél és jelentés nélküli élettelen valami. A vallásos 
ember számára a kozmosz , él" és , beszél". A kozmosz szentségét bizonyítja már 
az is, hogy él, mert az istenek teremtették, és az istenek a kozmikus életben mutat- 
koznak meg az embereknek. 

Emiatt meghatározott kultúrfoktól kezdve az ember mikrokozmosznak tekinti 
magát. Ő is egyik része az isteni teremtésnek; más szóval, saját magában is rálel 
arra a szentségre, amelyet a kozmoszban ismer fel. A saját életét ennél fogva a 
kozmikus léttel azonos lényegűnek tartja; ez utóbbi, mint isteni mű az emberi léte- 
zés példaképévé válik. Említsünk erre néhány példát. Láttuk már, hogy a házassá- 
got az ég és a föld közötti hierogámiaként értékelik. A földműveseknél azonban 
még bonyolultabb lesz ez, a föld és a nő azonosítása révén. A nőt a röggel azono- 
sítják, a magszemet a férfimaggal, a földművelést pedig a házastársi egyesüléssel. 
„A nő eleven földdarab; vessetek belé férfiak magvat!" Olvasható az Atharva Védá- 
ban (XIV, 2, 14). , Asszonyaitok szántóföldek számotokra." (Korán, 2, 225.) 

Egy meddő királynő így panaszkodik: , Olyan vagyok, mint a mező, amelyből sem- 
mi sem nő ki!" Egy 12. századi himnuszban viszont a szűzanyát, mint terra non ara- 
bilis, guae fructum parturiitet (be nem szántott föld, mely gyümölcsöt termett) dicső- 
ítik. 

Próbáljuk megérteni annak az embernek a léthelyzetét, akinek szemében mind- 
ezek az azonosítások nem puszta gondolatok, hanem megélt tapasztalatok. Életé- 
ben van egy többletdimenzió: nemcsak emberi, hanem egyúttal , kozmikus", mert 
struktúrája emberfeletti. 

„Nyitott létezésnek" nevezhetnénk, mert nem egyedül az emberi létmódra kor- 
látozódik. (Hiszen példaképét a primitív ember a mítoszokban megnyilatkozó em- 
berfeletti síkra helyezi át.) A vallásos ember, főként a primitív ember létezése a vi- 
lággal szemben , nyitott"; soha sincs egyedül, a világ egy része mindig benne él. 
Tévedés lenne azonban Hegellel azt mondani, hogy a primitív ember , a termé- 
szetbe temetkezett", hogy még nem tudná önmagát a természettől különböző én- 
ként felfogni. A hindu ember, aki feleségét átölelve felkiált: „Az ég vagyok, s te a 
föld vagy", végtere is teljesen tudatában van önnön és felesége ember voltának is. A 
dél-ázsiai földművelő, aki ugyanazzal a lak szóval jelöli a falloszt és az ásót, és aki 
sok más földművelőhöz hasonlóan a magvakat azonosítja a férfimaggal, nagyon is 
jól tudja, hogy az ásó saját maga által készített szerszám, és hogy amikor földjét 
műveli, olyan munkát végez, amelyhez egy sor technikai ismeretre van szüksége. 

Más szavakkal, a kozmikus szimbólum révén valamely tárgyhoz, tevékenységhez 
egy új érték járul, de ettől még nem megy veszendőbe annak saját, közvetlen érté- 
ke. , A világra nyitott" létezés nem tudattalan, a természetbe temetkező létezés. A 
világgal szembeni , nyitottság" a vallásos embert képessé teszi arra, hogy amikor a 
világot ismeri meg, saját magát ismerje meg - s ez az ismeret, mert vallási jellegű, 
s mert a létre vonatkozik, drága a számára. 


Az élet megszentelése 


A fenti példa feltárja előttünk az ősi társadalmakban élő ember látószögét. Az ő 
számára az élet a maga egészében megszentelhető. E megszentelés különböző mó- 
dokon történhet, az eredmény azonban mindig ugyanaz. 

Az életet két síkon élik meg: mint emberi létezést, és mint valamilyen emberfe- 
letti élet, a kozmosz és az istenek életének részét. A legkorábbi időben valószínű- 
leg az ember valamennyi szervének és pszichológiai folyamatának, valamint min- 
den cselekedetének vallási jelentése volt, mert az idők kezdetén minden emberi vi- 
selkedésmódot az istenek vagy a kultúrateremő hősök hoztak létre: nemcsak a 
munka, a táplálkozás, a szerelem, a kifejezésmódok különböző fajtáit határozták 
meg pontosan, hanem olyan cselekedeteket is, amelyek látszólag nem fontosak. 
Az ausztráliai karadjerik mítoszában a két kultúrateremő hős meghatározott test- 
helyzetet foglal el szükséglete végzése közben, és a karadjerik mind a napig ezt a 
példaadó cselekedetet utánozzák." Profán síkon semmi ilyesmivel nem találko- 
zunk. A nem vallásos ember számára minden vitális élmény - szexualitás, táplál- 
kozás, munka és játék - deszakralizált. Ez mindenekelőtt azt jelenti, hogy mind- 
ezekből a fiziológiai aktusokból hiányzik a szellemi jelentés és ezáltal a valóban 
emberi dimenzió is. 

De a fiziológiai aktusoknak nemcsak azért volt vallási jelentésük, mert az isteni 
példaképeket utánozták; a szervek és funkcióik attól is vallási értékekre tettek 
szert, hogy különböző kozmikus területekkel és jelenségekkel azonosultak. Az 
egyik klasszikus példát már említettük; a nő, mint öl, és mint Földanya, a nemi ak- 
tus mint hierogámia ég és föld között, és mint a szántóföld bevetése magokkal. Az 
ember és a világmindenség közötti azonosítások száma azonban sokkal nagyobb. 
Néhány ezek közül önkéntelenül kínálkozik, mint például az alábbiak: szem=nap, 
két szem-nap és hold, koponyatető=telihold, vagy lélegzet=szél, csont=kövek, 
haj=fűszálak. 

A vallástörténész azonban más azonosításokat is ismer. Ezek már fejlettebb 
szimbolizmust, sőt a mikro- és makrokozmikus megegyezések egész rendszerét 
feltételezik. Ilyen például a has azonosítása a szülőanyával, vagy a szülőanya azo- 
nosítása a barlanggal, a zsigereké a labirintusokkal, a lélegzésé a szövéssel, fonás- 
sal, a vénáké és artériáké a nappal és a holddal, a gerincoszlopé a világ tengelyé- 
vel. A primitív népeknél nem találjuk meg ezeket az emberi test és a makrokoz- 
mosz közötti azonosításokat. Az ember és a világmindenség közötti pontos megfe- 
lelési rendszerek csak a nagy kultúrákban (India, Kína, Ókor, Közel-Kelet, Közép- 





"Vö. Ralph Piddington: Karadjeri Initiation, Oceania III, 1932-1933, 46-87. o. 

Amerika) fejlődtek ki teljesen, kiindulópontjuk azonban az ősi kultúrákban rejlik. 
A primitív népeknél olyan rendkívül összetett antropokozmikus azonosítási rend- 
szereket találunk, amelyek kimeríthetetlen okoskodási képességről tanúskodnak - 
így például a francia Nyugat-Afrikában élő dogonoknál." 

Mármost ezek az antropokozmikus azonosítások elsősorban annyiban érdekel- 
nek bennünket, amennyiben különböző léthelyzetek , rejtjelezései". Azt mondot- 
tuk, hogy a vallásos ember , nyitott" világban él, és létezése , nyitva áll" a világ 
előtt. A vallásos ember tehát , kozmikus" élmények végtelen sorát fogadja be. Az 
ilyen élmények mindig vallásiak, mert a világ szentségére reflektálnak. Hogy meg- 
érthessük őket, arra kell gondolnunk, hogy a legfontosabb fiziológiai funkciók 
szentségekké válhatnak. Az evéshez például rítus kapcsolódik; a táplálékot a kü- 
lönböző vallásokban és kultúrákban másként és másként értékelik, szentnek tart- 
ják, az istenség ajándékának vagy a test istenségeinek szóló áldozatnak. Ritualizál- 
ják, mint már láttuk, a szexuális életet is, és ezáltal kozmikus jelenségekkel (eső, 
vetés), illetve isteni aktusokkal (az ég és a föld hierogámiája) azonosítják. A házas- 
ságot néha háromféle módon, individuális, társadalmi és kozmikus síkon értéke- 
lik. Az omaháknál például kétfelé osztják a falut, az egyiket égnek, a másikat föld- 
nek nevezik. Házasságokat csak a két exogám fél között lehet kötni, és azok min- 
denkor az őseredeti hieroszgámoszt, a föld és az ég közötti egyesülést ismétlik el." 

Ezek az antropokozmikus azonosítások és mindenekelőtt a fiziológiai élet belő- 
lük következő szakramentalizációja életerejét a fejlett vallásokban is megőrizte. 
Egyetlen példát említünk erre: a szexuális egyesülés, mint rituálé nagy jelentőség- 
re tett szert az indiai tantrizmusban. India példája is világosan mutatja, miként 
alakul át rituálévá valamely fiziológiai aktus, és a rituális korszák befejeztével mi- 
ként értékelhető át , misztikus technikává". A tantrizmusban a nő végül Pakritit 
(természet) és a kozmikus istennőt, Shaktit testesíti meg, míg a férfi Shivával, a 
tiszta, mozdulatlan, derűs szellemmel azonosul. A szexuális egyesülés (majthuna) 
mindenekelőtt e két elv, a kozmikus természeti energia és a szellem integrációja. 
Az egyik tantrikus szöveg ezt így fejezi ki: 


„A valódi nemi egyesülés a legfőbb Shakti egyesülése a szellemmel (átman); az ösz- 
szes többi csak a nőhöz való testi viszony." (Külárnava Tantra V, 111-112.) 


Már nem fiziológiai aktusról, hanem mitikus rítusról van itt szó; a partnerek 
nem emberi lények, hanem „eloldozottak” és szabadok, mint az istenek. A tantri- 
kus szövegek újból és újból hangsúlyozzák, hogy ebben az esetben a testi élmény 
átalakulása következik be. , Ugyanazon aktusok révén, amelyek nyomán más em- 
berek évmilliókig a pokol tüzénél égnek, a jógi elnyeri örök üdvösségét."" Már a 
Brhadáranyaka Upanishad (V, 14, 8) is kijelenti: „Bármilyen bűnt látszik is elkövetni a 
tudó, mégis tiszta, makulátlan, nem változó, halhatatlan.” Más szavakkal: A „tudó” 
egészen más élményvilág felett rendelkezik, mint a profán. 

Minden emberi élmény átalakítható tehát, és egy másik. emberfeletti síkon újra 
átélhető. 





"Vö. Marcel Griaule: Dieu d'Eau. Entretiens avet Ogotemêli, Paris 1948. 
“Vö. Werner Müller: Die blaue Hütte, Wiesbaden 1954. 115. skk. 
“Lásd az idevágó szövegeket in: Eliade: Le Yoga. Immortalité et Liberté, Paris 1954. 264, 395. o. 

Az indiai példából kiderül, hogy a szervek és a fiziológiai élet szakramentalizá- 
ciója, amelyről már gazdag tanúbizonysággal szolgál az összes ősi kultúrfok, 
misztikus" kifinomultsággá fejleszthető. A szexualitásnak a szentben való részvé- 
tel eszközévé (vagy, mint az indiai esetben, az abszolút szabadság emberfeletti ál- 
lapotának elérését szolgáló eszközzé) történő átértékelése nem veszélytelen. Indiá- 
ban például a tantrizmus téves, szörnyű szertartásokhoz is vezethet. A primitív vi- 
lágban a rituális szexualitást gyakran orgiasztikus formák is kísérik. 

Mindez azonban mit sem változtat a példa szuggesztivitásán, mert benne egy, a 
deszakralizált társadalomban már nem átélhető élmény, a megszentelt szexuális 
élet nyilvánul meg. 


Test, ház, kozmosz 


A vallásos ember nyitott kozmoszban él, és ő maga is , nyitott" a világgal szem- 
ben. 

Kapcsolatban áll az istenekkel, és részesül a világ szentségéből. A szent tér 
struktúráját elemezve megállapíthattuk, hogy a vallásos ember csak , nyitott" vi- 
lágban képes élni; az ember olyan , középpontba" akar letelepedni, ahol lehetséges 
érintkeznie az istenekkel. 

Lakása mikrokozmosz és teste szintúgy. Már korán bekövetkezik a ház, a test és 
a kozmosz azonosítása. Időzzünk el egy kissé ennél a példánál, melyből kiderül, 
miként értelmezhetők át későbbi vallásokban vagy akár filozófiákban az ősi vallá- 
sosság értékei. 

Az indiai vallásos gondolkodás gazdagon felhasználta a háznak, a kozmosznak 
és a testnek ezt a hagyományos azonosítását. Mégpedig a következő okból: a test 
is, a kozmosz is végső soron , szituáció", adottságrendszer, amelyet az ember ma- 
gára vállal. A gerincoszlop a világoszloppal (skambha) vagy a Meru heggyel, a lé- 
legzetvételek a szelekkel, a köddel, a szív „a világ középpontjával" stb. azonosul. 
Azonosságot állapítanak meg azonban az emberi test és a rituálé között is. Az ál- 
dozati helyet, az áldozati eszközöket és cselekedeteket a különböző szervekkel és 
fiziológiai funkciókkal azonosítják. Az emberi testet, amely rituálisan a kozmosz- 
szal vagy a védikus oltárral (egyfajta imago mundival) homológ, ezen kívül a ház- 
zal is azonosítják. Az egyik hatha jóga szöveg a testet , egy oszlopú és kilenc ajtajú 
háznak" nevezi (Gornksha Shataka 14). 

Amikor tehát az ember tudatosan illeszkedik a példaadó helyzethez, amire bi- 
zonyos fokig predesztinálva van, akkor kozmikussá teszi saját magát, vagyis em- 
beri méretekben reprodukálja a kölcsönös feltételezettségeknek és ritmusoknak 
azt a rendszerét, amely a világra jellemző és azt alkotja, és végső soron minden vi- 
lágmindenséget meghatároz. Az azonosítás fordított irányban is megtörténik; a 
templomot és a házat emberi testnek tekintik. 

A kupola , szeme" gyakran használt kifejezés különböző építészeti hagyomá- 
nyokban." Ami ebben fontos, az a következő: ezen egyenértékű képek - kozmosz, 





"Vö. Ananda K. Coomaraswamy: Symbolism of the Done, Indian Historical Quarterly, XIV. 1938, 1- 
56, 34. skk. 

ház, emberi test - mindegyikének van egy felső , nyílása" — vagy legalábbis tartal- 
mazhat ilyen nyílást -, amely lehetővé teszi az átmenetet egy másik világba. Az 
indiai torony felső nyílását másképpen brahmarandhrának is nevezik, s ez a szó a 
koponyának azt a felső , nyílását" is jelöli, amely a jógi tantrikus technikában fő- 
szerepet játszik; ezen a nyíláson keresztül száll ki a lélek, amikor az ember meghal. 
Ide tartozik az a szokás is, hogy széttörik a halott jógi koponyáját, megkönnyíten- 
dő a lélek eltávozását." 

Ennek az indiai szokásnak Európában és Ázsiában rendkívül elterjedt elképze- 
lések felelnek meg: a holtak lelke a tűzhelyen (füstlyuk) vagy a tetőn át száll el, 
mégpedig különösen azon a tetődarabon át, amely a , szent sarok" fölött van." 
Hosszabb haláltusa esetén eltávolítják a tető egy vagy több gerendáját, vagy akár 
szét is törik az egész tetőt. A szokás jelentése nyilvánvaló: a lélek könnyebben el- 
szabadul testétől, ha a test másik képének, a kozmosznak, a háznak a felső részét 
széttörik. Mindezek az élmények a nem vallásos ember számára értelmezhetetle- 
nek, nemcsak azért, mert számára a halál deszakralizálódott, hanem azért is, mert 
már nem valódi kozmoszban él. 

Az indiai misztikus szókincsben fennmaradt az ember és a ház, különösen pe- 
dig a koponyának a tetővel vagy a kupolával való azonosítása. A misztikus alapél- 
ményt, az emberi létmód határainak átlépését kettős képpel fejezik ki: a tető szét- 
törésével és a levegőbe emelkedéssel. A buddhista szövegek arhatokról beszélnek, 
amelyek „a levegőben szállnak és széttörik a palota tetejét”; akik „saját akaratukból 
szállnak, széttörik a háztetőt, átrepülnek rajta a légbe emelkedve" .* Ezek a képekben gaz- 
dag fordulatok kétféle módon értelmezhetők: a misztikus élmény síkján „egy fá- 
zisról" van szó, vagyis a lélek felszállásáról a brahmarandhrán keresztül; metafizi- 
kai síkon pedig a feltételekhez kötött világ megszüntetéséről. Azonban az arhatok 
„repülésének” mindkét jelentésében az ontológiai sík áttörése és az egyik létmód- 
ból egy másikba való átmenet fejeződik ki; az átmenetet jelöli a feltételes létezésből 
egy feltétlen létmódba, vagyis a tökéletes szabadságba. 

A ,repülés" a legtöbb ősi vallásban az emberfeletti létmód (isten, varázsló, 
, szellem") elérését érzékelteti, a szabadságot, hogy tetszés szerint mozoghatunk; 
tehát a , szellem" alkotmányához való idomulást. Az indiai gondolkodásmódban 
az arhat, amikor „széttöri a háztetőt" és felszáll a levegőbe, képszerűen szemlélte- 
ti, hogy túllépett a kozmoszon, és valamilyen paradox elképzelhetetlen létmódba, 
mégpedig az abszolút szabadság létmódjába érkezett. (Ezt egyébként különböző 
nevekkel illethetik: nirvána vagy asamskrta, samádhi, sahaja stb.) Mitológiai síkon 
a világ transzcendálásának ezt a példaadó cselekedetét szemlélteti Buddha felkiál- 
tása, miszerint feltörte a kozmikus , tojást", „a tudatlanság csigaházát”, és elnyer- 
te, „Buddha boldog, egyetemes méltóságát" ." 





“M. Eliade: Le Yoga, 400, o., lásd még K. Coomaraswamy, id. mű, 53. o., 60. jegyzet. 

JA szent tér egyik része, amely bizonyos eurázsiai háztípusokban a középpillérnek felel meg, kö- 
vetkezésképpen , világközpont" szerepét játssza. S. G. Ránk: Die heilige Hinterecke im Hauskult 
der Völker Nordosteuropans und Nordasiens, Helsinki 1949. 

"Vö. Eliade: Le Vol mystique, Numen III, 1956, 1-13. o. 

Suttavibhanga: Párájika, I, I, 4, kommentálja Paul Mus in: La notion de temps réversible dans la 
mythologic bouddhigue, Melun 1939. 13. o. 

E példából kiviláglik, milyen hosszú élettartamúak az emberi lakással összefüg- 
gő ősi szimbolizmusok. Olyan vallási helyzetek fejeződnek ki bennük, amelyek 
ugyan ősidők óta fennállnak, ám érvényességük változik, jelentésük bővül, és egy- 
re finomabban tagolt gondolatrendszerekbe illeszthetők. Az ember éppúgy 
„lakik” önnön testében, miként valamely házban vagy a kozmoszban, amelyet sa- 
ját magának teremtett (vö. I. fejezet). 

Minden törvényes és tartós helyzet feltételezi a beilleszkedést valamilyen koz- 
moszba, jól elrendezett univerzumba, amelyet a példaadó minta, a teremtés képé- 
re formáltak. A lakott terület, a templom, a ház, a test - mindegyik kozmosz. A 
maga módján azonban mindegyiknek van valamilyen , nyílása", amelynek jelenté- 
se kultúránként változik. (A templom , szeme", a tűzhely, a füstlyuk, brahma- 
randhra stb.) A kozmosz, amelyben lakunk - test, ház, törzsi terület, az adott világ 
a maga egészében - felül valamilyen módon kapcsolatban áll egy másik, túlvilági 
síkkal. 

Az akozmikus vallásban, amilyen a buddhizmus után az indiai volt, a maga- 
sabb sík felé vezető nyílás már nem az átmenetet jelöli az emberiből az emberfelet- 
ti berendezkedésbe, hanem a transzcendenciát, a kozmosz megszüntetését, az ab- 
szolút szabadságot. A Buddha által , széttört" tojás és az arhatok által széttört 
„tető” filozófiai jelentése lényegesen különbözik attól az ősi szimbolizmustól, 
amelyben a földről az égbe való átmenet a világtengely vagy a füstlyuk mentén 
megvalósul. 

Mégis, az indiai filozófia és misztika az ontológiai áttörés és a transzcendencia 
jelölésére alkalmas valamennyi szimbólum közül előszeretettel választotta a szét- 
tört tető említett ősrégi képét. Az emberi létformán való túllépés képszerű alakja 
„a ház" megsemmisítésében fejeződik ki, vagyis annak a személyes kozmosznak a 
megsemmisítésében, amelyet az ember lakásul választott. Minden , szilárd mene- 
déknek”, amelyben az ember , berendezkedett", filozófiai képe azt jelenti, hogy az 
ember minden , helyzetet" megszüntetett, és a világban való berendezkedés he- 
lyett az abszolút szabadságot választotta, aminek az indiai gondolkodásban min- 
den meghatározott világ megsemmisítése a feltétele. 

Nem szükséges kimerítően elemeznünk azokat az értékeket, amelyeket korunk 
nem vallásos embere testének, házának és univerzumának tulajdonít, hogy felbe- 
csülhessük, milyen óriási távolság választja el őt az imént tárgyalt primitív vagy 
keleti kultúrák embereitől. Miként a modern ember lakóházához már nem tapad- 
nak kozmológiai értékek, úgy nélkülöz teste is minden vallási vagy szellemi jelen- 
tést. Összefoglalásképpen azt mondhatjuk, hogy a modern, nem vallásos ember 
szemében a kozmosz áttekinthetetlenné, mozdulatlanná és némává vált. 

Nem hordoz üzenetet, nem tartalmaz semmilyen , titkosírást". A természet 
szentségének tudata a mai Európában úgyszólván csak a falusi népességben él to- 
vább, mert az még kozmikus liturgiaként fogadja be a kereszténységet. Az ipari 
társadalom, különösen az értelmiségiek kereszténysége viszont már régóta nélkü- 
lözi azokat a kozmikus értékeket, amelyek a középkorban még hozzátapadtak. A 
városok kereszténységét ettől még nem kell „lesüllyedtnek” vagy , értéktelenebb- 
nek" tekinteni, csupán azt kell megállapítanunk, hogy a városok vallási érzékelő- 
képessége rendkívül elszegényedett. A modern városi keresztényeknek már nincs 
részük a kozmikus liturgiában, annak misztériumaiban, ahogy a természet részt 

vesz a krisztológiai drámában. Vallásos átélésük már nem nyitott a „kozmosz” 
felé. Pusztán magánélménnyé változott: az üdvösség olyan probléma, amely az 
embert és istenét érinti. Az ember jobbik esetben nemcsak isten, hanem a társada- 
lom előtt is felelősséget érez. Ám ebben az ember-isten-történelem komplexumban 
nincs helye a kozmosznak. Ezért feltehetően már az igazi keresztény sem érzi isten 
művének a világot. 


Átjutni a szűk kapun 


Azzal, amit a test-ház szimbolizmusról és annak antropokozmikus azonosításai- 
ról elmondottunk, távolról sem merítettük ki ezt a gazdag témát; csupán egyné- 
mely oldalára kellett szorítkoznunk. A , ház", amely egyszerre imago mundi és az 
emberi test megismétlése, jelentős szerepet játszik a rítusokban és a mítoszokban. 
Egyes kultúrákban (például a korai Kína, Etruria) a temetkezési urnákat házfor- 
mára képezik ki, felső nyílással, amely lehetővé teszi a holtak lelkének be- és kime- 
netelét." A ház-urna bizonyos fokig az elhunyt új „testévé” válik. Egy ilyen sipka 
formájú házacskából jön ki a mitikus ős is, és ilyen ház-urna-sipkában rejtőzik el 
éjszaka a nap, hogy reggel újból kiemelkedjék belőle." Strukturális megfelelés talál- 
ható tehát az átmenet különböző fajtái között: a sötétségből a fénybe (nap), vala- 
mely nem létezés előtti létezésből a megnyilvánulásba (mitikus ős), az életből a ha- 
lálba és az új, halál utáni létezésbe (lélek). 

Láttuk, hogy minden , kozmosz" - univerzum, templom, ház, emberi test — fe- 
lül , nyílással" van ellátva. Most még jobban megérthetjük a szimbolizmus jelenté- 
sét: a nyílás lehetővé teszi az átmenetet az egyik létmódból a másikba, az egyik lét- 
helyzetből a másikba. Az , átmenet" minden kozmoszbeli létezőnek elő van írva: 
az ember az előéletből az életbe és végül a halálba jut, miként a mitikus ős a léte- 
zés előtti létezésből a létezésbe, a nap a sötétségből a fénybe. Ez a fajta , átmenet" 
egy még bonyolultabb rendszer kereteibe illeszkedik, amelynek fő vonásait már 
tárgyaltuk: ide tartozik a hold mint a kozmikus kifejlés őstípusa, a növényvilág 
mint az általános megújulás szimbóluma, és mindenekelőtt a kozmogónia, a - le- 
hetőség szerintiből az alakkal bíróba való példaszerű átmenet - rituális megismét- 
lésének számtalan fajtája. Az , átmenet" mindeme rituáléiban és szimbolizmusai- 
ban az emberi létezés egészen sajátos felfogása nyilvánul meg: azzal, hogy meg- 
született, az ember még nem készült el; másodszor is meg kell születnie — még- 
hozzá szellemileg. Csak akkor válik egészen emberré, ha egy tökéletlen embrioná- 
lis állapotból átmegy a tökéletes, , felnőtt" állapotba. 

Más szóval, az emberi létezés teljes gazdagsága csak egy sor átmenetrítuson, 
egymást követő beavatásokon keresztül érhető el. 





:C. Hentze: Bronzegerät, Kultbauten, Religion im ältesten China der Chang-Zeit, Antwerpen 1951, 
49. skk.; uő.: Sinologica III, 1953, 229-239. o. és 2-3. ábra. 


7C. Hentze: Tod, Auferstehung, Weltordaung. Das mytische Bild im ültesten China, Zürich 1955, 
47. skk. és 24-25. ábra. 

Rövidesen beszélünk a beavatás értelméről és funkciójáról. Előtte azonban még 
valamit az , átmenet" szimbolizmusáról, ahogy azzal a vallásos ember ismerős 
környezetében, mindennapi életében találkozik; házában, az utakon, amelyeken 
munkába indul, a hidakon, amelyeken áthalad stb. Ez a szimbolizmus már a ház 
struktúrájában is jelen van. A felső nyílás, mint láttuk, az éggel való kapcsolatot, a 
transzcendencia utáni vágyat jelöli. A küszöbben egyszerre testesül meg a , kívül" 
és , belül" közötti határ, valamint az egyik zónából a másikba (a profánból a szent- 
be, vö. I. fejezet) való átmenet lehetősége. Mindenekelőtt azonban a híd és a szűk 
kapu képében fejeződik ki a veszélyes átmenet képzete, ezért a mitológiát, a te- 
metkezési és beavatási rítusokat ezek uralják. A beavatás, a halál, a mitikus eksztá- 
zis, az abszolút megismerés és — a zsidó és a keresztény vallásban - a hit az egyik 
létmódból a másikba való átmenetnek felelnek meg, és mindezek valódi ontológiai 
változást hoznak létre. Ezt a paradox átmenetet kifejezendő (paradox, mert mindig 
törést és transzcendenciát feltételez), a különböző vallási hagyományok igen gyak- 
ran a veszélyes híd és a szűk kapu szimbólumait alkalmazzák. Az iráni mitológiá- 
ban az elhalálozottak a túlvilágra vezető útjuk során a Csin-hídon kelnek át. Ez az 
igazak számára kilenc lándzsahossz széles, az istentelenek számára azonban olyan 
keskeny, mint a „borotva éle”. (Dînkart IX, 20, 3) A sinvat-híd alatt a pokol mély 
szakadéka nyílik. (Videvdat 3, 7) E hídon át indul extatikus égi útjára az összes 
misztikus is, például Ardá Vîráf.” 

Szent Pál látomásában jelenik meg az a , hajszálvékony" híd, amely világunkat 
összeköti a mennyországgal. Ugyanezzel a képpel találkozunk arab szerzőknél és 
misztikusoknál: a híd , hajszálnál is vékonyabb", és a földet köti össze a csillag- 
szférákkal és a paradicsommal. A bűnösök, akik nem tudnak áthaladni rajta, mi- 
ként a keresztény hagyományban, itt is a pokolba vettetnek. A középkori legendák 
„Víz alá rejtett hídról" és karhídról beszélnek, amelyeken a hősnek (Lancelot) me- 
zítláb és puszta kézzel kell haladni. A híd , sarlónál is élesebb", és az áthaladás 
„szenvedéssel és halálos kínnal” kapcsolódik össze. A finn hagyományban tűkkel, 
szegekkel és borotvákkal borított híd vezet a pokol felett; túlvilági utazásuk eksz- 
tázisában halottak és sámánok járnak rajta. Hasonló leírásokkal találkozunk szinte 
mindenütt a világon." Egyébként még később is ugyanezekkel a képekkel fejezték 
ki, hogy milyen nehéz eljutni a metafizikai megismeréshez vagy a kereszténység- 
ben - a hithez. 


„Nehéz az út a borotva vékony pengéjén, mondják a költők, és a legmagasabb rendű 
megismeréshez vezető út nehézségére gondolnak." (Katha Upanishad III, 14.) , Mert szoros 
kapu és keskeny út, amely viszen az életre, és kevesen vagynak azok, akik azt megtalálják." 
(Máté 7, 14.) 


E néhány, a híd és a kapu beavatási és halálszimbolizmusára vonatkozó példá- 
ból kiderült, mennyire átértékelődhet vallási és metafizikai síkon a mindennapi lé- 
tezés és az ahhoz tartozó , kis világ". (A ház felszereléseivel, a mindennapi munka 
intéznivalóival stb.) A vallásos ember élményvilágában átalakul a mindennapi 
élet; mindenütt „titkosírást” fedez fel. A legszokványosabb cselekedet is szellemi 
aktust jelölhet. Az út és a járás vallási érvényre tehet szert, mert minden út az , élet 





"Vö. Die Religionen und das Heilige, 430. skk. 
"Vö. M. Eliade: Le Chamanisme et les techniques archaigues de Vextase, Paris 1951, 357. Skk. 

útját" szimbolizálja, minden járás a zarándoklat, a világ középpontjába való ván- 
dorlás szimbóluma lehet." Ha a , ház" , birtoklása" azt jelenti, hogy szilárd helyet 
választunk a világban, akkor a házról lemondó zarándokok és aszkéták , tovább- 
haladásában", állandó helyváltoztatásában az a törekvés fejeződik ki, hogy el- 
hagyják ezt a világot, s se legyen állandó helyük benne. A ház , fészek", és mint a 
Pankavimsa Bráhmana mondja (XI, 15, 1), „fészket rakni" annyit jelent, mint tűz- 
helyet, gyermekeket, , otthont" birtokolni: a fészek tehát a család, a közösség és a 
gazdaság világának a jelképe. Akik a keresést, a középponthoz vezető utat válasz- 
tották, azoknak le kell mondaniuk a családban és a közösségben elfoglalt helyről, a 
„fészekről”, és egyes-egyedül a legmagasabb igazsághoz való , vándorlásnak" kell 
szentelniük magukat, amely igazság a fejlett vallásokban a rejtőzködő istennel, a 
Deus absconditusszal azonos." 


Átmenetrítusok 


Régóta ismeretes, hogy az átmenetrítusok fontos szerepet játszanak a vallásos 
ember életében." Az igazi átmenetrítus természetesen a serdülőkori beavatás, a 
korosztályváltás. (A gyermek, illetve a fiúcska belép az ifjúkorba.) Születéskor, há- 
zasságkötéskor és a halál alkalmából is találunk azonban átmenetrítusokat, és tu- 
lajdonképpen itt is beavatásokról van szó, mert mindezek az ontológiai és a társa- 
dalmi állapot alapvető változásával kapcsolatosak. 

Amikor a gyermek megszületik, csupán fizikai létezése van; sem a család, sem a 
közösség nem ismeri el. Csak a közvetlenül a szülést követő rítusok nyomán válik 
az újszülött a szó tulajdonképpeni értelmében , élővé"; csak a rítusok révén fogad- 
ják be az élők közösségébe. 

A házasságkötés is átmenetet jelent az egyik csoportból a másikba. Az újdonsült 
házas kilép a nőtlenek csoportjából, hogy a jövőben a családatyák csoportjához 
tartozzék. Minden házasság feszültséget és veszélyt jelent, és ezáltal válságot rob- 
bant ki. Ezért kíséri átmenetrítus. A görögök a házasságot télosznak, szentségnek 
nevezték, és a házassági rituálé a misztériumokhoz hasonlított. 

A halálrítusok még ennél is bonyolultabbak, mert ezekben nem csupán valami- 
lyen , természeti" jelenségről (az élet — vagy a lélek - elhagyja a testet), hanem az 
életfajta ontológiai, egyúttal társadalmi változásáról is szó van. Az elhunytnak 
meghatározott próbákat kell kiállnia, amelyek döntenek halál utáni sorsáról, miál- 
tal el és be kell fogadnia őt a holtak közösségének is. Egyes népeknél csak a rituális 
temetés erősíti meg a halált. Akit nem a meglévő szokások szerint földelnek el, az 
nem halott. Másutt a halál csak a temetési szertartások elvégzése után érvényes, 
vagy csak akkor, mihelyt az elhunyt lelkét rituálisan új másvilági lakóhelyekre ve- 
zették, és ott a holtak közössége befogadta. A nem vallásos ember számára a szü- 





Vö. Le Chamanisme..., 419. skk.; Maarti Haavio: Väinämöinen, Eternal Sage, Helsinki 1952, 112. 
skk. 


"Vö. Ananda K. Coomaraswamy: The Pilgrim's Way, Journal of the Bihar and Orissa Oriental Re- 
search Society XXIII, 1937, IV. rész, 1-20. o. 


“Vö. Arnold van Gennep: Les rites de passage, Paris 1909. 

letés, a házasság és a halál csupán az egyént és a családot érintő események. A lé- 
tezés nem vallásos szemléletében mindezek az , átmenetek" elvesztették rituális 
jellegüket, és csupán önmagukat jelentik: születést, halálesetet vagy hivatalosan el- 
ismert szexuális egyesülést. Az egész élet nyíltan vallástalan felfogása ilyen tiszta 
állapotban persze még a legerőteljesebben szekularizált társadalomban is ritkán 
fordul elő. A közelebbi vagy távolabbi jövőben talán gyakoribb lesz az ilyen, telje- 
sen vallás nélküli élményvilág. 

Pillanatnyilag mindenesetre még ritka. A profán világban ugyan a halál, a há- 
zasság és a születés gyökeres szekularizációjával találkozunk, ám rövidesen látni 
fogjuk, hogy az elvetett vallási viselkedésmódok bizonytalan emlékek és vágyak 
formájában még mindig tovább élnek. 

Ami mármost a voltaképpeni beavatási rituálét illeti, különbséget kell tenni a 
serdülőkori korosztályi beavatás és valamely titkos szövetségbe való belépés kö- 
zött. A legfontosabb különbség az, hogy a korosztályi beavatásnak minden fiút 
alávetnek, míg a titkos szövetségekbe csak bizonyos számú felnőtt lép be. Bizo- 
nyos, hogy a férfiassági beavatás intézménye régebbi, mint a titkos szövetségi be- 
avatásé; elterjedtebb és a legősibb kultúrfokon is fellelhető, például az ausztráliai- 
aknál és a tűzföldieknél. Nem kell itt a beavatási szertartásokat egész bonyolultsá- 
gukban felidéznünk; csak azt kell megmutatnunk, hogy a beavatás már ősi kultúr- 
fokon is főszerepet játszik az ember vallási alakításában, s hogy mindenekelőtt 
arra rendeltetett, hogy átalakítsa a neofiták ontológiai berendezkedését. 

Igen fontosnak tartjuk ezt a tényt a vallásos ember megértése szempontjából: ki- 
derül belőle, hogy a primitív társadalmak embere abban a formában, amelyben a 
természetes létezés síkján „adva van", még nem tartja magát , teljesnek". Ahhoz, 
hogy igazi emberré váljék, meg kell halnia ezen első (természeti) élet számára, és 
újjá kell születnie egy magasabb rendűbe, amely egyúttal vallási és kulturális élet 
is. 

Más szóval, a primitív ember az embereszményt, amelyre törekszik, emberfelet- 
ti síkra helyezi. Ez először is azt jelenti, hogy csak akkor válik teljes emberré, ha 
túllép a , természetes" emberléten, és azt bizonyos értelemben maga mögött hagy- 
ja; mert a beavatás mindenekelőtt a halál, a feltámadás vagy az újjászületés para- 
dox, természetfeletti élményét jelenti. Másodsorban pedig azt, hogy a beavatási rí- 
tusokat, amelyek próbákat, szimbolikus halált és feltámadást foglalnak magukba, 
az istenek, a kultúrateremtő hősök vagy a mitikus ősök állapították meg. Emberfe- 
lettiek tehát, és elvégzésükkel a neofita valamilyen emberfeletti isteni viselkedést 
utánoz. Ez azért fontos, mert újból kiderül belőle, hogy a vallásos ember másmi- 
lyen akar lenni, mint amilyennek , természeti síkon" találja magát, és hogy az esz- 
ményi, a mítoszokban kinyilatkoztatott képhez hasonlóvá akar válni. A primitív 
ember vallásos embereszményre törekszik, és ez a törekvés már magába foglalja a 
fejlettebb társadalmak valamennyi későbbi etikájának csíráit. A modern, vallásta- 
lan társadalomban a beavatás, mint vallási aktus természetesen már nem fordul 
elő. Ám mintája, mint még látni fogjuk, erősen deszakralizált formában a modern 
világban is tovább él. 

A beavatás fenomenológiája" 


A beavatáshoz általában háromféle kinyilatkoztatás tartozik: a szent, a halál és a 
szexualitás kinyilatkoztatása.* A gyermek előtt ismeretlenek mindezek a tapaszta- 
latok; a beavatott ismeri, vállalja és új énjébe építi őket. A neofita leveti gyermeki, 
profán, még nem újjászületett életét, s egy új, megszentelt létezésbe születik újjá, s 
ezáltal olyan létmódba, amely lehetővé teszi a megismerést, a tudást. A beavatott 
nemcsak , újonnan született" vagy , feltámadt"; egyúttal olyan ember is, aki tud, 
ismeri a misztériumokat, és akinek metafizikai kinyilatkoztatásban volt része. A 
vadonban tartott , edzése" során megismeri a szent titkokat, az istenekről és a vi- 
lág eredetéről szóló mítoszokat, az istenek valódi nevét és a beavatási szertartások 
során alkalmazott rituális eszközök (, zugattyú", kovakőből készült bemetszőkés 
stb.) szerepét és származását. A beavatás szellemi beérést jelent, és az egész embe- 
riség vallástörténetében mindig ugyanezzel találkozunk: a beavatott az, aki megis- 
merte a misztériumokat, az, aki valamit megtud. 

A szertartás mindenütt azzal kezdődik, hogy a neofita elválik családjától, és 
magányosan visszavonul a vadonba. Már önmagában ez is halálszimbólum: az 
erdő, a dzsungel és a sötétség a túlvilágot, az , alsó világot" jelképezi. Néhány or- 
szágban azt hiszik, hogy egy tigris viszi a hátán a jelöltet a dzsungelbe: a vadállat 
a misztikus őst, a beavatásmestert testesíti meg, aki a fiút az alsó világba vezérli. 
Másutt erősen tartja magát az a hit, hogy a neofitát valamilyen szörnyeteg nyeli el, 
amelynek gyomrában a kozmikus éjszaka uralkodik. Ez mind kozmikus, mind 
emberi síkon ez embrionális létezés megfelelője. A vadonban számos helyen be- 
avatási kunyhó található. Az ifjú jelöltek itt teszik le a próbák egy részét, s a többi- 
ek itt tájékoztatják őket a törzs titkos hagyományairól. A beavatási kunyhó az 
anyaöl szimbóluma." 

A neofita halála visszatérés az embrionális állapotba, ez azonban nemcsak az 
emberi fiziológia értelmében, hanem kozmológiailag is értendő: a magzati állapot 
egy lehetőség szerinti, prekozmikus világba való ideiglenes visszatérésnek felel 
meg. 

Más rítusok a beavatási halál jelképrendszerét világítják meg. Egyes népeknél a 
jelölteket frissen ásott sírokba temetik vagy ágakkal fedik be őket, miközben azok 
mozdulatlanul fekszenek, akár a halottak, vagy fehér liszttel dörzsölik be őket, 
hogy kísérteteknek látsszanak. A neofiták egyébként a szellemek viselkedését utá- 
nozzák; evéshez nem az ujjukat használják, hanem miként a holtak lelkei, közvet- 
lenül fogukkal veszik magukhoz a táplálékot. Végül; természetesen sokféle jelen- 
tése van a kínzásoknak, amelyeknek alá kell vetniük magukat. Egy jelentés azon- 
ban közös bennük: a neofitát a beavatási démonok, vagyis a mitikus ősök kínoz- 
zák, csonkítják meg. E testi szenvedésekben annak a jelöltnek a helyzete tükröző- 





"A beavatás és a beavatási rítusok problémájához vö. Ruth Benedict: Urformen der Kultur, minde- 
nekelőtt 56. skk., 74, 82. skk., 91. skk., 139. skk., 161. skk. 


"A következőkhöz lásd M. Eliade: Mystère et régénération spirituelle dans les religions extra-euro- 
péennes, Eranos Jahrbuch XXIII, 1955, 57-98. o. 


“R. Thurnwald: Primitive Initiations- und Wiedergeburtsriten, Eranos Jahrbuch VII, 1950, 321-398, 

dik, akit az állatdémon , felfal", a beavatási szörnyeteg bosszújában megcsonkít és 
zsigereiben elemészt. A csonkítások (fogak kitépése, ujjak levágása stb.) szintén 
halálszimbólumok. A legtöbb ilyen csonkítás a holdistenségekkel áll kapcsolatban. 
A hold időről időre eltűnik, meghal, majd három éjszaka után újjászületik. A hold- 
szimbolizmus arra utal, hogy a halál minden misztikus újjáéledés elsődleges felté- 
tele. 

Az olyan különleges műveleteken, mint a körülmetélés és a szubincízió, vala- 
mint a beavatási csonkításokon kívül más külső jelek is a halálra és a feltámadásra 
utalnak - nevezetesen a tetoválás és a merítővágás. A misztikus újjászületés jel- 
képrendszere itt is számos formában megmutatkozik. A jelöltek új nevet kapnak, s 
ettől fogva ez az igazi nevük. Egyes törzsek azt hiszik, hogy az ifjú beavatottak tel- 
jesen elfelejtették korábbi életüket. Közvetlenül a beavatás után úgy táplálják őket, 
mint a kisgyermekeket, s kézen fogva járnak velük; mint a gyermekeknek, újból 
megtanítanak nekik is mindent. A bozótban általában új nyelvet tanulnak, leg- 
alábbis azt a titkos szókincset, amelyet csak a beavatottak érthetnek. A beavatással 
tehát minden újrakezdődik. A második születés jelképrendszere néha egészen 
konkrétan fejeződik ki. Egyes bantu népeknél a fiatal fiút a körülmetélés előtt „új- 
jászületési" szertartásnak vetik alá." Az apa kost áldoz, majd három napra rá a kos 
gyomrába és bőrébe burkolja a gyermeket, miután az felmászott az ágyra és felsírt, 
mint egy újszülött. Három napig marad a kosbőrben. Ennél a népnél a halottakat 
kosbőrben és magzati helyzetben földelik el. Az állatbőrbe való rituális öltöztetés 
révén történő mitikus újjászületés jelképrendszere egyébként magasan fejlett kul- 
túrákban (India, Óegyiptom) is fellelhető. 

A beavatási eljárásban a halál jelképrendszerét szinte mindig a születés jelkép- 
rendszere kíséri. Ebben az összefüggésben a halál a profán, nem megszentelt lét- 
módon, a vallási dolgokról mit sem tudó és a szellemileg vak "természeti ember” 
létmódján való túllépést jelenti. A beavatási misztérium a neofita előtt fokról fokra 
fedi fel a létezés igazi dimenzióját; a beavatás bevezeti a szentségbe, s ezáltal arra 
kötelezi, hogy magára vállalja emberi felelősségét. Megállapíthatjuk tehát azt a 
fontos tényt, hogy a szellemi életbe való bejutás minden ősi társadalomban a halál 
és az újjászületés jelképrendszerének közvetítésével fejeződik ki. 





M. Canney: The Skin of Rebirth, Man, 1939. július, 91. sz., 104-105. o. 

Férfiszövetségek és nőszövetségek 


A férfiszövetségek felvételi rítusaiban ugyanezeket a próbákat és beavatási eljá- 
rásokat találjuk. Ám, mint már említettük, a férfiszövetségekhez való tartozás már 
kiválasztottságot jelent; noha mindenki oda szeretne tartozni, a titkos szövetség- 
hez nem tartozik mindenki, aki átélte a serdülőbeavatást." 

Csak egyetlen példát említünk: a mandja és banda afrikai törzseknél Ngakola 
néven létezik egy titkos társaság. A mítosz szerint, amelyet a neofitáknak a beava- 
tás során elbeszélnek, Ngakola szörnyeteg volt, amely megölte az embereket: le- 
nyelte, majd újból kiköpte őket. A neofitát egy kunyhóba vezetik, amely a ször- 
nyeteg testét jelképezi. Ngakola komor hangját hallja, miközben megkorbácsolják 
és megkínozzák, mert hisz Ngakola gyomrában van, amelyik épp elemészti őt. 
Különféle további próbák után a beavatásmester végre kihirdeti, hogy Ngakola, 
miután lenyelte a neofitát, újból kiokádta magából." 

Tehát itt is a halálnak ugyanazzal a jelképrendszerével (lenyeletés) találkozunk, 
amely oly nagy szerepet játszott a serdülőbeavatás során. A titkos szövetségbe 
való belépés rítusai pontról pontra megegyeznek a serdülőbeavatáséival: bezárás, 
kínzás és próbatételek, halál és feltámadás, új névadás, titkos nyelv oktatása stb. 

Vannak női beavatások is. De ne várjuk, hogy a női beavatási rítusokban és 
misztériumokban ugyanazzal a jelképrendszerrel, pontosabban, ugyanazokkal a 
jelképes kifejezésmódokkal találkozzunk, mint a férfibeavatások és testvérszövet- 
ségek esetében. Szembeszökő azonban egy közös elem: e rítusok és misztériumok 
mélyén mindkét esetben valamilyen mély vallási élmény rejlik. A szentséghez 
való hozzájutás, ahogy ez a női mibenlétét vállaló asszony előtt feltárul - a beava- 
tási rítusoknak épp ez a célja, mind a serdülőbeavatások során, mind pedig a női 
titkos társaságokban (a nőszövetségekben). 

A beavatás az első menstruációval kezdődik. Ez a fiziológiai tünet egyfajta sza- 
kítást jelent: a kislány kiválását ismerős világából. Haladéktalanul elkülönítik, el- 
szigetelik a közösségtől. Az elkülönít — és külön kunyhóban, a vadonban vagy a 
lakóház valamely sötét szögletében történik. A menstruáció előtt álló ifjú leánynak 
meghatározott, meglehetősen kényelmetlen helyzetben kell maradnia, kerülnie 
kell a napfényt és az emberek érintését. Különleges ruhát, jelet vagy bizonyos színt 
visel, amelyet számára tartanak fenn, s nyers étellel kell táplálkoznia. 

Az elkülönítés és a ház valamely zugába történő száműzés - sötét — az erdőben 
elkülönített vagy a kunyhóba zárt fiú beavatási halálára emlékeztet. A két dolog 
között annyi különbség mégis van, hogy a kislányokat közvetlenül az első menst- 
ruáció után - tehát külön-külön - különítik el, míg a fiúkat csoportosan szigetelik 
el a többiektől. Ezt az eltérést az magyarázza, hogy a lányoknál a gyermekkor vé- 
gét inkább jelzik fiziológiai változások. Végül azonban a lányok is csoportot alkot- 





Vö. H. Schurtz: Alterklassen und Männerbünde, Berlin 1902; O. Höfler: Kultische Geheimbünde 

1936; W.-E. Peuckert: Geheimkulte, Heidelberg 1951. 

nak, s a beavatás a továbbiakban már közösen, idős asszonyok vezetésével törté- 
nik. 

Ami most már a női szövetségeket illeti, azok mindig a születés és a termékeny- 
ség misztériumával állnak kapcsolatban. A szülés titka, az asszonynak az a felfe- 
dezése, hogy életet teremt, olyan vallásos élmény, amely nem fordítható le a férfi- 
élményvilág kifejezéseire. Érthető, hogy a szülés néha valódi misztériumokká fej- 
lődő, titkos női rituálékra ösztönöz. Az ilyen misztériumok nyomai még Európá- 
ban is fennmaradtak." Miként a férfiaknál, úgy a nők között is sokfajta társaság lé- 
tezik, amelyek körében egyre inkább elmélyül a titok és a misztérium. Először is 
létezik az általános beavatás, amelyben minden leánynak és újonnan házasodottak 
része van, majd a következő lépcsőfok, a női szövetségek intézménye. Vannak az- 
után Afrikában még ma is létező női misztériumtársaságok, amelyek hasonlatosak 
az ókori menádok zárt csoportjaihoz. Ismeretes, hogy ezek a női misztériumtársa- 
ságok sokáig fennmaradtak — gondoljunk csak a középkori Európa boszorkányai- 
ra és azok rituális összejöveteleire. 


Halál és beavatás 


Az elnyeletés jelképrendszere és rítusa mind a beavatásokban, mind a hősmon- 
dákban és a halálmitológiákban nagy szerepet játszik. A testüregbe történő vissza- 
térés jelképrendszerének mindig kozmológiai értelme van. A neofitával együtt jel- 
képesen az egész világ visszahull a kozmikus éjszakába, hogy újjáteremthetővé, 
tehát újjáéleszthetővé váljék. A világkeletkezés mítoszát, mint láttuk (II. fejezet), 
gyógyító célból szavalják. Ahhoz, hogy a beteg meggyógyuljon, még egyszer meg 
kell születnie, s a születés ősi mintája a kozmogónia. Az idő művét vissza kell von- 
ni, a teremtést megelőző pirkadatpillanatot kell visszanyerni, ami emberi síkon azt 
jelenti, hogy vissza kell térni a létezés „tiszta lapjához”, az abszolút kezdethez, 
ahol még semmi sem mocskolódott be, semmi sem romlott el. 

A szörnyeteg gyomrába hatolni - vagy jelképesen , eltemettetni", a beavatási 
kunyhóba bezáratni - az őseredeti homályba, a kozmikus éjszakába való visszaté- 
rést jelenti. A gyomorból - illetve a homályos kunyhóból vagy a „beavatási sírból" 
- való kiemelkedés a kozmogóniával lesz azonos. A beavatási halál a káoszba való 
példaszerű visszatérést ismétli meg, ami lehetővé teszi a kozmogónia megismétlé- 
sét is, és előkészíti az újjászületést. A káoszba való visszatérés néha nemcsak jelké- 
pes, hanem valóságos is - például az eljövendő sámánok beavatási betegségeinél, 
amelyeket gyakran igazi elmebetegségeknek tekintettek. 

Ilyenkor teljes válság következik be, ami néha a személyiség felbomlásához ve- 
zet." A , lelki káosz" azt bizonyítja, hogy a profán ember hajlamos , felbomlani", s 
hogy egy új személynek kell megszületnie. 

Értjük már, miért tér vissza minden misztériumban — a serdülőrítusokban épp- 
úgy, mint a titkos szövetségbe való bejutást közvetítő rítusokban ugyanaz a beava- 
tási séma: szenvedés, halál és feltámadás (vagyis újjászületés). Mindenekelőtt 

azonban tisztán láthatjuk, hogy a primitív társadalom embere úgy próbálja legyőz- 
ni a halált, hogy átmenetrítussá alakítja át. 

Más szavakkal: a primitívek szemében az ember mindig csak egy nem lényeges 
létezés, mindenekelőtt a profán élet számára hal meg. Ez a felfogás egészen addig 
terjed, hogy a halált a legmagasabb rendű beavatásnak, egy új, szellemi létezés 
kezdetének tekintik. Sőt: a születést, a halált és az újjáéledést (vagyis az újjászüle- 
tést) egy és ugyanazon misztérium három mozzanatának fogják fel, s az ősi ember 
egész szellemi erejét arra összpontosítja, hogy a mozzanatok között ne keletkezzék 
törés. Nem ragadhatunk meg a három mozzanat egyikének sem. A mozgás és az 
újjáéledés mindegyre tovább halad. Ha azt akarjuk, hogy valami sikerüljön — gyer- 
mekáldás, ház vagy szellemi szándék -, akkor fáradhatatlanul ismételgetnünk kell 
a kozmogóniát. Ezért lelhető fel mindenütt a beavatási rítusok kozmogóniai jelen- 
tése. 


„Második születés" és szellemi nemzés 


A halál és az újjászületés a fejlettebb vallásokban is fontos szerepet játszik. Hí- 
res példa erre az indiai áldozat. Célja, hogy a halál után az égbe jussunk, tehát az 
istenek közelében tartózkodjunk, mi több, isteni tulajdonságra (devátma) tegyünk 
szert. Az áldozattal valamilyen emberfeletti létmódot küzdenek ki maguknak, a 
cél tehát hasonló az ősi beavatásokéhoz. Az áldozót azonban a papoknak előbb fel 
kell szentelniük, s ez a felszentelés (díksá) a születést elősegítő struktúrájú beavatá- 
si jelképrendszert tartalmaz; pontosabban, a díksű az áldozót rituálisan magzattá 
alakítja át, és lehetővé teszi, hogy másodszor is megszülessék. 

A szövegek hosszasan időznek annál a megegyezésrendszernél, amelynek ré- 
vén az áldozó végigmegy az anyaméhbe való visszatérés és az újjászületés folya- 
matán." Az Aitareya Bráhmana például ezt mondja (I, 3): 


„A papok azokat, akiket felszentelnek, magzattá változtatják. Vízzel locsolják őket; a 
külön pajta annak a szülőanyja, aki a diksát végzi. Ezáltal beengedik az őt megillető szülő- 
anyába. Ruhával fedik be; ez az amnión.... Erre egy fekete antilop bőrét rakják, mert a khorión 
az amnión felett található.... Ökölbe szorította a kezét, mert a magzat is így tesz, amíg az 


anyaölben van, s a gyermek is, amikor megszületik...." Leveti az antilopbőrt, amikor fürödni 
akar, mert a magzatok khorión nélkül jönnek a világra. Ruhástul száll a fürdőbe, mert a gyer- 
mek amniónnal születik." 


A szent tudást és bölcsességet a beavatás gyümölcsének fogják fel; mind a régi 
Indiában, mind pedig Görögországban a születésre vonatkozó jelképrendszer a 
legmagasabb rendű tudat ébredésével kapcsolódik össze. Szókratész nem ok nél- 
kül hasonlította magát bábához: hozzásegítette az embereket, hogy önmaguk tu- 
datára ébredjenek - segédeszköze volt az „új ember" megszületésének. Ugyanez- 





"Vö. Sylvan Lévi: La doctrine du sacrifice dans les Bráhmanas, Paris 1898, 104. skk.; H. Lommel: 
Wiedergeburt aus embryonalem Zustand in der Symbolik des altindischen Rituals, in. C. Hentze: 

7A becsukott öklök kozmológiai jelképrendszeréhez lásd C. Hentze, id. mű, 96. skk. és másutt. 

zel a jelképrendszerrel találkozunk a buddhista hagyományban: a szerzetes letette 
családnevét és , Buddha fiává" vált (szakya-putto), mert ezzel a , szentek sorában" 
(ariya) újraszületett. Kassapa saját magát „a boldog természetes fiának" nevezte, 
aki , a szájából, a dnamnából (tan) született, akit a dnamna alakított" stb. (Samyutta 
Nikáya II, 221.) 

Ez a beavatási születés magába foglalja a profán én halálát. A séma a hinduiz- 
musban is, a buddhizmusban is fennmaradt. A jógi , meghal emez élet számára" , 
hogy egy másik létmódban szülessék újjá, vagyis része legyen a megváltásban. 
Buddha megtanított rá, hogy milyen módon vessük le a profán emberi létmódot — 
a rabság és tudatlanság létmódját -, hogyan születhessünk újjá a nirvána szabad- 
ságába, boldogságába és feltétlenségébe. A beavatási újjászületés indiai terminoló- 
giája egyebek között az , új test" ősi jelképrendszerére emlékeztet, amelyet a neofi- 
ta a beavatás során nyer el. Ezt maga Buddha hirdeti: 


„Megmutattam tanítványaimnak, hogy miként teremthetnek a mostani, a négy 
romlandó elemből álló testükből szellemi anyagból (rûpim manomayam) álló másik testet, 
amelynek tagjai tökéletesek, és amely transzcendens képességekkel (abbinindriyam) van felru- 


ž $ 
házva.” 


A második születés jelképrendszerét az alexandrinus zsidóság és a keresztény- 
ség vette és értékelte át. Philón, mikor a magasabb életre, a szellem életére való 
születésről beszél, gyakran használja a nemzés motívumát (vö. pl. I Mózes 20. feje- 
zet). Szent Pál több helyen „szellemi fiakról” beszél, akiket a hit révén nemzett: 
„Titusnak a közönséges hitben való igaz fiamnak.” (Titushoz írt levél, I, 3.) „Kö- 
nyörgök pedig Onésimusért az én fiamért, kit az én fogságomban szültem.” (Filemonhoz 
írt levél, 10.) 

Nyilvánvalóak a különbségek Szent Pál „hitben nemzett fiai", Buddha , fiai”, il- 
letve a Szókratész által , szült" új emberek és a primitív beavatások , újjászületett- 
jei" között. Az ősi társadalmak neofitáit magának a rítusnak az ereje , ölte meg" és 
„ébresztette fel”, miként az áldozó hindut is , magzattá" változtatta. Buddha ezzel 
szemben , szájával", vagyis tanításának átadásával (dhamna) , nemzett"; a dhamná- 
ban kinyilatkoztatott legmagasabb rendű megismerés révén a tanítvány új életre 
született, amely képes volt elvezetni őt a nirvána küszöbére. Szókratész csupán a 
bába munkáját akarta gyakorolni; azt az igazi embert segített , megszülni", akit 
mindenki mélyen bensőjében hordoz. Szent Pál másként látta a helyzetét: a hit se- 
gítségével, vagyis egy olyan misztérium révén, amelyet maga Krisztus alapított, 
nemzett „szellemi fiakat”. 

Vallásról vallásra, egyik gnosziszról és bölcsességtanról a másikra új meg új ér- 
tékkel gazdagodik a második születés ősrégi sémája, s ezek az értékek néha alapjá- 
ban változtatják meg az élmény tartalmát. Mégis, mindig marad benne egy közös 
elem, változatlan mennyiség, amelyet a következőképpen határozhatnánk meg: 
aki el akar jutni a szellemi életbe, az haljon meg a profán létmód számára és ek- 
ként szülessék újjá. 





:"Majjhima-Nikáya II, 17; vö. még M. Eliade: Le Yoga, 172. skk. 

Szent és profán a modern világban 


Noha kissé részletesebben vizsgáltuk a beavatásokat és az átmenetrítusokat, ko- 
rántsem merítettük ki a tárgyat, legjobb esetben is néhány lényeges vonását emel- 
tük ki. A homo religiosus megértése szempontjából fontos társadalmi-vallási alakok 
egész sorát, például az uralkodót, a sámánt, a papot és a harcost kellett figyelmen 
kívül hagynunk. E kis könyvnek szükségképpen sommásnak és lezáratlannak kell 
maradnia; nem lehet más, mint sietős bevezetés egy mérhetetlenül nagy probléma- 
körbe. 

Mérhetetlenül nagy ez a terület, mert nemcsak a vallástörténészeket, a néprajz- 
kutatókat és a szociológusokat, hanem a történészeket, a pszichológusokat és a fi- 
lozófusokat is foglalkoztatja. Megismerni a vallásos ember helyzetét és szellemi 
univerzumát, előrehaladást jelent az emberre vonatkozó általános tudásunkban. A 
történelem persze már régóta túlhaladt a vallásos ember legtöbb ilyen, a primitív 
társadalomra és az ősi civilizációra jellemző állapotán. Ezek azonban nem tűntek 
el nyomtalanul; hozzájárultak ahhoz, hogy azzá alakítsuk magunkat, amik va- 
gyunk, s ezért a saját történelmünk részét alkotják. 

A vallásos ember sajátos létezésmódot vállai magára a világban, s ez a létezés- 
mód, a vallástörténeti formák minden különbözősége ellenére, mindig felismerhe- 
tő. Bármilyen történelmi összefüggésbe kerül is a homo religiosus, mindig hisz an- 
nak a szentnek a létezésében, amely meghaladja világunkat, ám benne nyilatkozik 
meg, s ezáltal megszenteli és valósággá teszi ezt a világot. Hisz benne, hogy az élet 
szent eredetű, s hogy az emberi létezés abban a mértékben valósítja meg vala- 
mennyi lehetőségét, amilyen mértékben vallási létezés, vagyis részese a valóság- 
nak. Az istenek teremtették az embert és a világot, a kultúrateremtő hősök fejezték 
be a teremtés aktusát, s mindezen isteni és félisteni művek történetét a mítoszok 
tartalmazzák. Az ember, ha utánozza az istenek viselkedését, akkor közel jut hoz- 
zájuk, és újra jelenvalóvá teszi a szentség történetét, tehát ezáltal a valóság és a je- 
lentőség birodalmának részese lesz. 

Könnyű belátni, miben különbözik a világban való létnek ez a módja a nem val- 
lásos ember létezésétől. Mindenekelőtt abban, hogy a nem vallásos ember elveti a 
transzcendenciát, elfogadja a , valóság" viszonylagosságát, sőt talán még a létezés 
értelmében is kételkedik. A múlt nagy kultúrái is ismertek nem vallásos embere- 
ket, s nincs kizárva, hogy ilyenek már az ősi kulturális fokon is léteztek, noha ed- 
dig erről semmit nem árultak el a források. A nem vallásos ember mégis csak a 
modern európai társadalomban bontakozott ki teljesen. A modern nem vallásos 
ember új léthelyzetet vállal magára: csakis a történelem alanyának és cselekvőjé- 
nek tekinti magát, s megtagadja a transzcendenciát. Másként kifejezve, semmiféle 
emberi mivoltot nem fogad el a különböző történelmi helyzetekben felismerhető 
emberi berendezkedésen kívül. Az ember önmaga alkotója, s csak abban a mérték- 
ben lehet valóban az, amelyben deszakralizálja önmagát és a világot. A szakrális 
áll közte és szabadsága között. 

Nem képes önmagává válni, amíg teljesen meg nem fosztja magát a misztikum- 
tól. Nem lehet valóban szabad, amíg meg nem ölte a legutolsó istent is. 

Nem feladatunk itt megtárgyalni ezt a filozófiai beállítottságot. Csak annyit szö- 
gezünk le, hogy a modern, vallástalan ember tragikus létezést vállal magára, s eg- 
zisztenciális választása nincs híján a nagyságnak. De ez a vallástalan ember a homo 
religiosusból keletkezett; azokból a helyzetekből fejlődött ki, amelyekben ősei éltek. 
Tulajdonképpen tehát a deszakralizációs folyamat eredménye; miként a , termé- 
szet" az isteni kozmosz fokozatos szekularizációjának, úgy a profán ember is az 
emberi létezés deszakralizációjának terméke. 

Ez azonban azt jelenti, hogy a vallástalan ember az elődeivel való szembenállás- 
ból jött létre, amennyiben arra törekedett, hogy , kiürüljön belőle" minden vallá- 
sosság, emberfeletti jelentés. Csak annyiban önmaga, amennyiben , megszabadult" 
és , megtisztult" őseinek , babonáitól". Más szavakkal, a profán ember, akár akarja, 
akár nem, még mindig őrzi magában a vallásos ember viselkedésének nyomait, 
csakhogy ezek a nyomok meg vannak fosztva vallási jelentésüktől. Akármit tesz 
is, örökös. Nem képes végérvényesen kioltani múltját, mert maga is e múlt termé- 
ke. Egy sor megtagadásból és lemondásból tevődik össze, de még mindig kísértik 
azok a valóságok, amelyeket elutasított és megtagadott. Saját világot akart, s ezért 
deszakralizálta azt a világot, amelyben elődei éltek; ámde ehhez elődei viselkedése 
ellen kellett fordulnia, s érzi, hogy ez a viselkedés, ilyen vagy olyan formábar, léte 
legmélyebb alapján még mindig megnyilvánulhat. 

Azonban, mint már említettük, a teljesen vallástalan ember még a legerősebben 
deszakralizált modern társadalmakban is ritka jelenség. A legtöbb , vallás nélküli" 
ember még mindig vallásosan viselkedik, noha ennek nincs tudatában. Nem a mo- 
dern ember ama számtalan , babonájára" és „tabujára” gondolunk itt, amelyek 
mind vallási-mágikus szerkezetűek és eredetűek. A magát vallástalannak érző és 
megjelölő modern embernek egész - álcázott - mitológiája és sok , lesüllyedt" rí- 
tusa van. Az újévi mulatságok vagy a házszentelők például, mint már említettük, 
noha elvilágiasodtak, szerkezetükben még mindig megújítási rítusra emlékeztet- 
nek. Ugyanez érvényes a házasság, a gyermekszületés, új munkahelyre kerülés 
vagy előléptetés alkalmából tartott ünnepekre és mulatságokra. 

Égész könyvet lehetne írni a modern ember mítoszairól, kedvenc színjátékai- 
nak, az általa olvasott könyveknek álcázott mitológiájáról. A mozi, ez az , álom- 
gyár" számtalan mitikus motívumot alkalmaz: a hős és a szörnyeteg harcát, a be- 
avatás harcait és vizsgáit, példaszerű alakokat és képeket (a , lány", a , hős", a „pa- 
radicsomi táj", a ,pokol" stb.). Még az olvasmánynak is mitológiai funkciója van: 
nemcsak az ősi társadalom mítoszelbeszélését és az Európa falusi közösségeiben 
még ma is eleven, szóban áthagyományozott költészetet pótolja, hanem minde- 
nekelőtt lehetőséget teremt a modern embernek arra, hogy - hasonlóan ahhoz, 
ahogy korábban a mítoszok tették - , kilépjen az időből". Akár krimivel , ütjük 
agyon" az időt, akár valamely regény időben távoli univerzumába lépünk be, az 
olvasás kiemeli a modern embert személyes idejéből, más ritmusokba ágyazza, és 
lehetővé teszi, hogy egy másik , történetben" éljen. 

A , vallásnélküliek" túlnyomó többsége valójában nem mentes vallási viselke- 
désmódoktól, teológiáktól és mitológiáktól. Ezeket az embereket néha vallásos- 
mágikus elképzelések egész szemétdombja borítja, igaz, ezek a karikatúráig eltor- 
zultak, s ezért nehezen felismerhetők. Az emberi létezés deszakralizációja sokszor 
az alacsony mágia és a majomvallás hibrid formáihoz vezetett. Nem a legtöbb mo- 

dern városban burjánzó számtalan „kisvallásra”, s nem is az ál-okkult, neospiritu- 
alista vagy kvázihermetikus egyházakra, szektákra és iskolákra gondolunk itt, 
mert mindezek a jelenségek még a vallásosság szférájába tartoznak. Nem is azokra 
a különféle politikai mozgalmakra és társadalmi próféciákra, amelyeknek mitoló- 
giai szerkezete és vallási fanatizmusa könnyen felismerhető: gondoljunk csak a 
kommunizmus mitológiai struktúrájára és eszkatologikus tartalmára. Marx újra 
felfedezte és továbbfejlesztette az ázsiai-mediterrán világ egyik nagy eszkatologi- 
kus mítoszát: az igazak (a , kiválasztottak", a , felkentek", az , ártatlanok", az 
, apostolok" - korunkban a proletariátus) megváltó szerepét, akiknek szenvedései 
arra hivatottak, hogy megváltoztassák a világ ontológiai állapotát. Az osztály nél- 
küli társadalmat és a történelmi feszültségek belőle fakadó eltűnését már pontosan 
leírja az aranykor mítosza, amely e korban számos hagyomány szerint a történe- 
lem kezdetét és végét látja. Marx ezt a tiszteletre méltó mítoszt egy teljesen zsidó- 
keresztény messiásideológiával bővítette: gondoljunk csak arra, milyen profetikus 
és szoteriológiai szerepet szán a proletariátusnak, s gondoljunk a Jó és a Rossz kö- 
zötti végső harcra; ezt minden további nélkül a Krisztus és az Antikrisztus közötti 
apokaliptikus harccal azonosíthatjuk, amelyből természetesen az előbbi kerül ki 
győzedelmesen. Marx jellegzetes módon átveszi a történelem abszolút végpontjára 
vonatkozó zsidó-keresztény eszkatologikus reményt, s ebben eltér más historicista 
(pl. Croce és Ortega y Gasset) filozófiáktól, amelyek a történelmi feszültségeket az 
emberi berendezkedés lényegéhez tartozónak és ezért teljesen sohasem megszün- 
tethetőnek tekintik. 

De nemcsak a , kisvallásokban" és a politikai misztikában bukkanunk álcázott 
és deformálódott vallásos viselkedésmódokra: ezek olyan mozgalmakban is fellel- 
hetők, amelyek fennhangon világinak, sőt vallásellenesnek nevezik magukat. A 
mezítelenség kultuszában vagy az abszolút szexuális szabadságért síkraszálló 
mozgalmakban olyan ideológiákat kell látnunk, amelyekben felismerhetők a „pa- 
radicsom utáni honvágy" nyomai, a vágyakozás arra a paradicsomi állapotra, 
amely a bűnbeesés előtt uralkodott, amikor még nem volt bűn és szakadás a test 
vágyakozásai és a lelkiismeret között. 

Azt is érdekes megfigyelni, hogy hány beavatási elem van még ma is korunk 
nem vallásos emberének cselekedeteiben és gesztusaiban. Természetesen nem em- 
lítjük azokat a helyzeteket, amelyekben lefokozott formában él tovább a beavatás 
néhány fajtája: például a háborút, mindenekelőtt a párharcokat (különösen a repü- 
lőknél), amelyekben a hagyományos harci beavatásra hasonlító , vizsgák" fordul- 
nak elő, annak ellenére, hogy a harcolók ma már nincsenek tudatában , vizsgáik" 
mélyebb jelentésének, s ezért aligha van részük azok tágabb mitikus beavató hatá- 
sában. Még az olyan sajátosan modern technikák, mint a pszichoanalízis is őrzik a 
beavatási , mintát". A beteget felszólítják, hogy mélyen merüljön el magába, hagy- 
ja újból megelevenedni múltját, kerüljön újra szembe traumatikus élményeivel. E 
veszélyes eljárás formailag a pokolra szállásra és a , szörnyetegekkel" való össze- 
csapásra hasonlít, amelyek a beavatásnál játszanak szerepet. Miként a beavatott- 
nak győztesen kellett kikerülnie e próbákból, miként a teljesen felelős, a szellemi 
értékekre nyitott létezésbe lépés előtt „meg kellett halnia” és „fel kellett 
támadnia", úgy kell szembeszállnia az analizált modern embernek szellemekkel és 

szörnyekkel benépesített , tudattalanjával", hogy ott lelje fel a lelki egészséget és 
integritást, s ezáltal a kulturális értékek világát. 

A beavatás oly szorosan kötődik az emberi egzisztencia létmódjához, hogy a 
modern ember sok cselekedetében és gesztusában még mindig beavatási eljárások 
ismétlődnek meg. Az , életért folyó harcban", valamilyen hivatás vagy pálya 
, megpróbáltatásaiban" és , nehézségeiben" gyakran bizonyos beavatási próbák 
térnek vissza: a „csapásokban”, amelyeket rámérnek, a , szenvedésekben" és er- 
kölcsi vagy akár fizikai , kínzásokban", amelyeken keresztülmegy, , méri meg" 
magát az ifjú ember, ismeri fel lehetőségeit, ébred erejének tudatára, s válik végül 
önmagává, ugyanakkor szellemileg felnőtté és teremtővé (természetesen a modern 
értelemben vett szellemiség keretei között). Mert minden emberi létezés vizsgák 
során, a , halál" és a , feltámadás" ismétlődő élménye révén jön világra. A vallás 
látókörén belül ezért szokás a létezést a beavatásra alapozni; sőt szinte azt mond- 
hatnánk, hogy az emberi létezés, amennyiben beteljesedett, maga is beavatás. 

A vallásnélküliek többsége így még mindig hurcol pszeudovallásokat és lesüly- 
lyedt mitológiákat. Ezen nem is szabad csodálkoznunk, hiszen már láttuk, hogy a 
profán ember a homo religiosus leszármazottja, és nincs módjában semmisnek te- 
kinteni a saját történelmét, szőröstül-bőröstül megszüntetni vallásos elődeinek vi- 
selkedését, akik azzá tették, ami. Annál is kevésbé, mert létezése nagyrészt olyan 
impulzusokból táplálkozik, amelyek lénye mélyéből fakadnak, abból a tartomány- 
ból, amelyet tudattalannak neveznek. A tiszta észember a valóságban sehol sem 
fellelhető absztrakció. Minden emberi lény tudatos tevékenységből és irracionális 
élményekből tevődik össze. A tudattalan tartalma és struktúrája pedig meglepő 
hasonlatosságot mutat a mitológiák képeivel és alakjaival. Ezzel nem azt akarjuk 
mondani, hogy a mitológiák a tudattalan , termékei"; a mítosznak ugyanis éppen 
az a létmódja, hogy mint mítosz nyilatkozik meg, tehát azt adja tudtul, hogy vala- 
mi példaszerűen nyilatkozott meg. A mítosz éppoly kevéssé a tudattalan „termé- 
ke”, ahogy a Bovaryné sem egy házasságtörésé. 

Nem: a tudattalan tartalmai és struktúrái időtlen, főként kritikus léthelyzetek 
eredményei, s ezért jellemző a tudattalanra a vallásos aura. Mert minden egzisz- 
tenciális válság újból kérdésessé teszi a világ valóságát és az ember jelenlétét a vi- 
lágban: tehát tulajdonképpen ;;vallási" válság, mert ősi kultúrfokon a lét egyet je- 
lent a szakrálissal. Mint láttuk, a szentség élménye alapozza meg a világot, s a leg- 
elemibb vallás is elsősorban ontológia. Másként kifejezve: amennyiben a tudatta- 
lan számtalan egzisztenciális élmény eredménye, annyiban feltétlenül a különböző 
vallási univerzumokra hasonlít, Mert a vallás minden egzisztenciális válság példa- 
szerű megoldása. Nemcsak azért példaszerű ez a megoldás, mert végtelenül sok- 
szor ismételhető, hanem azért is; mert transzcendentális eredetet tulajdonítanak 
neki, következésképpen úgy fogadják be, mint egy másik, emberfeletti világból 
származó kinyilatkoztatást. A vallási megoldás nemcsak megszünteti a válságot, 
hanem egyúttal nyitottá is teszi a létezést olyan értékekre, amelyek már nem a vé- 
letlentől függenek és nem magárjellegűek; általa tehát az ember túlléphet szemé- 
lyes adottságain és eljuthat a szellem világába. 

Nem feladatunk itt felsorolni mindazokat a következményeket, amelyek a tu- 
dattalan tartalma és struktúrája, valamint a vallás érvényessége közötti összefüg- 
gésből adódnak. Csak azért akarunk utalni erre az összefüggésre, hogy megmu- 

tassuk: lénye legmélyén még a nyíltan vallástalan ember is vallásilag tájékozódó 
viselkedést őriz. A modern ember , magánmitológiái" — álmai és álmodozásai - 
azonban már nem emelkednek a mítoszok ontológiai rangjára. Ennek éppen az az 
oka, hogy ezeket nem az egész ember éli meg, s ezért ezek nem alakítanak át pél- 
daszerű helyzetté valamilyen magánhelyzetet. Ugyanígy a modern ember álom- 
és fantáziaélményei, noha formai értelemben „vallásiak”, már nem állnak össze - 
mint a homo religiosusnál — világnézetté, és nem alapoznak meg semmilyen visel- 
kedésmódot. Egy példával talán még jobban megvilágítható a különbség e kétfajta 
élményvilág között. A tudattalan szakadatlanul számtalan jelképet szállít a mo- 
dern embernek, s mindegyik szimbólumnak meghatározott üzenetet kell átadnia, 
meghatározott küldetést kell teljesítenie, aminek célja megőrizni vagy helyreállíta- 
ni a lelki egyensúlyt. A szimbólum, mint láttuk, nemcsak a világot teszi , nyitottá", 
hanem az embert is eljuttatja az egyetemeshez. Segítségével az ember elhagyja pri- 
vát helyzetét, s , megnyílik" az általános érvényű és egyetemes előtt. A szimbólu- 
mok felélesztik az individuális átélést, és azt szellemi aktussá, a világ metafizikai 
megragadásává alakítják át. Bármely fa előtt, amelyet a világfa jelképének és a 
kozmikus élet képének fog fel, a premodern társadalom embere a legmagaszto- 
sabb szellemiséghez találja meg az utat, mert ha megérti a szimbólumot, képes az 
egyetemest átélni. A világ vallásos szemlélete és az ehhez tartozó ideológia lehető- 
vé teszi, hogy értékelje, s , kinyissa" az egyetemes felé ezt az egyéni élményt. A fa 
képe a modern vallástalan ember képvilágában is gyakorta felmerül, méghozzá 
mélyebb-életének és annak a drámának a rejtjeleként, amely tudattalanjában ját- 
szódik, s amelytől lelki-szellemi életének integritása és ezáltal egész létezése függ. 
Amíg azonban a fa szimbóluma nem éleszti fel az ember egész tudatát és nem 
„nyitja ki” az egyetemes felé, nem mondhatjuk, hogy teljesen betölti feladatát. 
Ilyen esetben csak részben , menti ki" az embert egyéni helyzetéből; mint például 
ha elősegíti valamilyen belső válság leküzdését, s visszaadja az embernek átmene- 
tileg fenyegetett lelki egyensúlyát; ezzel nem emeli fel a szellemiséghez, nem tárja 
fel előtte annak valóságos szerkezetét. 

Tehát a modern társadalmak vallástalan embere ugyan tudattalanjának aktivi- 
tásából még mindig táplálékot és támaszt merít, ám a voltaképpeni vallási világot 
már sem meglátni, sem átélni nem képes. A tudattalan megoldásokkal szolgál léte- 
zésének nehézségeire, s ebből a szempontból a vallás funkcióját is betölti. Bizo- 
nyos szempontból szinte azt is mondhatjuk, hogy az önmagukat vallástalannak 
nevező modern emberek homályos tudattalanjában a vallás és a mitológia , ok- 
kulttá" vált -ami azt is jelenti, hogy az ilyen embereknek lelkük legbensejében le- 
hetőségük van visszanyerni az élet vallásos tapasztalását. Keresztény álláspontról 
azt lehetne mondani, hogy a , nemvallásosság" az ember új , bűnbeesésének" felel 
meg; a vallástalan ember elveszítette a képességet a vallás tudatos átélésére és ez- 
által megértésére és elismerésére is, ám lénye legmélyén még mindig őrzi a vallás 
emlékét, miként az első , bűnbeesés" után ősének, az ősembernek, szellemileg bár- 
mily vakká vált is, annyi megismerő ereje mégis maradt, hogy isten nyomait még 
fellelte a világban. Az első , bűnbeesés" után a vallásosság a megkínzott tudat 
szintjére süllyedt, a második után még mélyebbre, a tudattalan szakadékába zu- 
hant; immár azzá lett, „amit elfeledtünk”. 

Itt végződnek a vallástörténész megfontolásai, s kezdődik az a kérdéscsoport, 
amely a filozófus, a pszichológus és a teológus illetékességi körébe tartozik. 

A kötetben előforduló idegen szavak és kifejezések 


Ab initio - kezdetben; azaz: az idők kezdetén 

Ab origine - kezdettől fogva 

Antropokozmikus - a kozmosznak a konkrét, fizikai, emberi lény mintájára való felfogása 

Antitípus - előkép, képmás 

Archetípus - őskép 

Axis mundi - világtengely 

Coincidentia oppositorum - ellentétek egybeesése. 

Dei otiosi - tétlen istenek 

Deus absconditus - rejtőzködő isten 

Eszkatológia - a végső dolgokról szóló tanítás, az egyén és a teremtés befejezett voltába vetett 
hit 

Gnószisz - megismerés, ismeret 

Hierogámia - isteni szerelmi egyesülés 

Hierophánia - a szent valóság megnyilatkozása 

Homo religiosus - vallásos ember 

Humi positio - földrehelyezés; vagyis: az újszülött, ill. a haldokló lefektetése a puszta földre 

Illud tempus - amaz idő; azaz: őseredeti idő, eredetidő vagy az evangéliumok által lezárt idő- 
szak 

Imago mundi - a világ tükörképe 

Imitatio dei - isten utánzása, isten követése 

In aeternum - az örökkévalóságban 

Incipit vita nova - új élet kezdődik 

In illo tempore - amaz időben; azaz: az őseredeti időben 

In principio - kezdetben; azaz az idők kezdetén 

Kozmológia - a világmindenség térbeliségével és időbeliségével foglalkozó elmélet vagy tudo- 
mány 

Kozmogónia- a világteremtés vagy a világegyetem kialakulásával foglalkozó elmélet 

Majestas - fenség, felség, méltóság 

Mysterium tremendum - rémítő titok 

Mysterium fascinans - felcsigázó titok 

Neofita - valamely vallásra újonnan áttért személy, ill. valamely elmélet újdonsült követője 

Numen - istenség 

Omphalos - a föld köldöke 

Ontophánia - önmagát-megmutatás, a való lét feltárulása 

Orbis terrarum - földteke 

Orientatio - irányulás 

Roma quadrata - a négyszögű Róma; vagyis: az ősi Róma palatinusi városrésze 

Szoteriológia - megváltástan 

Tabernákulum - szentségház, szentségtartó, szentély 

Theophánia - az istenség, ill. az isteni valóság megnyilatkozása 

Terra mater - Földanya 

Universalis columna - a mindenség oszlopa 


89 


JEGYZETEK 


(Ara-Kovács Attila) 


Rudolf Otto (1869-1914) - német teológus. A vallás lényegének és kifejezésformáinak tudomá- 
nyos megismerésére törekedett. Véleménye szerint e megismerést az Isten előtt érzett , elborzadás" 
teszi lehetővé, mely érzés mintegy objektiválja az isteni lényegben megmutatkozó bensőséget. Fő- 
művében - Das Heilige (A szent), 1917-ben jelent meg posztumusz kiadásban — a vallás irracionális 
tartalmának kifejezésére a Numinose fogalmat alkalmazza, mely önnön , felcsigázó rejtelmességé- 
vel" (mysterium fasciinans) az embert rettegésben tartja (mysterium tremendum). 


A filozófiai antropológia, a fenomenológia és a pszichológia tárgya - e tekintetben Eliade min- 
denekelőtt Lucien Lévy-Bruhl antropológiai kutatásaira támaszkodik, s ezen belül is a következő 
kötetekben kifejtett megállapításokra: Le surnaturel et la nature dans le mentalité primitive, Paris 1931; 
La mythologie primitive, Paris 1935; L'expérience mytique et les symboles chez les primitifs, Paris 1938. 


Filozófiai fogalomtárának kialakításakor pedig Edmund Husserl és Martin Heidegger munkái- 
ból inspirálódott. Így a világban-lét kategóriájának Eliade által is alkalmazott értelmezése Heideg- 
ger Sein und Zeit c. korszakalkotó művében nyert először megfogalmazást. 


Kvakiutl törzs (quakiutl, koskime) - észak-amerikai indián törzs. Tagjai Vancouver szigetének 
északkeleti vidékét népesítették be. Bővebben lásd: Franz. Boas: Contributions to the Ethnology of the 
Kwakiutl, New York 1925. 


Edward Burnett Tylor (1832-1917) - angol etnológus, az animizmus tanának megalapítója. E tan 
szerint minden vallási képzet arra a népi hiedelemre vezethető vissza, hogy nemcsak az élő orga- 
nizmusoknak, de a tárgyaknak is lelkük van. Tylor úgy vélte, hogy a primitív népek a lelket a lé- 
legzettel, a vérrel stb. azonosították, s ezért a lényeket több lélekkel is felruházták. L. bővebben 
Taylor: Primitve Culture, London 1873. 


James George Frazer (1854-1941) - angol etnológus és klasszika-filológus, vallástörténetkutató. 
Igen ismert The Golden Bough (London 1890; Az aranyág, Budapest 1965.) c. munkája. 


Kultúretnológia - a népek, népcsoportok kulturális viselkedés- és szokásformáinak vizsgálatára 
szakosodott tudomány. 


Marabut - ekként nevezték kezdetben egy észak-afrikai mohamedán szekta papját; később a 
dervisekre alkalmazott általános egyházjogi kifejezéssé vált. 

Védikus - a Védákban kifejtett, részben rituális, részben népbölcseleti, folklorisztikus szemlélet. 
A Védák egyébként az óind szanszkrit irodalom legősibb, az i. e. 2. és 1. évezredekben keletkezett 
művei, melyek a Brahma által tett kinyilatkoztatásokat tartalmazzák. Négy fő könyvből állnak: Rig 
Véda (himnuszok könyve), Száma Véda (dallamok könyve), Jadzsur Véda (áldozati mondások köny- 
ve), valamint az Atharva Véda (a tűz papjának szertartáskönyve). Ezekhez ún. kommentárok kap- 
csolódnak, mint a Brâhmanák (teológiai magyarázatok), az Áranjakák (általános elmélkedések), a 
Szutrák (tankönyvek), valamint az Eliade által tárgyalt témák szempontjából legfontosabb ún. Upa- 
nisadok (filozófiai értekezések). 


Landnáma - a. m. a föld megszerzése, honfoglalás. Izland 9. és 10. században történt elfoglalá- 
sának története. Az ehhez kapcsolódó írásos emléket, a Landnabokokat (a honfoglalás könyveit) a 
13. században több szerző állította össze. 

Achilpák - az arunta vagy aranda, közép-ausztráliai népcsoport egyik tipikusan kőkorszaki 
kultúrával rendelkező törzse. 


Kárminsavul (vagy Irmin, Irmino, Ermin) - Tacitus szerint a germánok egyik törzsének, a her- 
minonáknak az őse, Mannus fia. 


Fuldai Rudolf - a 9. századi németországi írásos emlékek közül az ún. Fuldai évkönyvek (Anna- 
les) számítanak mind terjedelemben, mind pedig forrásértékben a legjelentősebbeknek; ezeket a 
város bencés rendi kolostorában vetették papírra a 800-as évek elejétől közel egy évszázadon át. 
Fuldai Rudolf 839-863 között vezette a feljegyzéseket, melyekről történészek egybehangzóan meg- 
állapítják, hogy megbízhatóságuk miatt hivatalos okmányoknak is tekinthetők. 


Flores szigete - Indonéziához tartozó sziget, kőkorszakbeli kultúrával rendelkező őslakosság- 
gal. 


Zarathusztra (i. e. 630-553) - perzsa vallásalapító. Baktriában működött, de az élő áldozatot be- 
mutató Mithrász-kultusz elleni fellépése miatt idővel száműzték onnan. A neki tulajdonított him- 
nuszok és meditációk az Avesztában, a perzsák szent könyvében maradtak fenn. 


Zikkurat (ziggurat) - magas építmény, a nagyobb mezopotámiai városok kultikus központja. 
Négyszögletes tömbökből álló, felfelé lépcsőzetesen keskenyedő torony, melynek tetején egy, az is- 
tenség szobrát őrző helyiség található. Legismertebb a babiloni zikkurat, mely az i. e. 2. évezred 

elején épült, s az i. e. 6. században történt újjáépítéséhez fűződik a Bábel tornyáról szóló mítosz. 


Yoma - a hátsó-indiai Iravadi-völgyet két oldalról határoló hegyvonulat; nyugati vonulatának 
neve Arakan-Yoma, keleti vonulatáé Pegu-Yoma. 


Marduk (héberül: Merodach) - kezdetben Babilon város istene, majd Hammurabbi birodalmi is- 
tenné tette. Iliámat a babiloni mítoszvilág ősanya-istene. A tenger életet fakasztó, sós vizét jelképe- 
zi. Keserves harcok eredményeként Marduk legyőzte őt, kettéhasította testét, melynek egyik felé- 
ből az eget, másik feléből a földet teremtette meg. 


Le Corbusier (eredeti neve: Charles Édoudard Jeanneret; 1887-1965) - svájci származású épí- 
tész, festőművész, szakíró. A legmodernebb építészeti törekvések fűződnek nevéhez. 


Hamita és hamitáid pásztornépek - a bibliai Hám névből származó elnevezés. 


Antropológiai értelemben Észak- és Északkelet-Afrika europid népeit nevezik így, a sémi népek 
kivételével. Tágabb értelemben a hamita nyelveket beszélő (-hamitoid) népek és törzsek neve. 


Arta-híd balladája - Arta, görög város, a görög metropolita egykori székhelye. Középkori épít- 
ményei vallási és közigazgatási célokat szolgáltak, s ezekhez széles mondakör társult, közöttük az 
idézett ballada is. Arges-kolostor balladája - témájában az erdélyi Kőmíves Kelemen balladájával 
rokon alkotás. Bővebben lásd: Majland Oszkár: Az árgesi zárda mondája és annak egy hunyadmegyei 
variátiója, Déva 1885. 


Gudea - babiloni fejedelem, az i. e. 2. évezredben élt. Nevét a legősibb sumer iratok őrizték 
meg. 


Szénakherib (i. e. 705-681) - asszír király, Babilon meghódítója. Ő építette ki és tette világtörténe- 
ti jelentőségűvé Ninivét. Fiai gyilkolták meg. 

Koszmász Indikopléusztész (vagyis: Indiátjárt Kozma) - alexandriai görög geográfus az i. e. 6. 
századból. Mint kereskedő és utazó bejárta Kelet-Afrikát, Indiát és Ceylont. Később szerzetes lett, 
és mint ilyen a bibliai világkép földrajzi és történeti felsőbbrendűségét igyekezett bizonyítani a pto- 
lemaioszi világszemlélettel szemben. 


Jokutok - indián nép, tagjai a Sierra Nevada lábánál élnek. A jokutok valaha a legnépesebb kali- 
forniai etnikai közösségnek számítottak. A legutóbbi időkig mintegy negyven törzs szövetségét al- 
kották, ma azonban tagjainak száma már alig éri el a hatszázat. 


Jukik - észak-amerikai indián nép; eredetileg a mai Tennessee-t és Észak-Georgiát népesítették 
be, később Oklahomában alakítottak ki számukra rezervátumokat. Lélekszámuk ma alig éri el az 
ezret. 


Algonkinok - a Nagy-tavak északi részén élő indián törzs. 


Sziúk - igen jelentős észak-amerikai indián nép. Fő törzseik: a dakoták, asszibiboinok, apsza- 
rokák, vinebágok, mandanok és omahák. Ma mintegy negyvenezer leszármazottjuk él Kanadában 
és az USA-ban. 


Dakoták - sziú törzs. 


Akîtu-szertartás - a babiloni rituális ünnepek csúcspontját jelentő kivonulási szertartás az „akî- 
tu-házhoz". 


Hettiták - az i. e. 2. és 1. évezred között, Kisázsia középső és keletit részén élő, indoeurópai 
nyelvet beszélő népek gyűjtőneve. 


Albiruni (teljes neve: EI-Usztad Abul Reihan Mohanimed Ben Ahmed Zein ad-Din el-biruni) - 
arab történész és csillagász, 1039 körül halt meg. Beutazta Indiát, megismerkedett az ottani kultú- 
rával, elsősorban az indiai filozófiával és természettudománnyal. Írt az indiai helyértékű számok- 
ról, és földrajzi helymeghatározásai is ismertek. Főműve: Canon el Musadi seu Tractatus geographico- 
astronomicus. 


Hubert és Mauss - M. Mauss et H. Hubert: Mélanges d'histoire des religions, Paris 1909. 
Netsilik-eszkimók - Alaszkában élő eszkimó törzs; az indiánok közvetlen leszármazottai. 


Uitoto-kannibálok - a tupu nyelvcsaládhoz tartozó nyelvjárást beszélő, dél-amerikai indián 
törzs. Tagjai jellegzetes füldíszt viselnek; a törzs innen kapta az Orejones (nagyfülű) melléknevet. 


Szamária elpusztítása - Salamon (kb. i. e. 970-931) halála után a királyság széthull, és az egykori 
birodalom tíz északi törzsének szövetségéből létrejön Izrael. Szamária ennek a fővárosa, melyet II. 
Szargon (i. e. 721-705) elfoglalt és asszír tartománnyá tett. Lásd erre vonatkozóan: 2 Kir. 17, 26-41. 


Hegel a zsidó-keresztény ideológiához kapcsolódik - Eliade itt arra az európai történelemfelfo- 
gásra utal, mely az Ó- és Újtestamentum időfelfogásában gyökerezik. Az Ótestamentumban az idő 
csak ama reveláció függvényében értelmezhető, mely révén Isten, mint e dimenzióban szabadon 
közlekedő lény, a történelem alkotójaként megnyilvánul. Az Újtestamentum időkoncepciójában az 
a linearitás tapasztalható, amely az összefüggések logikai egymásutániságát empirikusan képes 
követni. Hegel filozófiájában a történelem teremtőereje — a világszellem alakjában - az ótestamen- 
tumi revelációt éppúgy tartalmazza, mint az oksági összefüggések újtestamentumi indíttatásokat 
őrző logikai meghatározottságát. 

A historizmus és az egzisztencialista filozófiák időfogalmai - mindkét filozófiai felfogás száza- 
dunk alapvető létélményeinek megragadását tűzte ki célul; mindkettőt az azonos léthelyzetek 
„örök visszatérte" inspirálja s annak az eredendő tragikumnak a bevallása, mely időzítettségét te- 
kintve lényegében mindig azonosnak tekinti - és nem , tágulónak" - az emberi nem egzisztenciális, 
illetve történeti lehetőségeit. 


Naturizmus - Albert Réville (1825-1906) francia valláskutató által bevezetett fogalom, mellyel 
azt az — animizmussal ellentétes (vö. a 4. jegyzettel) - lélektani és vallástörténeti irányzatot szokás 
jelölni, amely a természeti jelenségek kultuszát tekinti a vallás ősformájának. Lásd bővebben: Ré- 
ville: Les religions des peuples non-civilisés, Paris 1883. 


Természetvallás - az ősi népek kultikus gyakorlatát nevezik ma így. Kezdetben csak a fetisiz- 
mus (bálványimádás) számított természetvallásnak, majd az e századi etnológiák ennek a körébe 
vonták az animizmust (a világmindenséget átlelkesítő szellem tanát), a manizmust (az ősök kulti- 
kus tiszteletét), a számánizmust (a szellemekkel való érintkezés kultikus gyakorlatát) és a totemiz- 
must (az emberi, állati és növényi világ kultikus egybekapcsolását) is. 


Maorik - Új-Zéland északi részén élő, polinéziai eredetű néptörzs, mintegy százhúszezres lélek- 
számmal. 


Akposso négerek - Togo központi területein élő, kis létszámú törzs. 


Selknamok - tűzföldi bennszülött törzs; tagjait gyakorta szokás onaonoknak nevezni. Jellegzete- 
sen magas növésűek és vadászattal foglalkoznak. Nyelvük a patagóniai indiánokéval rokon. 


Andamanok - alig pár száz főt számláló bennszülött törzs, a Burma partjaitól nem messze fekvő 
Andaman-szigetek lakói. Kultúrájukra vonatkozóan lásd bővebben: A. Radclitf- R. Brown: The An- 
daman Island, Cambridge 1933. 


Jorubák - Nigériában és Dahomeyben élő, közel három és fél millió lelket számláló, antropoló- 
giai szempontból a szudáni négerekhez tartozó nép, akik valaha rendkívül szervezett kultúrával 
rendelkeztek. Birodalmuk a 11. és 18. század között állott fenn, központosított, kettős hatalmi veze- 
téssel (isten-királyság és világi fensőbbség). Lásd bővebben: S. Johnson: The History of the Yoruba, 
London 1921. 


Szamojédek - az uráli nyelvekhez tartozó szamojéd nyelveket beszélő népek összefoglaló elne- 
vezése. Közéjük tartoznak az összesen mintegy ötvenezer főt számláló, és Eszak-Európa, valamint 
Eszak-Azsia területein szétszórtan élő nyenyecek, nganaszanok, szelkupok és enyecek. 


Korjákok - a Kamcsatka-félsziget északi részén élő bennszülött nép; lélekszámuk nem haladja 
meg a tízezret. Lásd bővebben: W. Jochelson: The Koryak, I-II. Leiden 1908. 


Ainuk - kelet-ázsiai bennszülött nép, tagjai a Szahalin szigeten és a Kuril-szigeteken élnek. A 
mongol környezetben határozott europid jelleget őriztek meg, ami antropológiai szempontból 
rendkívül fontossá teszi ezt a népcsoportot. 


Kulinok - a Victoria államban élő egyik legősibb ausztrál bennszülött törzs, mely a kurnaival ro- 
kon nyelvet beszél. 


Hererók - a bantu négerekhez tartozó, közép- és délnyugat-afrikai néptörzs; mintegy negyve- 
nezren tartoznak hozzá. Antropológiai és kulturális szempontból a kelet-hamita népekkel mutat- 
nak rokonságot. Lásd még: J. Irle: Die Hereros, Berlin 1906. 


Tumbukák - késő kőkori kultúrával rendelkező közép-afrikai néptörzs. 

Csi nyelv - sokak által beszélt nyugat-afrikai, bennszülött nyelv, melyet néha tvinek is nevez- 
nek. Leggyakoribb Szudánban, de közvetítő nyelvként használják Togóban és az egykori Arany- 
part utódállamaiban is. 


Evék - antropológiai szempontból a szudáni négerekhez tartozó nyugat-afrikai — elsősorban 
Togót és Dahomeyt benépesítő - törzs. Közel kétszázezer lelket számlál. 


Gyriamák - a Kilimandzsáró tövében élő apró néger törzs. 


Bantuk - az afrikai négerek legkiterjedtebb csoportja, összlétszámuk eléri a hetvenmilliót. A 
bantu négerek a kontinens középső és déli részét népesítik be, s a következő népek és néptörzsek 
tartoznak körükbe: a zuluk, koszák, fengek, szutók, tauk, hererók, kafferek, pangvék. A bantuk 
egyetlen nyelvcsaládot alkotnak, melyhez mintegy százhetven nyelv és nyelvjárás tartozik. 


Negrillek - rendkívül kis létszámú, közép-afrikai pigmeus törzs. 


Fang népek - Gabont és a Kongó-medencét benépesítő népek gyűjtőneve. Nyelvük a bantu 
nyelvcsaládhoz tartozik. 


Oraonok - dravida nyelvet beszélő indiai nép, egymilliónyi ember tartozik hozzá. Az oraonok 
vallása egyetlen napistenhez kapcsolódik, melynek az istenek és a szellemek kilenc osztálya van 
alárendelve. A szertartások során állatáldozatokat mutatnak be, melyek korábbi emberáldozatok 
hagyományát folytatják. Lásd bővebben: S. Ch. Roy: The Oraons of Chota Nagpur, Karachi 1915. 


Tertullianus Quintus Septimius Florens (kb. i. sz. 150-225) - Minucius Felix mellett a legkoraibb 
egyházi írónak számít. 200 körül szakít egyházával, és beáll egy szekta — a montanisták — körébe. 
Szigorú erkölcsi elvei és dogmatikai alapon kidolgozott fogalmi meghatározásai korában sajátos, 
különc magatartásnak számítottak, de az elkövetkező századok teológiai gondolkodását olyan 
alapkategóriákkal gazdagították, mint: isteni természet, kegyelem, lelkészi szolgálat stb. 


Johannes Chrysostomus (i. sz. 354-407) - vagyis: Aranyszájú Szent János. 398-tól Konstantiná- 
poly pátriárkája, a legkiválóbb egyházatyák egyike. Közismertek az Ó- és Újtestamentumot magya- 
rázó homíliái és vagy kétszáz levele. Működésének legátfogóbb ismertetése: Chr. Baur: Der heilige 
Johannes Chrysostomus, I-II. Berlin 1929-1930. 


Cirill (kb. i. sz. 315-386) - Jeruzsálem püspöke, görög egyházatya. Irodalmi munkásságának 
gyümölcse huszonhárom katekézis, továbbá Konstantin császárhoz írt levele és egy homília is. Juli- 
anus császár ellen írt polémiája jelentős eszmetörténeti emlék. 


Justinus, Szent (kb. i. sz. 105-166) - kezdetben az újplatonikus bölcselet követője, majd a keresz- 
ténység híve és védelmezője lett. Kései írásaival — támadva a gnosztikusokat és védelmébe véve a 
logoszról szóló újplatonista-keresztény tant — jelentős mértékben hozzájárult a keresztény vallásfi- 
lozófia metafizikai egységének kialakításához. 


Antiokhiai Theophilus - a 2. évszázad legjelentősebb keresztény apologétája. 168 körül antiokhi- 
ai püspök lesz. Eletéről semmit sem tudunk, műveiről is csak közvetett értesüléseink vannak (Eu- 
sebius, Jeromos). 


Római Clementinus (Clemens Romanus) - az apostoli atyák egyike. Levelei közül csak a korin- 
thoszi közösséghez i. sz. 96-ban írt levél számít autentikusnak. A többi a 2. századból származó 
apokrif. 

Egyiptomi demotikus szövegek - a. m. demotikus írással írt szövegek. Ez egy egyiptomi népies 
írásmód, mely rövidítések és betűösszevonások útján keletkezett a hieratikus írásból. Maga is hie- 
roglifának számít, és az egyiptomi etióp uralom idején (i. e. 7. század) jött létre. 


Taoista halhatatlanok - a taoizmus Lao-ce (i. e. 565 körül) filozófiai működése nyomán létrejövő 
kulturális, majd vallási mozgalom. A konfucianizmusnak a társadalom egyetemes szempontjait kö- 
vető elképzeléseivel szemben az egyéni lét értékét hangsúlyozza. A felekezet papjai (tao-ce) „hal- 
hatatlanok”. 


Macrobius Theodosius - latin író; i. sz. 400 körül megalkotja a Saturnaliák hét könyvét. Kései Ci- 
cero-kommentárjait az újplatonikus szellem hatja át. 


Flavius Claudius Julianus (i. sz. 331-363) - tudós római császár, akit, mivel elhagyta a keresz- 
tény hitet, Apostatának neveztek. Írásaiból két gúnyirat, hetvenkilenc levél és öt epigramma ma- 
radt fenn, valamennyi görög nyelven. A keresztény hit ellen írt vitairatából csak néhány idézetet is- 
merünk, melyek Cirill, Jeruzsálem püspökének ellenirata közvetítésével maradtak az utókorra. 


Proklósz Diodokhosz (i. sz. 411-485) - az újplatonizmusnak klasszikus formát adó filozófus. 
Plotinosz követőjének számít, akit azonban mind ontológiai (a lét-létező-elgondolható hármassága 
metafizikus egységként megelőzi az isteni egyetemességet), mind gnosztikus (az allegorikus és 
szimbolikus „világmegfejtés”) szempontból átértelmez. Az őselv számára eszmei tartalommal telí- 
tődik. 


Léon Bloy (1846-1917) - francia író, újságíró. Elkötelezett szociális érdeklődés jellemzi publicisz- 
tikáját. Mint mélyen hívő katolikus, regényeiben gyakorta érint apokaliptikus témákat, melyek az 
istentelen és igazságtalan jelenkorból valamiféle kiutat igyekeznek mutatni (Au seuil de l'Apocalypse, 
Paris 1916.). Összes művei 1947 és 1948 között jelentek meg húsz kötetben. 


Neolitikus szántóvetők - Eliade itt az Európát az i. e. 5. és 2. évezred között benépesítő ún. 
újabb kőkori emberről beszél. Minden bizonnyal a szántóvető életmód játszotta a fő szerepet ab- 
ban, hogy a kor embere, ill. embercsoportjai állandó lakhelyet kerestek maguknak, s ez megterem- 
tette a szervezett gazdálkodás és eszközkészítés lehetőségeit. 


Karadjerik - Ausztrália északkeleti részén honos kis létszámú, bennszülött nép. 


Dogonok - a Szenegál és Nigéria közötti térséget benépesítő, viszonylag nagy, mintegy kétmil- 
lió lelket számláló néger nép; kultúrájában erős mandingó és fulba befolyás érvényesül. 


Omahák - Észak-Amerika Nebraska államában ma már csak csekély számban élő indián törzs, 
a dakota indiánok egyik ága. 


Tantrizmus - a brahmanizmusból i. sz. 500 körül kivált ún. Tantra-szekta vallási tana, mely Si- 
vát és nejét, Párvásit tekinti főisteneinek. 


Lancelot - utalás Lancelot de Lac, brit breton mondák hősére, aki Arthus király hitvese, Geniév- 
re királyné iránt érzett bűnös szerelme büntetéseképp, embertelen szenvedések árán sem tudott rá- 
lelni a Szent Grálra. A ballada irodalmi feldolgozása az egyik legismertebb ófrancia alkotásnak szá- 
mít: Chrétien de Troyes: Lancelot ou le Chevalier é le Charette. 


Télosz (réhog) - eredeti jelentése: él, vég, határ. Átvitt értelemben teljességet, beteljesülést jelent, 
és egyes szövegekben a vallási idealitás legfőbb okát is így jelölték. 


Mandja és banda afrikai törzsek - a Felső-Nílus vidékén élő két apró néger törzs. 

Menádok (uatváðos) - a. m. „őrjöngők”; monda szerint Dionüszosz dajkái és kísérői. 

Mircea Eliade 
(1907-1986) 


Mircea Eliade a vallást, ezt a szimbolikus létgyakorlatot tekinti a különböző 
kultúrák közötti közvetítő elemnek. Így kutatásai is mindenekelőtt azokra a nyelvi 
fordulatokra, illetve magatartásbeli helyzetekre összpontosulnak, melyek egy volt, 
illetve jövőbeni kulturális egyneműség egykori vagy épp eljövendő emlékezetét 
őrzik, ígérik. 

Számára a vallásban az az emberi lényeg mutatkozik meg. mely antropológiai 
sajátja minden halandónak, s ami az istenhit elegyítő vonzerejében a kultúrfokok 
egyenetlenségeit perspektivikusan megszüntetni képes. Eliade a kultúrát az 
egyénnek a mindenségben való lélektani jelenléteként fogja fel, s e tekintetben a 
valaha elveszett s az , örök visszatérés" hitében egykoron feltétlenül visszaszerez- 
hető egzisztenciális egység letéteményesének is az individuumot tekinti. 

Míg vallástörténeti kutatásaiban a lét egyneműségének mitikus hagyományát 
akarja újjáteremteni, addig szépprózai művei inkább a külvilág formabontó hatá- 
saival foglalkoznak. 

A Kelet-Európából rég kiszakadt, román származású tudós ösztöneiben azóta is 
elevenen őrzi szűkebb szülőhazája sajátos, ellentmondásos dimenzióit. Regényei, 
novellái e dimenziók disszonanciáját ötvözik az anyanyelv elveszett harmóniáival. 

Mircea Eliade 1907-ben született. A bukaresti, majd a kalkuttai egyetemen ta- 
nult filozófiát, történelmet és néprajzot. Rövid időre egyetemi oktatóként vissza- 
tért Romániába, majd az Antonescu-rezsim képviseletében diplomáciai szolgálatot 
teljesített Londonban és Lisszabonban. A háborút követően a Sorbonne-on tanított, 
és a párizsi Román Kulturális Központ elnöki posztját töltötte be. 1956-tól az óceá- 
non túl, Chicagóban vállalt egyetemi katedrát. Eliade 1986-ban, az Egyesült Álla- 
mokban hunyt el. 


Főbb művei: 

(Regények) Isabel si apele diavolului (Isabel és az ördög vizei), 1930. 
Maitreyi, 1933. 

Íntoarcerea din rai (Visszatérés a paradicsomból), 1934. 
Domnisoara Cristea (Cristea kisasszony), 1936. 

Sarpele (A kígyó), 1938. 

Nuntán cer (Égi lakodalom), 1939. 

Secretul doctorului Honigberg (Honigberg doktor titka), 1940. 
Forét interdite (Titkos erdő), 1955. 

